Gawˬ jawˬ ngaˬ jaw cehˆ dzeuˇ laꞈ ngeh, yawˬ ghaˬ na luꞈ ghaˬ doeˇ doeˇ laˇ-awˇ ghaˬ naˬ htiˬ qhehˬ naˬ-euˬ meh. Ghaˬ naˬ naˬ luꞈ ngeh, jaˬ lehˇ naˬ leˇ-awˇ nahˇ ma qawꞈ phaˇ mawˇ qoꞈ laˇ-euˬ miˇ neh mˬ ga paˆ le-eu maˬ ngeuˇ-ehˇ uˬ yehˇ yehˇ le-eu lehˇ gheh-eu gaˇ kawˆ siˬ nya laˇ-euˬ meh. Yawˬ ghaˬ na luꞈ qawꞈ maˬ shaˇ noeˬ gahˇ ni jahˇ-euˬ lahˬ-ahˇ nui qhahˇ htiˬ pawꞈ-iˬ maˬ shiˇ-a. Qhoeˇ ngeh, qhaˬ tcehˆ mawˇ htuˇ-awˇ "Awˬ.. mˬ ga paˆ le-eu maˬ ngeuˇ-ehˇ uˬ yehˇ yehˇ le mawꞈ-eu tehꞈ gaˇ aˬ dui maꞈ htiˬ jeˬ-iˬ maˬ shaˇ noeˬ ni qhaˇ cehˆ maˬ cehˆ cehˆ-eu miˇ neh nga htawˇ" lehˇ ehˇ-eu meh.


Qhoeˇ ngeh miˇ ba la la ma nga nyaꞈ yawˬ ha uˬ qoˆ yawˬ ha qoˆ-awˇ uiˇ ceꞈ ceꞈ ceꞈ-ehˇ jawˇ-euˬ ma. Nga maꞈ zawˇ byawˬ nya.


Aˬ yawꞈ-aˬ, nui ma doeˇ-eu miˇ neh, gaˇ phehˇ chawˬ deuˬ phuˬ le-awˇ dawˬ chawˬ phuˬ qawꞈ, aˬ yawꞈ nui ma maˬ tsaˬ naˇ dawˬ chawˬ maˬ phuˬ qoꞈ ni jawˇ-eu meh jeˇ.


Qhoeˇ ngeh, qhaˬ tcehˆ mawˇ-aˬ, aˇ dzehˬ-ehˇ tsawˬ guˆ-iˇ-awˇ yaˇ saˬ phaw yaw khawˇ-ehˇ choeˬ uˇ gheh-euˬ meh. Ehˇ qawꞈ qhaˬ yehˇ jiˇ qhaˬ tcehˆ-euˬ naˇ qhah cehˆ chaw gheh-euˬ meh.


Qhoeˇ miˇ neh Laˇhuˬ tsawˇ jeuˬ deuˬ iˬ nah keuˆ ni gaˇ mˇ qawꞈ maˬ mˇ qawꞈ, ghawˬ nyoeˇ jaˆ qawꞈ maˬ jaˆ qawꞈ htiˬ nah-euˬ haw smˬ byawˇ dzaˬ dzaˬ-ehˇ dehꞈ kha leꞈ-euˬ meh jeˇ.


Mawˇ neˇ qhawˇ lawˬ-ahˇ uˇ-eu aˬ khuiˬ


Aˬ ma myawˬ ahˬ luꞈ gaˇ Phoˇtaˇleˇ nuiˇ-awˇ haw.


Ciꞈ myehꞈ ciꞈ zaˬ yaˇ moꞈ paꞈ nyoeˇ mawˇ ngeh dzaˬ ma dzaˬ ma.


Li nahˬ hawˇ-eu Lawˬghahˇ aˬ iˬ duˬ duˬ-ehˇ poˆ dui dui qawꞈ maˬ duˬ za  nya-aˬ.


Yaw sahˇ qhoeˇ ghaˬ, ho caꞈ-ahˇ maˬ hteh choeˇ-ehˇ laˇ-awˇ aˇ miˇ htiˬ mawˇ nyehꞈ laꞈ-euˬ meh jeˇ.


Li muiˬ-aˬ, cawˇ-ahˇ iˇ-eu laˬ qhaˬ zawˇ chehˇ-a. Sahˬ boꞈ dzaw-eu, chawˬ deuˬ nehˬ-ehˇ niˇ ghaˬ-eu zawˇ byawˬ-iˬ-a.


Htiˬ nah-aˬ aˬ bawˇ Loˆgahˬ yaˇ mˇ-iˇ-euˬ ghoꞈ laˇ-awˇ ghaˬdoeˇ doeˇ-eu miˇ neh yuꞈ-eu meh.


Qhaˬ phaˬ-aˬ, qhaˬ lo ma qhoeˇ taˆ nuiˇ htaˬ-awˇ qhaˬ laˬ-ahˇ uiˇ dui dui dui-ehˇ yawˬ haˇ yawˬ haˇ aˇ dzehˬ-ehˇ phaˇ noeˬ huiˬ leˇ-euˬ miˇ neh seuˬ deuˬ tuˆ ga jiˇ-awˇ iˬ nah keuˆ ni qhaˬ phaˬ seuˬ maˬ tcoꞈ-a jeˇ.


Aˇgahˬ-aˬ qaˆ khaˇ shaˇ byah-awˇ "Aˇyehˇ-oˇ shaˇ byah ghaˬ maˬ loˇ ghoꞈ leˇ khaˇ-euˇ" lehˇ  Aˇyehˇ-ahˇ khuˇ-eu meh.


Aˬ bawˇ doeˇ nui ma doeˇ-eu miˇ neh dawˬ pheh jawˇ-eu jeˬ zaˬ deuˬ guˆ qawꞈ guˆ, bye qawꞈ bye laˇ htaˬ-euˬ meh jeˇ. Dzeuˇ laˇ ngeh aˬ yawꞈ nehˬ-ehˇ dawˬ chawˬ phuˬ laˇ-eu deuˬ qawꞈ, htiˬ ghaˬ-iˬ maˬ phaˇ ngehˬ chawˬ ni byehˇ dzeh-euˬ meh jeˇ.


Dawˬ pheh jawˇ-eu aˇ jiˇ deuˬ gaˇ kawˆ qhoeˇ-ahˇ ya gaˬ ngeh aˬ bawˇ doeˇ-ahˇ ja doeˇ-eu meh jeˇ. Ehˇ qawꞈ, aˬ bawˇ doeˇ-euˬ nui ma siˬ nya-eu miˇ neh htiˬ ghaˬ-iˬ maˬ cheh chawˬ leˇ-a jeˇ.


Qhoeˇ ngeh nah taꞈ naˇ, Li muiˬ-aˬ, chawˬ maˬ phaˇ baw-ehˇ pyeuꞈ-iˇ-eu jeˬ nga lehˇ noeˬ mawˇ leˇ-euˬ miˇ neh , dzeuˇ laˇ ngeh loꞈ-ehˇ nahˬ yu ni dehꞈ daˆ leꞈ-awˇ, Nyiˬnyiˬ nehˬ-ehˇ qawꞈ chawˬ chawˬ ghoeˇ nya laˇ-awˇ, zawˇ ghoeˇ-eu chawˬ pyeuꞈ laˬ-euˬ meh.


Tsawˇ gahˇ ahˇ-eu ghawˬ bu ma gheh, "Ehˇ mehˬ tehꞈ-aˬ nawˬ. Oˇ oˬ nya laˇ ni jahˇ-eu gaˇ khahˇ jaˆ meh. Nawˇ nui ma tsawˬ phuˬ laˇ ngeh, yawˬ ha mˇ luꞈ-eu jeˬ-ahˇ htiˬ qhehˬ naˬ-awˇ, saꞈ saꞈ ma ghawˇ daˆ qaˆ leꞈ-awˬ. Qhoeˇ naˇ, tiꞈ, nyiꞈ, smˇ, lehˇ ngaˬ-ahˇ keuˆ ni, nui ma laꞈ qhoeˇ  a lawˆ lawˆ-ehˇ gui-awˬ. Qhoeˇ loꞈ-ehˇ jahˇ-eu miˇ neh nawˬ-euˬ nui ma ga juˬ le tehꞈ-a. Qhoeˇ sawˇ miˇ tsa mˇ ngehˬ-ahˇ phaˇ mˇ tcaꞈ gheh-awˬ. Hteu loꞈ-ehˇ jahˇ naˇ, nawˬ-euˬ nui ma ga awˆ le tehꞈ-aˬ. Nui maˬ phehˇ laˇ ngeh qhaˇ phehˇ laˇ-euˬ loꞈ-ehˇ mˇ chaw-eu jeˬ-aˬ maˬ muiˬ-a lehˇ mehˬ nehˬ-euˬ meh.


Phoˇtaˇleˇ-aˬ, chawˬ deuˬ-ahˇ mawˇ khawˇ aˇ baˇ deuˬ bi mui niˇ gha-eu meh.


Jiˇ baˬ dawˇ-eu chawˬ nyiˬ ghaˬAˇ hu ba, zawˇ ghoeˇ-eu chawˬ nyiˬ ghaˬ jawˇ-eu meh.


"Aˬ chawˬ uˬ jiˇ yehˬ-iˇ-eu lehˇ iˇ jiˇ-euˬ meh Buˇdaw-oˇ. Aˇ nyaꞈ gheh uˬ jiˇ yehˬ-iˇ beuˇ" lehˇ Buˇnya  Buˇdaw-ahˇ chawˬ-awˇ iˇ-euˬ meh.


Nymˬ-mˇ poˆ-aˬ, aˬ yawꞈ-euˬ aˬ da mˇ-eu maˬ loˬ ni yawˬ jeˬ na luꞈ Tsaˬdah mˇ nya laˇ jiˇ-euˬ miˇ neh Li tsaˬ phehˬ zaˬ nymˇ jiˇ qhahˬ lahˇ-eu maˬ phaˇ loˬ meh.


Aˬ li Aˇloˆ Aˬkhaˬ qoꞈ shuiꞈ khaˇ htahˇ phaˇ-eu gaˇ kawˆ siˬ nya mawꞈ nya jeˇ. Aˬ da ehˇ nehˬ-eu.......


Aˇ du lehˇ hu hu nya meh.


Aˇ lu lu zaˬ deuˬ zaw nga zaw nga.


Qhoeˇ miˇ neh aˬ yawꞈ-euˬ yaw sahˇ maˬ jawˇ khaˬ-ahˇ laꞈ nyiˇ chah doˆ-iˇ naˇ chawˬ yaw shuiꞈ qawꞈ ya mawˇ-eu duˇ lehˇ noeˬ-awˇ chah doˆ-iˇ-euˬ meh jeˇ. Aˬ yawꞈ-euˬ yaw sahˇ maˬ jawˇ-eu miˇ neh aˬ yawꞈ chah doˆ-iˇ qawꞈ, qhahˬ lahˇ-awˇ nyehꞈ qoꞈ laˇ-eu ghaˬ maˬ jawˇ-aˇ lehˇ noeˬ-awˇ chah doˆ-iˇ-euˬ meh jeˇ.


Nahˇ ma ga ahˇ-eu keuˆ laˇ naˇ, jawˇ duˬ heu tsahˇ-ahˇ dzoeˇ ma la.


Yaˇ byaꞈ byaꞈ, yaˇ myaˬ myaˬ, yaˇ htuˇ htuˇ, yaˇ kheuˬ kheuˬ-awˇ yaˇ ji ji ghaˬ naˇ aˇ bah juˆ ma.


Htiˬ nah-aˬ, ho caꞈ ho dahˇ nyiˬ mawˇ, aˬ bawˇ doeˇ yuꞈ qaˆ htaˬ-euˬ lehˇ maˬ siˬ nya-ehˇ aˇ bawˇ-ahˇ puˬ, puˬ lehˇ guˇ guˇ-ehˇ cehˆ niˇ gha-euˬ meh jeˇ.


Aˬ da neh chu htaˬ-euˬ aˬ zaꞈ-ahˇ zaꞈ kuˆ laꞈ qhoeˇ lahˇ htaˬ-euˬ meh.


Aˇ dzehˬ-ehˇ mehꞈ laˇ htaˬ-euˬ miˇ neh qhaˇ mawˇ le-eu jeˬ dzaˬ ma lehˇ noeˬ noeˬ-ehˇ iˇ luꞈ-eu meh. Aˬ yawꞈ qhoeˇ loꞈ-ehˇ noeˬ noeˬ-ehˇ iˇ luꞈ ngeh, lahˬ htiˬ mawˇ cehˆ tcehˆ gheh-eu mawˇ-euˬ meh.


Suˇ qhoeˬ qhoeˇ ghaˬ aˇ dzehˬ-ehˇ guˆ dzeuˇ-awˇ tsahˇ laꞈ-euˬ qhaˬ laˬ-ahˇ siˬ guˬ maˇ sheuˇ aˇ bawˇ-ahˇ yaw muiˬ-ehˇ paꞈ tawꞈ-awˇ aˇ bawˇ uˬ du cehˆ daˆ leꞈ-euˬ meh. Suˇ qhoeˬ ghaˬ aˇ bawˆ uˬ du daˆ-awˇ "Jeˬ zaˬ deuˬ-oˇ, naw maꞈ-ahˇ kawꞈ dzaˬ laˇ-eu qhaˬ laˬ-ahˇ aˇ bawˇ uˬ moˆ paꞈ tawꞈ htaˬ-euˬ ma. Yaw khawˇ-ehˇ oe-awˇ diˬ sehꞈ le-awˬ" lehˇ guˇ-euˬ meh. Htiˬ qhehˬ gheh naˇ, jeˬ zaˬ deuˬ dawˬ tawˆ luꞈ laˇ uiˬ jiˇ-awˇ, aˬ yawꞈ maꞈ htiˬ mawˇ htiˇ mawˇ "Qhoeˇ ba aˇ bawˇ uˬ du daˆ leˇ htaˬ-euˬ qhoeˇ aˬ jeˬ nga. Qhaˬ laˬ laˬ ma heu mawˇ-ahˇ aˬ yawꞈ aˬ joˆ-ehˇ nyehꞈ mi nya-euˬ nga" lehˇ naˇ haˬ naˇ haˬ-ehˇ zahˬ leˇ htaˬ-euˬ meh.


Aˇ ho qhoeˇ deuˬ dzaˇ qhoeˇ-ahˇ htiˬ ghaˬ htiˇ ghaˬ htiˬ kawˆ loꞈ-ehˇ biˬ dzaˬ-eu meh. Nawˬ-euˬ dzaˇ lawˇ aˬ chawˬ-ahˇ biˇ nehˬ ma loˇ.


"Hmˇ ji shuiˇ lehˬ ma. Leuꞈ tsahˬ tsahˬ-eu mawˇ laˇ, leuꞈ tsahˬ tsahˬ-eu mawˇ laˇ," lehˇ dawˬ chaˇ yeu yeu-ehˇ chaˇ chaˇ-ehˇ aˇ hmˇ lehˬ-iˇ-eu zawˇ-ehˇ byawˬ nya.


Khuiˇ bahˬ tsiˬ qhoeˇ-ahˇ yaw khawˇ-ehˇ cehˆ gheh-awˇ paꞈ tawꞈ qoꞈ nehˬ-euˬ ma.


Li tsaˬ jiˇ aˬ yawˬ-euˬ chawˬ deuˬ thinˬ chaˬ maˬ taw-ehˆ nya ngeh, aˬ myah luꞈ chaw ba nehˬ-awˇ ghoˆ shaw ni mehˬ nehˬ-eu meh. Chawˬ deuˬ jiˇ Li tsaˬ jawˇ gaˇ tehꞈ-ehˇ iˇ iˇ-ehˇ naˇ haˬ-eu meh. Li tsaˬ jiˇ nui ma ghawˬ mahˇ ni htaˬ-awˇ ehˇ mehˬ nehˬ-eu meh.


Nawˇ huiˬ laˇ neh zaˬ daꞈ daꞈ laˇ naˇ qawꞈ aˬ buˇ htiˬ ghaˬ-iˬ nawˬ-ahˇ maˬ geuꞈ mawꞈ luꞈ-a.


Qhaˬ yehˇ phehˬ zaˬ-aˬ, aˬ ma mawˇ, qhaˬ yehˇ zaˬ smˬ mawˇ, qhaˬ hmˇ zaˬ htiˬ mawˇ lehˇ jawˇ-euˬ meh. Aˬ yawꞈ phehˬ zaˬ htiˬ ghaˬ-ahˇ htiˬ ghaˬ zawˇ gaˬ gaˬ-ehˇ zawˇ byawˬ-eu htiˬ phehˬ zaˬ meh. Qhaˬ yehˇ aˬ ma gheh aˬ yawꞈ-euˬ zaˬ hawˇ-eu qhaˬ hmˇ zaˬ lehˇ maˬ tseˇ paˆ ni htiˬ kawˆ loꞈ-ehˇ gaˬ, htiˬ kawˆ loꞈ-ehˇ haw lahˇ-eu meh.


Piˇ piˇ-aˬ miˬ dzaˬ laˆ lawˬ jawˇ gaˇ iˇ nga.


Qhaˬ qhoeˬ maˬ ghoˬ nya nga.


Qhoeˇ ngeh, aˬ ma mawˇ-aˬ, zaˬ deuˬ-ahˇ "Heu hui ni la" lehˇ ehˇ ehˇ-ehˇ uˬ maˆ ghawˇ duiˇ haw nehˬ-euˬ meh. Zaˬ deuˬ qawꞈ "Maˬ ngeuˇ-a, hteu hui maˬ tseˇ huiˬ-a" lehˇ phaˇ ehˇ naˇ aˬ ma mawˇ gheh ngehˬ-ehˇ dzehˬ ngehˬ-ehˇ dzehˬ-ehˇ "Heu hui ni la" lehˇ ehˇ ehˇ-ehˇ phaˇ ghawˇ duiˇ haw nehˬ ngeh, uˬ maˆ aˇ dzehˬ ghawˇ duiˇ dzeuˇ-awˇ tsawˬ paˆ-awˇ shiˇ qaˆ-euˬ meh jeˇ.


Toˆ-ehˇ ngeuˇ naˇ aˬ dui maꞈ iˬ nah  aˇ yamˬ jaˆ gahˬ nga siˬ.


Aˇ laˬ jaˬ shiˇ hawˇ-eu mawˇ neˇ mawˇ gawHtiˬ poˆ-aˬ, uˬ choeˇ ghawˬ mahˇ ni mahˇ-awˇ ghaˬ qaˆ dui dui-eu mawˇ neˇ mawˇ gaw htiˬ mawˇ jawˇ-eu meh.


Aˬ yawꞈ-euˬ aˬ da ehˇ dawˬ deuˬ-ahˇ yaw muiˬ-ehˇ shaˇ noeˬ haw ngeh, tsaˬ dui dui-eu miˇ neh aˬ yawꞈ qhahˬ lahˇ laˇ-awˇ nymˇ gawˬ yaw doeˇ maˬ phaˇ doeˇ pheuˬ-aˬ jeˇ.


Aˬ nyoˬ gheh, "Smˬ nah-euˬ htiˬ byawˇ, smˬ nah-euˬ htiˬ byawˇ" lehˇ htoˇ htoˇ-ehˇ ghoꞈ le-euˬ meh. Gaˇ phehˇ ghoꞈ le gaˇ ghaˬ doeˇ doeˇ laˇ-awˇ nga behˆ bawˬ uˬ moˆ htiˬ qhehˬ ghaˬ naˬ naˬ-euˬ-aˬ, yuꞈ qaˆ byoˆ-euˬ nga jeˇ.


Qhoeˇ ngeh, aˬ yawꞈ ha mehˇ nmˇ deuˬ aˬ ma-euˬ nui gaˬ-ahˇ siˬ nya laˇ-euˬ meh jeˇ.


Tsawˇ haˬ qhoeˇ ghaˬ qawꞈ "Nawˇ nui qhahˇ qhaˇ jaˆ-eu loꞈ-ehˇ pyeuꞈ laˇ luꞈ-uˇ" lehˇ ehˇ-awˇ byoˆ qaꞈ shaw-euˬ meh. Qhoeˇ ngeh, yawˬ jeˬ na luꞈ Baw jaˬ pyeuꞈ mawꞈ-eu loꞈ-ehˇ pyeuꞈ qoꞈ laˇ jiˇ-awˇ Miˬgaˬ qawꞈ tsawˇ haˬ phaˇ pyeuꞈ qoꞈ laˇ-euˬ meh. Baw jaˬ hawˇ-eu Miˬsaˇ aˬ nyaꞈ Miˬgaˬ-ahˇ byaˇ cuꞈ gheh-awˇ laˬ qhaˬ chehˇ dui dui-eu meh. Qhoeˇ ngeh nah neh naˇ, Baw jaˬ noeˬ siˬ laˇ-awˇ aˬ yawꞈ qhaˇ jaˆ-eu jeˬ-ahˇ nui qhahˇ shiˇ shiˇ-ehˇ jawˇ nya laˇ-euˬ meh jeˇ. Shaˬ zaˬ deuˬ-ahˬ chaw ba nehˬ-eu qawꞈ siˬ nya laˇ-euˬ meh jeˇ.


"Heu gaˇ haw sheˇ. Ngaˇ myaˆ nuiˆ tcoꞈ le" lehˇ ehˇ nehˬ-euˬ ma.


Uˬ maˆ zaˬ euˬ aˇ mawˇ tsawˬ-eu  qoˆ cho qoˆ cho.


Aˇ saˬ saˬ laˇ ngeh, sahˬ phaˬ zaˬ miˬ-aˬ, ho caꞈ jawˇ gaˇ phaˇ ya ghoꞈ qoꞈ-iˇ-awˇ aˬ yawꞈ-euˬ aˬ da neh nui ma tsaˬ htaˬ-euˬ ghaˬ nehˬ-ehˇ yuˇ-eu ghaˇ duˬ noeˬ tcehˆ-euˬ meh. Sahˬ phaˬ qawꞈ ni laˬ qhaˬ chehˇ dui dui-awˇ, miˇ qhahˬ qhahˬ lah ni bi dzaˬ bi dawˇ-eu ghaˇ duˬ khuˇ gaˬ keuˆ-euˬ meh. Miˇ qhahˬ zaˬ deuˬ qawꞈ oeˇ mˇ baˇ gaˇ bi dzaˬ bi dawˇ-eu ghaˇ duˬ uˬ ciꞈ uˬ shawˬ-ehˇ, aˇ siˬ aˇ lu deuˬ poˆ poˆ-ehˇ chehˇ gha dui dui luꞈ meh. Qhoeˇ miˇ neh iˬ nah keuˆ ni ho caꞈ deuˬ-aˬ, uˬ ciˆ phaw keuˆ ni laꞈ nyiˇ doˆ-iˇ doˆ-iˇ-ehˇ dzaˇ poˆ dzaˬ-eu meh.


Aˬ yawꞈ maꞈ dawˬ tawˆ luꞈ htiˬ gaˇ tehꞈ-ehˇ iˇ dzoeˇ-euˬ mehˬ.


Aˬ da neh chu htaˬ-euˬ aˬ zaꞈ ahˬ dzaˬ deˇ laˇ-euˬ jeˬ ngaˇ-a.


Qhoeˇ miˇ neh Zaˬgahˇ-ahˇ zawˇ bye qawꞈ htiˬ jeˬ-iˬ maˬ gheh nya ni shaˬ luꞈ-eu meh. Htiˬ nah-aˬ, Zaˬgahˇ-ahˇ kawꞈ dzaˬ ma lehˇ shaˇ noeˬ laˇ-euˬ meh.


Aˇ bawˇ huiˬ laˇ naˇ aˇ siˬ deuˬ qawꞈ siˬ le-eu miˇ neh aˇ siˬ aˇ lu deuˬ qawꞈ ya dzaˬ-eu meh. Qhoeˇ miˇ neh aˇ bawˇ kha-eu jeˬ-aˬ, htiˬ ziˇ ziˇ lah ni laˬ qhaˬ chehˇ-eu jeˬ bi pyeuꞈ-eu meh.


Aˬ dui Aˬkhaˬ phu deuˬ-ahˇ le naˇ uˬ jiˇ joe htaˬ-euˬ nymˇ tehꞈ-ehˇ ya mawˇ law meh.


Htiˬ qhehˬ gheh naˇ, jaˬ lehˇ lehˇ ma baw laˇ-awˇ, aˇ bawˇ aˇ paꞈ deuˬ, miˇ tsaˬ deuˬ jaˬ lehˇ laꞈ qhoeˇ htiˬ byah ni jaˆ luꞈ-eu meh. Uˬ yehˇ yehˇ le-eu keuˆ laˇ htaˬ-awˇ mˬ naˆ tsui ni pyeuꞈ-iˇ-euˬ uˬ taꞈ aˇ paꞈ deuˬ miˇ tsaˬ deuˬ tehꞈ-ehˇ byah jiˇ htaˬ-euˬ miˇ neh htiˬ jeˬ-iˬ maˬ mawˇ laˇ-a. Qhoeˇ ngeh yamˬ-ahˇ lahˬ yuꞈ qaˆ byoˆ htaˬ-awˇ yuꞈ maˆ maˆ khuiˇ luꞈ-eu miˇ neh htiˬ jeˬ-iˬ maˬ siˬ nya-aˬ.


Aˇ myoꞈ zaˬ maˬ cehˆ choeˇ-ehˇ laˇ-awˇ dawˬ pheh jaˆ-eu aˇ bawˇ uˬ du yaw khawˇ-ehˇ cehˆ daˆ leꞈ-euˬ meh. Aˇ bawˇ uˬ du cehˆ daˆ keuˆ-awˇ miˇ tsa saꞈ ui cuiˆ ghawˇ dah nya laˇ-awˇ aˬ ma hawˇ-eu aˬ bawˇ neh ehˇ-euˬ dawˬ-ahˇ noeˬ mawˇ laˇ-awˇ maˬ naˇ haˬ-euˬ baˬ da neh ghawˬ shaˇ shaˬ-ehˇ zawˇ gheh leˇ-euˬ meh. Laꞈ oˆ phaw jawˇ luꞈ-eu aˬ khuiˬ zaˬ qhoeˇ nyiˬ mawˇ bi cehˆ-eu ghaˇ duˬ aˬ joˆ-ehˇ ya jahˇ-eu aˇ myoꞈ zaˬ maˬ siˬ nya-a.


Qhaˬ phaˬ guˇ-eu hteˇ saˇ gheh   "Ah-i, ah-i" lehˇ guˇ meh.


Qhoeˇ loꞈ-ehˇ ehˇ gaˇ aˬ yawꞈ maˬ ya leˇ-a.


Aˬ iˬ maˬ duˬ mawˇ nya-eu miˇ neh Li nahˬ hawˇ-eu  Lawˬghahˇ sehˬ toˆ maˬ phaˇ ya htahˇ-eu ngaˇ-a lehˇ noeˬ shaˬ-eu meh.


Yaˇ duˬ duˬ-awˇ yaˇ deh deh ghaˬ naˇ chehˇ tcawˆ-awˇ chehˇ kha ma.


Ho caꞈ-aˬ, seuˬ ghaˬ baꞈ htaˬ-euˬ guiˇ laꞈ-ahˇ mawˇ-euˬ meh.


Nymˬ-mˇ poˆ-aˬ, Li loˆ dzaˇ htiˬ kuꞈ jaˆ-awˇ yaw khuiˇ khuiˇ lehˇ ya dzaˬ ya dawˇ dehˆ-eu meh.


Aˬ phiˬ ghaˬ nyaˇ-euˇ yaˇ khmˇ yaw muiˬ-ehˇ ya mˇ ghoeˬ qoꞈ nga jeˇ.


Ciꞈ hawˬ dzaˬ ghaˬ-awˇ iˇ khahˇ mˇ myawˬ deuˬ mˇ luiˆ jiˇ naˇ, zaˬ guˬ deuˬ deh qhahˬ-ahˇ uiˬ laˇ-eu meh.


Yawˬ nah yawꞈ keuˆ laˇ ngeh, aˬ ma ghaˬ aˬ li-ahˇ zawˇ guˆ qawꞈ ngaˬ liꞈ haw mehꞈ sehꞈ shaw-iˬ miˇ-a lehˇ ghawˬ shaˬ noeˬ gaˬ-awˇ guˆ guˆ-ehˇ qawꞈ hawˬ phaˇ sha nehˬ-iˇ-euˬ meh.


Uˬ ciꞈ htaw htaw le ngeh, Aˇjaˬ iˇ tsahˇ tsahˇ htaˬ gaˇ ngaˬ shaˬ nyehꞈ-iˇ ngeh, ngaˬ shaˬ nehˬ-ehˇ htiˬ kawˆ loꞈ-ehˇ iˇ tsahˇ tsahˇ htaˬ-euˬ gaˇ myaꞈ leˇ htaˬ-awˇ ga-eu Aˇmuiˬ-ahˇ mawˇ-awˇ tsawˬ guˆ-iˇ-euˬ meh.


Hawˬ shuiꞈ dzaˬ gaˇ le keuˆ ngeh phu zaˬ deh zaˬ htiˬ byah ni jawˇ nga.


Ngehˬ-ehˇ iˇ naˇ ngehˬ-ehˇ uˬ ciꞈ myahˇ laˇ-eu loꞈ-ehˇ yaw tcehꞈ qawꞈ tcehꞈ laˇ-euˬ meh. Qhoeˇ miˇ neh bawˇ tsahˬ-ahˇ aˬ yawꞈ htiˬ mawˬ tehꞈ-ehˇ chah-eu guˆ laˬ htaˬ-euˬ meh. Ehˇ qawꞈ leh jeh-awˇ mehˬ hu phaˇ iˇ-euˬ meh.


Sehˬ toˆ htahˇ-eu lehˇ haw ngeh, khuˬ bahˬ-ahˇ aˬ iˬ htiˬ mawˇ-iˬ maˬ uˇ-a.


Qhoeˇ ngeh nah neh  naˇ Miˬma aˬ yawꞈ-euˬ aˬ da  aˬ ma-ahˇ khuiˇ nyehꞈ laꞈ sawˆ mˇ nehˬ  nya dui dui   laˇ-euˬ meh.


Ehˇ qawꞈ ni htiˬ qoꞈ byah laˇ ngeh, dawˬ ja myaˬ-eu dahˬ beh laˇ-eu meh. Qhoeˇ miˇ neh htiˬ qoꞈ laˬ qhaˬ chehˇ mawꞈ naˇ oeˇ mˇ baˇ dzaˬ-awˬ lehˇ dawˬ daˬ qawꞈ jaˆ-eu meh. Gaˇ kawˆ heu deuˬ-aˬ, htiˬ qoꞈ laꞈ qhoeˇ laˬ qhaˬ bi chehˇ nya-eu jeˬ pyeuꞈ meh.


Htiˬ nah-aˬ, Zaˬleh-euˬ jeˬ zaˬ deuˬ-ahˇ naˇ gawˇ nyawˬ leˇ-awˇ jeˬ zaˬ shiˇ laˇ-euˬ meh. Zaˬleh noeˬ maˬ doˆ-a.


Htiˬ nah-aˬ, aˬ bawˇ doeˇ dzaˇ poˆ dzaˬ-eu lehˇ iˇ ngeh, miˇ tsa aˇ mawˇ htiˬ mawˇ mawˇ-awˇ, toˆ-eu lehˇ jawˬ luꞈ ngeh aˇ jiˇ yawˬ mawˇ yawˬ oe-awˇ toˆ-euˬ meh jeˇ. Qhoeˇ ngeh poˆ jawˇ aˬ bawˇ doeˇ-aˬ, "Ngaˬ-euˬ mehˬ hteˇ neh aˬ joˆ-ehˇ toˆ khawˇ-eu nga hteu. Aˬ qhmˬ qhmˬ-eu lehˇ ngaˇ-a lehˇ nui ma tsawˬ phuˬ leˇ-euˬ meh jeˇ.


Qhoeˇ miˇ neh deh qhahˬ-aˬ, zaˬ guˬ deuˬ dawˬ dzaw duˬ meh lehˇ aˇ hu tsawˇ mawˬ deuˬ ehˇ law yaˇ.


``Heu gaˇ oe-awˇ dzaˬ le-awˬ aˬ li aˬ buˇ deuˬ-oˇ" lehˇ aˬ ma ehˇ-eu  meh.


Yawˬ nah yawˬ phaˇ keuˆ laˇ ngeh uˬ jiˇ shawˬ-iˇ -eu lehˇ phaˇ iˇ-euˬ mehˬ. Buˇdaw-aˬ uˬ jiˇ qawꞈ maˬ shawˬ nya-eu miˇ neh noeˬ shaˬ-eu meh.


Yaw lawˆ lawˆ-ehˇ, yawˇ qhoeˇ deuˬ-aˬ, htiˬ poˆ htiˬ mawˇ, nyiˬ mawˇ lehˇ qhaˬ yehˇ neh gheu dzaˬ-euˬ gaˇ ya daˬ-euˬ meh. Qhoeˇ ngeh, huiˬ laˇ-euˬ yawˇ deuˬ-aˬ, "Aˬ dui maꞈ yaw gm gm-ehˇ jawˇ-eu loˬ laˇ htaˬ-euˬ ngaˇ-a. Aˬ dui maꞈ-ahˇ loꞈ phiˇ-eu aˬ khuiˬ qawꞈ yaw muiˬ-ehˇ maˬ loꞈ phiˇ-eu miˇ neh qhaˬ yehˇ neh gheu dzaˬ gaˇ ya daˬ luꞈ-eu ngaˇ-a.


Tsawˇ dzehˬ dzehˬ-eu aˬ li oeˬ ghaˬ


Qhoeˇ loꞈ-ehˇ poˆ poˆ-ehˇchah ngeh jawˇ, zawˇ muiˬ-eu lawˇ baˬ lawˇ deh htiˬ tsahˇ aˬ yawꞈ poˆ maw-awˇ, jawˇ duˬ qhoeˇ tsahˇ aˬ yawꞈ zaˬ ghaw ma lehˇ noeˬ tcehˆ-awˇ jawˇ-euˬ meh jeˇ.


Htiˬ nah-aˬ, uˬ yehˇ aˇ dzehˬ-ehˇ yehˇ-eu miˇ neh aˬ zaꞈ bahˬ laꞈ qhoeˇ aˬ ma mawˇ nehˬ-ehˇ jawˇ-euˬ meh.


Htiˬ poˇ-aˬ, lah lah dzeˇ, aˇ yamˬ aˇ law ghawˬ myahˇ ni jawˇ keuˆ laꞈ-euˬ ho caꞈ htiˬ mawˇ jawˇ-eu meh. Aˬ yawꞈ lah heu lah-ahˇ jawˇ myahˇ laꞈ-euˬ miˇ neh, lah qhoeˇ lah-aˬ, aˬ yawꞈ-euˬ ma lehˇ noeˬ-eu meh.


Aˬ dui dahˇ taˆ phu-ahˇ jawˇ ngeh phu dzahˇ hu phaw le naˇ deh qhahˬ jaˆ gaˇ ya mawˇ meh.


Uˬ ciꞈ ciꞈ le naˇ qhaˬ laˬ phu laꞈ qhoeˇ uˇ leˇ gaˇ lahˇ jm neh bi qhmˇ mi-euˬ meh. Qhaˬ laˬ guˇ-eu hteˇ saˇ ya gaˬ ngeh phu zaˬ deuˬ cehˆ haw le-awˇ "Qhaˬ laˬ hteu mawˇ lahˇ jm laꞈ qhoeˇ lahˇ sehꞈ-awˬ" lehˇ ehˇ-eu meh. Uˬ bya bya htaw htaw laˇ ngeh, Aˇnaˆ lahˇ jm phuiˇ nehˬ-awˇ bi cehˆ doˆ-eu meh. Qhoeˇ ngeh qhaˬ laˬ ehˇ-eu "Aˇnaˆ-oˇ, ngaˬ-ahˇ phyehˬ doˆ nehˬ laꞈ-euˬ miˇ neh guiˬ lahˬ huiˬ miˇ-a. Ehˇ qawꞈ ngaˇ dzaˇ aˇ dzehˬ-ehˇ mehꞈ laˇ htaˬ-euˬ miˇ neh nawˬ-ahˇ ya dzaˬ-eu miˇ-a."  Aˇnaˆ gheh "Nawˬ-euˬ dehꞈ ziˇ-ahˇ ngaˇ kha qoꞈ nehˬ ghaˬ-euˬ ngaˬ-ahˇ nawˇ maˬ dzaˬ geuˇ-a" lehˇ ehˇ nehˬ-euˬ meh. Aˇnaˆ qawꞈ htahˬ shaˇ-awˇ, gaˇ kawˆ heu bi ja shaw nehˬ-eu ghaˇ duˬ yaˇ qhaˬ daˇ nehˬ-eu ghaˬ jawˇ gaˇ iˇ-euˬ meh.


Guˬ chiˇ saˬ phiˇ htahˬ dzaˬ-eu qawꞈ Aˬkhaˬ zaˬ deuˬ htiˬ jawˇ-iˬ maˬ dzaˬ dehˆ nya ni khuiˇ-eu dzaˇ htiˬ jeˬ meh.


Qhaˬ hmˇ-aˬ, suˇ qhoeˬ-euˬ mi chehˇ neh bi gheu khaˬ-euˬ miˇ neh iˬ nah keuˆ ni aˬ laꞈ-ahˇ maˇ byawꞈ baw-eu meh. Qhaˬ laˬ-aˬ, siˬ guˬ maˇ sheuˇ aˇ bawˇ-ahˇ paꞈ tawꞈ htaˬ-euˬ aˇ caˆ behˇ tcehˆ-eu lehˇ behˇ-euˬ miˇ neh, iˬ nah keuˆ ni siˬ guˬ maˇ sheuˇ aˇ bawˇ-aˬ ui cuiˆ yaw ghahˬ ghahˬ lehˇ gheh-awˇ dawˇ choe ni gheh-eu siˬ guˬ maˇ sheuˇ aˇ bawˇ maˬ jaˆ-a. Aˬ chawˬ-euˬ myawˬ-ahˇ meh juiˇ juiˇ-euˬ suˇ qhoeˬ-aˬ, aˬ yawꞈ-eu nymˇ sawˇ jiˇ zaˬ deuˬ nehˬ-ehˇ maˬ phaˇ ya dzoeˇ ni shiˇ-eu jeˬ keuˆ le-euˬ meh.


Qhoeˇ ngeh miˇ aˬ yawꞈ yuꞈ maˆ maˆ ngeh, shiˬ kheuˇ ni gheh-awˇ yaw tcehꞈ tcehꞈ dui dui-eu lehˇ maˆ mawˇ-euˬ meh.


Ya ma gheh aˬ khuiˇ oeˬ khuiˇ tcoꞈ meh.


Qhaˬ qhoeˬ aˇ siˬ-ahˇ toˆ dzaˬ nya meh.


Aˬ yawꞈ-euˬ chawˬ deuˬ nehˬ-ehˇ jiˇ baˬ dawˇ, phaiˬ daˬ lehˇ qhaˇ chah mawꞈ-eu chah chah-ehˇ htiˬ qhehˬ keuˆ laˇ naˇ aˬ yawꞈ-euˬ phyuˇ jiˇ laˇ-euˬ meh. Qhoeˇ ngeh, aˬ ma neh ehˇ-euˬ dawˬ-ahˇ noeˬ mawˇ leˇ-euˬ meh.


Aˬ bawˇ Saˇhtah laꞈ myawˬ laꞈ muˆ zawˇ-ehˇ nya-a. Qaˆ phuˬ qaˆ lu, qaˆ khaˇ, qaˆ deu, nuiˇ gawˬ……. heu loꞈ-ehˇ gheh-eu mˇ myawˬ deuˬ qawꞈ zawˇ-ehˇ dzeuꞈ muiˬ nya-eu meh.


Aˬ khuiˬ qawꞈ dawˬ pheh maˬ jawˇ, yawˇ deuˬ qawꞈ saˇ suˬ ni dzaˇ dzaˬ luꞈ-eu gaˇ mawˇ ngeh, baw duˆ laꞈ qhoeˇ neh yawˇ-ahˇ gheu dzaˬ-eu lehˇ maꞈ lah-ehˇ baw duˆ laꞈ qhoeˇ neh choeˬ doˆ laꞈ-euˬ meh. Qhoeˇ ngeh jawˇ yawˇ baˬ maꞈ qawꞈ luiˬ gha laˇ-euˬ meh.


Aˬ zaꞈ zaˬ iˇ cuꞈ laꞈ qhoeˇ ya buˬ-iˇ ni teuˆ teuˆ-ehˇ leh jeh qawꞈ maˬ teuˆ doˆ nya-iˬ-a.


Yaˇ khmˇ laꞈ qhoeˇ ghawˬ nyoeˇ dzaˇ nyoeˇ htiˬ kuꞈ kha htaˬ-euˬ miˇ neh saˬ phiˇ htahˬ dzaˬ mawꞈ ngeh qawꞈ dzaˇ muiˇ dzaˇ sawˇ htiˬ kuꞈ jaˆ meh.


Htiˬ nah-aˬ, sahˬ phaˬ htiˬ ghaˬ tehꞈ-ehˇ miˇ qhahˬ laꞈ qhoeˇ chah haw-iˇ ngeh, gaˇ ma-ahˇ ho caꞈ aˬ ma hawˇ-eu zaˬ deuˬ-ahˇ mawˇ-euˬ meh. Qhoeˇ ngeh, ho caꞈ aˬ ma qhoeˇ mawˇ "Ngaˬ ha ma zaˬ-ahˇ chaw ba nehˬ laꞈ-awˬ. Ngaˬ ha ma zaˬ-euˬ ghaˇ duˬ dzaˇ poˆ-iˇ-euˬ ngaˬ-euˬ qhaˬ dzeˇ zaˬ-ahˇ aˇ hahˇ neh baꞈ dzaˬ-euˬ meh. Ngaˬ ha ma zaˬ-ahˇ chaw ba nehˬ laꞈ sahˬ phaˬ-oˇ" lehˇ ngoeˇ ngoeˇ-ehˇ shaˇ-eu meh.


Aˬ nyoˬ qhoeˇ mawˇ noeˬ laˇ naˇ htiˬ poˆ tehꞈ-ehˇ tsawˬ htuˇ-awˇ ghoꞈ le-euˬ meh. Qhaˬ meh gheh smˬ nah-euˬ htiˬ byawˇ lehˇ htoˇ htoˇ-ehˇ chah gaˇ neh htiˬ nah-euˬ smˬ byawˇ lehˇ htoˇ pyeuꞈ gheh-euˬ nga jeˇ. Aˬ zaꞈ-ahˇ qawꞈ htiˬ nah-euˬ hawˬ smˬ byawˇ bi dzaˬ law jeˇ lehˇ tcaꞈ nehˬ le-euˬ meh.


Aˇgahˬ gheh Aˇyehˇ shaˬ gaˇ ghawˬ shaˬ haw gaˬ-awˇ yaw khawˇ ma-ehˇ aˇ neˬ neˬ htehˇ htehˬ-awˇ Aˇyehˇ-euˬ qaˆ khaˇ siˇ ghoeˬ nehˬ-euˬ meh.


Aˇ byeꞈ zawˇ-ehˇ ahˬ muiˬ nga. Aˇ byeꞈ zawˇ-ehˇ ahˬ muiˬ nga.


Iˇ shmˇ lawˇ baˬ lawˇ dzeˇ doˆ laˇ nga.


"Haw sheˇ. Ngaˇ naˇ mehˇ tcoꞈ le" lehˇ aˬ yawꞈ-ahˇ ehˇ nehˬ-euˬ ma.


“Aˬ bawˇ nehˬ-ehˇ laꞈ myawˬ laˆ muˆ mˇ dzaw-eu ghaˇ duˬ aˬ jeˬ loˬ hta” lehˇ naˇ haˬ leˇ-euˬ meh.


Jawˇ la yamˬ, uˬ ciꞈ htiˬ miˇ-aˬ, bawˇ tsahˬ aˬ khuiˬ htiˬ mawˇ dzaˇ poˆ dzaˬ-eu lehˇ phu phaw laˇ gheh laꞈ-euˬqawꞈ,  htiˬ jeˬ-iˬ maˬ ya dzaˬ-ehˇ, phu ghahˇ cheh laˇ keuˆ ngeh lah duˬ htiˬ duˬ-ahˇ mawˇ-euˬ meh. Lah duˬ-ahˇ haw-iˇ ngeh iˇ cuꞈ tehꞈ maˬ ngeuˇ-eu htawˇ baˆ aˇ qhoˇ gheh ahˇ gaˇ mawˇ-euˬ meh. Qhoeˇ ngeh ``Aˇloˇ. Htawˇ  baˆ aˇ qhoˇ hteu hui hui-ehˇ gheh-eu htiˬ  jawˇ-iˬ maˬ mawˇ haw-aˬ htawˇ" lehˇ ehˇ-awˇ laꞈ qhaˬ htiˬ chehˇ guˇ-eu meh.


Qhoeˇ ngeh miˇ ho caꞈ qhoeˇ mawˇ, lmˇ boꞈ ni gheh-awˇ, chiˬ chuˇ ni gheh-eu yuꞈ maˆ maˆ-euˬ meh. Ho caꞈ ghaˇ duˬ zawˇ muiˬ-eu uˬ ciꞈ pyeuꞈ meh.


Aˬ buˇ seuˬ ghaˬ phaˇ dmˬ jaˆ ma. Sahˬ boꞈ gui khaˇ beuˇ.


Htiˬ nah-aˬ, Li muiˬ cawˇ-ahˇ neh ghoꞈ laˇ naˇ aˬ yawꞈ-euˬ aˬ ma-ahˇ "Aˬ ma ehˇ-eu zawˇ tsaˬ nga. Yawˬ ghaˬ naˆ luꞈ nahˬ yu ni gheh-eu jeˬ-ahˇ geuꞈ mawꞈ nga. Aˬ chawˬ aˬ jeˬ lehˇ jahˬ laˇ qawꞈ laꞈ poˆ poˆ qoꞈ-eu maˬ loˬ nga. Nymˬ-mˇ-aˬ, dzeuˇ laˇ ngeh loꞈ-ehˇ nahˬ yu ni jawˇ-eu miˇ neh yawˬ ghaˬ naˆ luꞈ nehˬ-ehˇ ghoeˇ nya laˇ-euˬ ma. Aˬ khaˇ naˇ qhoeˇ loꞈ-ehˇ tehꞈ-ehˇ jawˇ ma" lehˇ ehˇ nehˬ-euˬ meh.


Dzaˬ dawꞈ ghaˬ ngeh jawˇ yawˬ ghaˬ na luꞈ htiˬ kawˆ loꞈ-ehˇ hawˬ jawˬ jawˬ-eu meh.


"Heu gaˇ haw sheˇ. Ngaˇ aˬ laꞈ tcoꞈ le" lehˇ ehˇ nehˬ-euˬ ma.


Aˇ byeꞈ shaˇ byah ghaˬ-euˬ ma nmˇ-oˇ. Nawˬ-ahˇ laˬ qhaˬ maˬ chehˇ laˇ nya loˇ.


Aˬ da aˬ ma, miˬ miˬ yo yo yawˬ ghaˬ na luꞈ biˬ nya-eu aˬ dui Aˬkhaˬ-euˬ laꞈ cheuˬ ma.


Lu ceuꞈ qhmˇ-awˇ qhmˇ mi ma.


Ya ma diˬ htm gheu nga.


Mehˬ hu phaw le naˇ qhaˬ laˬ kawꞈ laˇ. Nahˇ qhah phaw jiˆ qoꞈ naˇ tsawˇ haˬ beuˆ laˇ. Aˇ chaˇ phaw lawˇ baˬ jaˆ. Aˇ maˇ phaw miˬ dzaˬ puiˆ lehˇ shaˬ zahˬ keuˆ le htaˬ-euˬ qawꞈ qhaˬ tcehˆ aˬ ma qhoeˇ mawˇ-aˬ nui ma ghaˬ yuˇ-awˇ "Ngaˬ-euˬ zaˬ maˬ ghaw-ehˇ maˬ gheh nya-a" lehˇ noeˬ-awˇ ga yuꞈ gheh-eu meh jeˇ.


``Ngaˬ-ahˇ ghawˇ mawˇ maˬ nyehꞈ nya  nya da-oˇ" lehˇ Miˬma ehˇ qoꞈ nehˬ-euˬ meh.


Jaˇ tceuˆ zaˬ htiˬ mawˇ-aˬ, dzaˇ maˬ dzaˬ ni jawˇ-euˬ meh. Dzaˇ maˬ dzaˬ ni jawˇ neh yaw jeh bi jeh-iˇ-awˇ daˇ pehꞈ-ahˇ neh htahˬ doˆ nya ni leh jeh-euˬ meh.


Htiˬ nah-aˬ, aˬ yawꞈ-euˬ aˬ ma yaˇ ngeh-ahˇ neh ghoꞈ laˇ-awˇ ghaˬ doeˇ zawˇ doeˇ-eu meh. Aˬ li ghaˬ naˇ, iˇ khahˇ mˇ myawˬ qawꞈ htiˬ jeˬ-iˬ maˬ mˇ htaˬ-aˬ.


Suˇ qhoeˬ nyiˬ ghaˬ-aˬ, zawˇ guˆ laˇ htaˬ-awˇ htiˬ ghaˬ htiˇ ghaˬ (Laˆ) gaˇ kawˆ naˇ haˬ qawꞈ maˬ siˬ nya-a. Ehˇ qawꞈ, aˬ yawꞈ maꞈ-euˬ miˬ zaˬ deuˬ neh "Mawˇ neˇ htiˬ mawˇ maˬ tsahˇ ni htaˬ ghoꞈ laˇ. Mehˬ boeˬ yaw dahˬ dahˬ-ehˇ gheh-eu mawˇ neˇ tseˇ-awˇ tsahˇ lawˬ" lehˇ ehˇ-euˬ dawˬ deuˬ-ahˇ noeˬ mawˇ laˇ-eu meh. Nyiˬ ghaˬ luꞈ mawˇ neˇ htiˬ mawˇ tsahˇ za ni tsahˇ ma lehˇ ehˇ-awˇ htiˬ mawˇ jiˇ htiˬ mawˇ-euˬ mehˬ boeˬ-ahˇ sawˆ haw-euˬ meh. Aˇ saˬ saˬ laˇ gaˇ jawˇ-eu mawˇ-ahˇ sawˆ keuˆ ngeh mehˬ boeˬ aˇ dzehˬ-ehˇ maˬ choe-ehˇ yaw dahˬ dahˬ lehˇ gheh-eu miˇ neh aˇ caˆ yaw muiˬ-ehˇ paꞈ tawꞈ-awˇ tsahˇ qhoeˬ-euˬ meh.


Aˇ phya ( boeˬ boeˬ luˬ ya) aˬ khuiˇ yehꞈ khuiˇ tcoꞈ meh.


Qhaˬ qhoeˬ aˇ bawˇ uˬ laꞈ-ahˇ maˬ byaˇ gheu  nya nga


Gaˇ phehˇ htiˬ gaˇ iˇ keuˆ ngeh, aˇ kha aˬ ma-aˬ, naˇ qhah phaw chaw hteh luꞈ-eu aˬ yawꞈ-euˬ zaˬ deuˬ-ahˇ nahˇ ghoꞈ ghoꞈ haw-euˬ meh.


Tsawˇ haˬ hawˇ-eu aˬ khuiˬ yaw nyaAˇ hu ba, tsawˇ haˬ htiˬ ghaˬ zawˇ nya-eu aˬ khuiˬ htiˬ mawˇ chu htaˬ-euˬ meh.


Aˬ yawꞈ maꞈ oe mawꞈ qawꞈ, htiˬ kawˆ loꞈ-ehˇ dzaˬ, htiˬ kawˆ loꞈ-ehˇ iˇ, htiˬ kawˆ loꞈ-ehˇ yuꞈ lehˇ, htiˬ mawˇ-ahˇ htiˬ mawˇ zawˇ gaˬ-eu meh. Qhaˬ hmˇ zaˬ qawꞈ, qhaˬ hmˇ phehˬ zaˬ-ahˇ, htiˬ ma baw zaˬ hti mehˇ nmˇ loꞈ-ehˇ duˇ-iˬ meh.


Qhaˬ hmˇ zaˬ qhoeˇ mawˇ aˬ yawꞈ-euˬ yaw lehˬ noeˬ poˆ leˇ-awˇ, "Aˬ li-ahˇ kha qoꞈ nehˬ laꞈ-euˬ guiˬ lahˬ huiˬ dui dui miˇ-a ma-oˇ. Heu loꞈ-ehˇ cehˆ qhoeˬ-euˬ gaˇ iˬ baˇ phyehˬ nehˬ laꞈ-awˬ" lehˇ ehˇ nehˬ-euˬ meh.


Chaˇ gawˬ maˬ bi kawꞈ laˇ phaˬ-ehˇ saˬ phaˇ yaw muiˬ-ehˇ lahˇ cuꞈ-awˇ aˇ byeꞈ shaˇ leˇ beuˇ.


Guˬ chiˇ htahˬ beh-awˇ ya uˆ nehˬ-ehˇ luˇ dzaˬ-eu qawꞈ zawˇ-ehˇ khuiˇ nya.


Ya ciˆ ya ma ya uˆ kha, "Kawˬ taˇ kawˬ laˇ" lehˇ daˇ nya.


Aˬ buˇ doeˬ sheu ma. Aˬ ma aˇ baˇ htehˬ nehˬ laꞈ meh.


Aˇghoe-aˬ, aˬ yawꞈ dzaˬ mawꞈ-eu aˬ ceuꞈ aˬ yawꞈ-euˬ aˬ da neh zeuˇ laꞈ-euˬ miˇ neh laˬ qhaˬ chehˇ dui dui-eu meh.


Aˬ zaꞈ zaˬ qhoeˇ mawˇ, aˬ yawꞈ-euˬ mehˇ nmˇ deuˬ dawˬ tawˆ luꞈ khuˇ laˬ leˇ-awˇ, yawˬ mawˇ na luꞈ ga uiˬ-awˇ dehˬ doˆ-euˬ meh jeˇ.


Buˇyuiꞈ-aˬ Miˬma guꞈ gaˇ haw haw-ehˇ mehˬ tsoeˬ guꞈ nya dui dui laˇ-euˬ meh.


Aˇhtah hawˇ-eu Aˇhtuˬ nyaꞈ nmˇ ehˇ-eu, "Aˬma-oˇ nga nyaꞈ nmˇ-ahˇ hawˬ htahˬ ba nehˬ laꞈ."


Aˇ du phawˬ caꞈ jahˇ nya meh.


Aˬ yawꞈ-euˬ aˬ khuiˬ shaˬ hteh-eu zawˇ nya-eu miˇ neh chawˬ deuˬ aˬ myah qawꞈ aˬ yawꞈ-ahˇ shaˬ qhaˇ hteh-iˇ ngeh khuˇ-eu meh.


Aˬ da neh chu htaˬ-euˬ aˬ zaꞈ-ahˇ zaꞈ bawˇ ya deuˆ nehˬ-eu meh.


Ciꞈ hawˬ dzaˬ ghaˬ naˇ zaˬ miˬ zaˬ yo deuˬ-aˬ, aˬ da aˬ ma aˬ phoeˬ aˬ phiˬ deuˬ-ahˇ aˬ khuiˇ aˬ laꞈ nyehꞈ chawˬ nehˬ-eu meh.


Lawˬghahˇ hawˇ-eu Li zeh  nyaꞈ ma saˬ aˇ hmˇ poˆ-iˇeu lehˇ lehˬ hmˬ-awˇ iˇ-euˬ meh.


Nymˇ jiˇ qhahˬ zaˬ yawˬ ghaˬ na luꞈ-ahˇ guꞈ nehˬ-eu uˬ taꞈ, aˬ chawˬ deuˬ-ahˇ gheh guꞈ mehˬ nya laˇ-euˬ meh.


Aˬ bawˇ Saˇhtah laꞈ myawˬ laꞈ muˆ zawˇ-ehˇ nya-a. Htiˬ phu siˬ zaˇ-eu zaˇ ma qawꞈ Aˬ bawˇ Saˇhtah neh dzeuꞈ-eu tehꞈ meh.


Aˬ da saˇ naˇ-ahˇ iˇ gaˇ Phoˇtaˇleˇ nuiˇ-awˇ haw.


Htiˬ nah lehˇ phaˇ keuˆ  laˇ naˇ, aˬ khuiˬ-aˬ, "Aˬ nyiˇ aˇ miˇ-oˇ, iˬ nah-aˬ, nawˇ iˇ khahˇ-ahˇ jawˇ yaꞈ-awˬ" lehˇ ehˇ-awˇ aˬ yawꞈ htiˬ mawˇ tehꞈ-ehˇ dzaˇ poˆ-iˇ-euˬ meh.


Li tsaˬ qhoeˇ loꞈ-ehˇ pyeuꞈ luꞈ gaˇ saˬ laˬ ma ya mawˇ ngeh, Li tsaˬ-ahˇ dawˬ ngehˬ chawˬ-euˬ meh. ``Li tsaꞈ-oˇ, nawˬ-ahˇ aˬ jeˬ gheh-eu nya. Sahˬ boꞈ sawˇ-eu maˬ byawˬ nya loˇ" lehˇ naˇ haˬ ngeh, ``Byawˬ miˇ-a saˬ laˬ ma-oˇ. Ehˇ qawꞈ ngaˬ-euˬ chawˬ deuˬ ngaˬ-ahˇ maˬ ghoeˇ nga. Ngaˇ aˬ yawꞈ maꞈ loꞈ-ehˇ maˬ nya-eu miˇ neh maˬ ghoeˇ mawꞈ-eu nga" lehˇ saˬ laˬ ma-ahˇ Li tsaˬ ehˇ qoꞈ nehˬ-eu meh jeˇ.


Kuˆ seuˬ qhoeˇ lah duˬ laꞈ qhoeˇ ga keuˆ-iˇ ngeh, mehˬ qhehˬ-ahˇ ngeuˬ leˇ-awˇ, aˬ yawꞈ ghaˬ shaˇ shaˇ-ehˇ gheu qawꞈ maˬ gheu doˆ choeˇ-a.


Phu buˬ sehˇ qhoeˇ ghaˬ qhoeˇ loꞈ-ehˇ phyuˇ maˇ byaˆ hawˇ-eu shuiˇ maˇ byaˆ ghoˆ haw ghoˆ haw-ehˇ ba la aˇ siˬ-ahˇ neh bi tseˇ keuˆ laꞈ-euˬ qawꞈ, Gahˇjaˬ phyuˇ maˇ byaˆ tehꞈ-ehˇ yuˇ-eu miˇ neh Gahˇ jaˬ-ahˇ dawˇ ga nga lehˇ ehˇ ehˇ-ehˇ uiˇ-eu meh jeˇ.


Qhoeˇ naˇ, qhaˬ phaˬ gawˬ jawˬ-ahˇ daˆ leˇ-awˇ, qhaˬ lo lo yaˇ phaw-ehˇ phaˇ iˇ kha gheh-euˬ meh. Ya ma-aˬ, myaˆ nuiˆ qawꞈ maˬ mawˇ shawˇ laˇ-eu baˬ da neh, qhaˬ lo lo gahˬ lo chehˇ  yaw khaˬ-ahˇ ga sehꞈ-euˬ meh.


Aˇghoe qhoeˇ loꞈ-ehˇ ngoeˇ luꞈ ngeh  Aˇghoe-euˬ aˬ da yawˬ phu yawˬ-ahˇ neh Aˇghoe-euˬ ghaˇ duˬ aˬ ceuꞈ zeuˇ-awˇ ghoꞈ laˇ-euˬ meh.


Ghawˬ nyoeˇ hawˬ chiˬ daˆ ghaˬ naˇ lawˇ bawˬ qawꞈ ya qhaˇ nehˬ meh.


Aˇ miˇ miˇ zaˬ-euˬ hteˇ saˇ nya. "Myaˇ-aw, myaˇ-aw" lehˇ mahˇ nya.


Aˬ bawˇ doeˇ qawꞈ, "Ngeuˇ miˇ-a de. Ngeuˇ miˇ-a. Aˬ khaˇ naˇ, nui ma phehˇ laˇ ngeh, htiˬ poˆ tehꞈ-ehˇ naˬ-awˇ, nui ma laꞈ qhoeˇ tiꞈ, nyiˬ, smˇ, lehˇ ngaˬ-ahˇ keuˆ ni gui ma lehˇ ehˇ-awˇ, aˬ diˇ ngeuˇ-eu loꞈ-ehˇ ehˇ nehˬ-euˬ meh.


Qhoeˇ ngeh miˇ aˬ yawꞈ yuꞈ maˆ maˆ ngeh, qoˆ cho, qoˆ cho lehˇ tsawˬ tsawˬ-ehˇ zawˇ suˬ saˬ-eu maˆ mawˇ-euˬ meh.


Aˬkhaˬ mehˬ tsoeˬ dm muiˬ-awˇ hawˬ shuiꞈ dzaˬ gaˇ le beuˇ nmˇ-oˇ.


Ya ciˆ ya phoeˇ gaˇ nyeh nyeh nya law nmˇ-aˬ, ghawˇ mawˇ mˇ nyeh mˇ nyeh-ehˇ nyeh tehꞈ-a.


Lawˇ baˬ gaˇ dzeˇ laˇ keuˆ-awˇ aˬ yawꞈ laˬ qhaˬ zawˇ chehˇ-eu meh. Mˬ phaw ghawˇ leuˇ haw naˇ aˇ jiˇ deuˬ baˬ maꞈ maꞈ-awˇ zaw zaw-ehˇ chah gaˇ ya mawˇ-euˬ meh.


Dzaˬ ngeh dawˇ ngeh shawˇ jehˆ ni yaw seu seu-ehˇ dzaˬ ma.


Nymˇ khaˬ taꞈ-eu deuˬ qawꞈ, "Nawˇ-aˬ qhaˬ yehˇ neh ghoˆ chu-euˬ zaˬ miˇ neh, aˬ yawꞈ-euˬ zaˬ maˇ-ahˇ gaˬ-eu loꞈ- ehˇ aˬ joˆ-ehˇ gaˬ nya nmˇ. Nawˇ-aˬ qhaˬ yehˇ aˬ ma neh phuˬ-euˬ maˬ ngeuˇ-eu beu" lehˇ ja pyaˆ nehˬ-eu meh.


Li tsaˬ aˬ laꞈ ga naˇ-awˇ maˬ htuˇ nya-ehˇ jawˇ ngeh yaw sahˇ gha oe keuˆ-awˇ, "Ngaˬ-ahˇ maˬ shaˇ ni aˬ jeˬ miˇ neh aˇ siˬ pyaˆ hte" lehˇ naˇ haˬ nehˬ-euˬ meh.


Ehˇ qawꞈ, ba la htiˬ siˬ ehˇ ghaˬ ni byah laˇ naˇ, iˇ khahˇ-ahˇ noeˬ mawˇ laˇ-awˇ laˬ qhaˬ chehˇ-eu jeˬ qawꞈ ghawˬ shaˇ shaˬ-ehˇ gheh laˇ phaˬ-ehˇ pyeuꞈ-iˇ-eu meh. Bawˇ tsahˬ-ahˇ doˆ-iˇ-eu-aˬ, ba la htiˬ siˬ laꞈ qhoeˇ tehꞈ-ehˇ laˬ qhaˬ chehˇ-eu jeˬ biꞈ nehˬ nya-eu meh.


Qhoeˇ ngeh zaꞈ hteˬ zaꞈ htahˇ htiˬ mawˇ hteh doˆ-awˇ Li joe neh beuˆ gheh-euˬ-aˬ naˬ bawˇ naˬ zahˇ nyiˬ paˆ-ehˇ taˆ gheh-awˇ qoˆ leh ni ga-eu meh. Nymˬ-mˇ poˆ-aˬ yawˬ ghaˬ na luꞈ laˬ qhaˬ chehˇ chehˇ-ehˇ zaꞈ hteˬ baꞈ-awˇ ghoꞈ leˇ-euˬ meh.


Qhaˬ phaˬ-aˬ, qhaˬ laˬ aˬ jeˬ ehˇ mawꞈ-eu gaˇ kawˆ shaˇ noeˬ dzeuˇ htaˬ-euˬ meh. Qhoeˇ miˇ neh aˬ yawꞈ-aˬ, aˬ joˆ-ehˇ ya jahˇ-eu phaˬ nga lehˇ shaˇ noeˬ luꞈ meh. Ehˇ qawꞈ, qhaˬ laˬ-ahˇ maˬ bi siˬ-a.


Lawˬmehˇ ehˇ-eu, "Nui ma htaˬ cawˆ maꞈ-oˇ uˬ ciꞈ uˬ htaw htaw le-eu jawˬ-ehˇ ya beuˆ sehꞈ tehꞈ-a.  Shaˬ ga yawˬ tsahˇ yawˬ phaˇ hteh haw-iˇ beuˇ" lehˇ chawˬ-awˇ phaˇ hteh  iˇ-euˬ meh.


Ya ciˆ ya ma aˇ mawˇ mawˇ ngeh dzaˬ ma dzaˬ ma.


Ehˇ qawꞈ, aˬ buˇ mˇ nya-eu jeˬ neh chaw ba nehˬ nya ma.


Maˬ ya noeˬ shaˬ-aˇ nmˇ-oˇ. Ghaˬ tsahˬ yawˬ tsahˬ yawˬ-ahˇ phaˇ iˇ ma.


Aˇ jiˇ phehˬ zaˬ-ahˇ haw mawˇ-euˬ miˬ choeˬ ma aˬ li qhoeˇ ghaˬ, aˬ yawꞈ neh mˇ lehˬ-euˬ iˬ baˇ-ahˇ shaˇ noeˬ-awˇ, ngaˬ ma-ahˇ aˇ dzehˬ diˬ dzeuˇ-euˬ miˇ-a. Ngaˇ zawˇ lehˬ-iˇ-euˬ miˇ-a. Nymˬ-mˇ neh naˇ, ngaˬ ma-ahˇ htiˬ jawˇ-iˬ maˬ phaˇ diˬ ma, lehˇ noeˬ tcehˆ-euˬ meh.


Lahˬ cehˆ cehˆ-ehˇ cehˆ naˇ gaˇ ma-ahˇ aˇ ho hawˇ-eu qhaˬ tcehˆ mawˇ-awˇ "Mˬ ga paˆ le shaw-iˬ ngaˇ-a de. Yawˬ ghaˬ na luꞈ cehˆ-awˬ de" lehˇ guˇ-awˇ aˬ nyaꞈ qawꞈ sheuˬ-awˇ cehˆ-euˬ meh. Qhoeˇ ngeh, mawˇ neˬ-euˬ yaˇ-ahˇ yaˇ mˇ luꞈ-eu jeˬ zaˬ deuˬ hawˇ-eu ya ma hawˇ-eu jeˬ zaˬ nui deuˬ qawꞈ hteˇ saˇ qhoeˇ gaˬ-awˇ guˆ-eu miˇ neh cehˆ chaw gheh-euˬ meh. Gaˇ ma maˬ mawˇ nya-ehˇ pyeuꞈ-iˇ naˇ, ya ma-ahˇ mehˬ shi phaw neh gaˇ ma bi htahˬ dahˇ-awˇ dzeˇ-eu jeˬ zaˬ deuˬ mehˬ nah phaw neh chaw hteh-euˬ meh.


Maˬ ngeuˇ-a, maˬ ngeuˇ-a. Caˆ juiꞈ tsawˬ niˇ gha ma.


Yawˬ ghaˬ na luꞈ mehˬ bawˬ gm-awˇ beuˆ naˇ, qhaˬ tcehˆ, chiˇ haˬ, zaꞈ hteˬ, qhaˬ hmˇ, yaˬ…. heu loꞈ-ehˇ gheh-eu shaˬ ma deuˬ beuˆ sehꞈ nya-eu meh jeˇ.


Aˇyehˇ neh phi gheh-euˬ qaˆ khaˇ dawˬ dahˬ yaw pehꞈ-ahˇ zaˬ leˇ-awˇ Aˇyehˇ neh aˇ byeꞈ qhaˇ shaˇ ahˇ-euˬ ga doˆ jiˇ-eu  miˇ neh htiˬ jawˇ-iˬ byah laˇ-eu maˬ baw-a.


"Aˬ jeˬ neh phaˇ guꞈ nmˇ neh. Hehˬ, ngaˬ-euˬ aˬ ghawꞈ biꞈ nehˬ nyaˇ. Ngaˇ guꞈ gaˇ haw haw-ehˇ guꞈ-awˬ."lehˇ ehˇ nehˬ-euˬ meh.


Dzaˬ dehˆ dawˇ dehˆ ghaˬ ngeh jawˇ tsawˇ mawˬ ghaˬ guiˬ lahˬ tsehˬ nehˬ-eu meh.


Mˬ dmˇ jaˆ gaˇ le keuˆ naˇ, "Ngaˬ-ahˇ phyehˬ dzeh gheh-awˬ" lehˇ boeˬ kuˆ ehˇ-eu meh. Qhaˬ dzeˇ gheh phyehˬ dzeh kha gheh-euˬ meh.


Aˇ bawˇ-ahˇ yaw khawˇ-ehˇ cehˆ daˆ leꞈ-awˇ aˇ siˬ pyaˆ-euˬmeh.


Qhoeˇ miˇ neh aˬ yawꞈ-euˬ zaˬ qaˆ deuˬ-ahˇ khuˇ-awˇ miˇ tsaˬ qhoeˇ taˆ qhaˇ jaˆ-eu dzaˇ deuˬ bi jahˇ-euˬ meh. Qhoeˇ naˇ, jahˇ htaˬ-euˬ ghawˬ nyoeˇ qhoeˇ htiˬ jeˬ jiˇ htiˬ jeˬ dzaˬ haw-euˬ meh jeˇ. Ehˇ qawꞈ aˬ yawꞈ dzaˬ mawꞈ-eu dzaˇ khuiˇ dzaˇ myehˇ maˬ ahˇ-a jeˇ.


Aˬ  ma neh guˬ chiˇ kha  htaˬ-euˬ gaˇ aˬ nyoˬ uˇ leˇ-awˇ dzaˬ chuˬ jiˇ-euˬ meh.


Hawˬ guˇ iˇ cuꞈ-ahˇ uˇ-iˇ nga.


Qhoeˇ ngeh nah taꞈ naˇ qhaˬ hmˇ zaˬ  hawˇ-eu qhaˬ yehˇ phehˬ zaˬ-aˬ, aˬ suˇ ghaˬ aˬ jeˬ lehˇ ehˇ qawꞈ maˬ naˇ haˬ ni htiˬ ghaˬ-ahˇ htiˬ ghaˬ ghoeˇ ghoeˇ gaˬ gaˬ-ehˇ dehꞈ daˆ leꞈ-euˬ meh.


Aˬnaˆ "Kaoˇ, kaoˇ" lehˇ guˇ-eu meh. Aˬ yawꞈ gheh shaˇ noeˬ nya le lehˇ ehˇ mawꞈ-eu meh.


Siˬ qhaˬ nehˬ-ehˇ guˬ chiˇ htahˬ mꞈ dzaˬ-eu qawꞈ khuiˇ dui dui nya.


Qhaˬ hmˇ qhoeˇ mawˇ dehꞈ le-eu nehˬ-ehˇ aˬ yawꞈ-euˬ aˬ ma nehˬ-ehˇ ghawˬ-iˇ-awˇ shaˬ luꞈ ngeh qhaˬ yehˇ aˬ ma htiˬ mawˇ mawˇ-awˇ, ghoˆ chu-euˬ meh.


Aˇghoe aˬ ceuꞈ zeuˇ dzaˬ-eu lehˇ iˇ gheh-euˬ meh. Biˬchmˬ ma qaˆ phuˬ chiˬ htaˬ-awˇ jawˇ gaˇ aˬ ceuꞈ ahˬ-eu nga lehˇ noeˬ-awˇ haw-iˇ ngeh aˇ du ahˬ luꞈ-eu meh.


Yawˬ haˇ yawˬ ha shawˇ jehˆ ni jawˇ ma.


Nawˇ htiˬ poˆ, ngaˇ htiˬ poˆ, yawˬ ghaˬ na luꞈ htiˬ ghaˬ htiˬ poˆ-ehˇ laꞈ cheuˬ biˬ-eu zaw-ehˇ byawˬ nya.


Shaˬ hteh duˬ-ahˇ iˇ keuˆ naˇ shaˬ loꞈ loꞈ-eu deuˬ loꞈ, shaˬ dahˬ hteh-eu deuˬ hteh, shaˬ beuˆ beuˆ-eu deuˬ beuˆ lehˇ tsawˇ haˬ biˇ paˆ-awˇ hteh-eu meh.


Chehˇ ma ma gaˇ dawˆ behꞈ laꞈ dzaˬ-eu qawꞈ zawˇ-ehˇ tsaˬ leˇ nya.


Aˇ byeꞈ ghawˬ mya ni shaˇ za naˇ meuˬ-ahˇ phi ahˬ-iˇ ma la.


Aˬ buˇHtiˬ poˆ-aˬ, aˬ buˇ zaˬ htiˬ ghaˬ jawˇ-euˬ meh.


Yawˬ qoꞈ na luꞈ Aˬkhaˬ aˇ nah maˬ bi byoˆ-iˇ phaˬ-ehˇ leh jeh-awˇ mˇ daˆ shaˇ daˆ leꞈ-eu tsaˬ meh.


Qhoeˇ miˇ neh yaˇ yaw sahˇ ghaˬ ho caꞈ-ahˇ hteh-eu ghaˇ duˬ oe doˆ-euˬ meh.


Aˬ buˇ seuˬ ghaˬ phaˇ dmˬ maˬ jaˆ


Qhoeˇ loꞈ-ehˇ nyeh muiˬ luꞈ ngeh, maˬ noeˬ maˬ duˇ gaˇ khuiˬ shehˇ neh shehˇ mawˇ-euˬ uˬ maˆ-ahˇ behˆ nehˬ-euˬ meh.


Qhoeˇ miˇ neh Siˇsiˬ qawꞈ, guˆ dui dui laˇ-awˇ choeˬ-euˬ meh jeˇ. Aˬ khuiˬ qhoeˇ mawˇ gheh ghawˇ ziˇ htaˬ-awˇ hteh-eu meh jeˇ. Siˇsiˬ gheh, "Guˆ miˇ-a de. Chaw ba le-awˬ de" lehˇ guˇ guˇ-ehˇ cehˆ dui dui-euˬ meh jeˇ. Aˇ bawˇ-ahˇ cehˆ daˆ phaˬ-ehˇ aˇ bawˇ qawꞈ htiˬ bawˇ-iˬ maˬ dehꞈ-eu miˇ neh htiˬ qhehˬ cehˆ naˇ-aˬ, tsawˇ haˬ htiˬ ghaˬ phuˬ le-awˇ, tsawˇ haˬ-ahˇ baˇ shahˇ ngeh, tsawˇ haˬ qhoeˇ ghaˬ aˬ khuiˬ qhoeˇ mawˇ-ahˇ hteh qawꞈ, maˬ hteh mi qhoeˇ maˬ juˬ ni leh jeh-eu meh jeˇ.


Htiˬ qhehˬ gheh naˇ yawˬ ghaˬ na luꞈ htiˬ ghaˬ-euˬ myaˆ phyawˬ-ahˇ htiˬ ghaˬ haw haw-ehˇ qhaˬ lehˇ tehꞈ miˇ neh uiˇ dui dui-euˬ meh. Qhoeˇ ngeh, mehˬ shi phaw neh aˬ yuiꞈ geuꞈ-awˇ ya cehˆ-euˬ ya ma mawˇ-aˬ uˬ maˆ dawˬ tawˆ yaw naˇ yaw gawˇ tehꞈ-ehˇ "Oˇ.., ngaˬ-eu uˬ maˆ-ahˇ gheu chaˇ htaˬ-euˬ htiˬ htoˇ byah nga htawˇ" lehˇ ehˇ-eu meh. Qhoeˇ ngeh, aˇ ho jiˇ "Aˇ... ngaˬ-ahˇ gheu naˇ htaˬ-euˬ heu jiˇ htiˬ htoˇ byah miˇ-a" lehˇ phaˇ ehˇ naˇ ya ma nui ma phehˇ laˇ-awˇ "Nawˬ-eu ghawˇ mawˇ htiˬ mawˇ mawˇ lah qawꞈ htiˬ htoˇ maˬ byah gaˇ" lehˇ phaˇ ehˇ qoꞈ nehˬ-euˬ meh.


Aˇ baˇ jahˇ-eu qhoeˇ ghaˬ gheh, "Euˬ, ngeuˇ ma, ngaˇ ma" lehˇ ehˇ qoꞈ nehˬ-euˬ meh.


Aˬ da neh chu htaˬ-euˬ aˬ zaꞈ-ahˇ zaꞈ dzaˇ ya caꞈ nehˬ-eu meh.


Aˇ du neh nawˇ aˬ jeˬ phaˇ jahˇ nya hte.


Qhoeˇ miˇ neh, aˬ ma mawˇ qawꞈ yawˬ haˇ yawˬ ha gaˇ ma chah gaˇ phaˇ haw qoꞈ ngeh, aˬ yawꞈ-euˬ zaˬ deuˬ loꞈ-ehˇ biˇ yawꞈ biˇ yawꞈ-ehˇ pyeuꞈ luꞈ gaˇ siˬ leˇ-euˬ meh.


Aˇ ho-aˬ, aˇ paꞈ uˬ du daˆ leˇ qawꞈ lawˇ baˬ gaˇ dzeˇ maˬ laˇ doˆ nya-ehˇ shaˬ luꞈ-eu meh. Qhoeˇ ngeh, jaˬ lehˇ lehˇ ma baw laˇ-awˇ aˇ ho qhoeˇ mawˇ-ahˇ lawˇ baˬ lawˇ dzeˇ baw dzeh gheh-euˬ meh.


Saˬ laˬ ma qawꞈ, Li muiˬ qhoeˇ loꞈ-ehˇ pyeuꞈ-iˇ-euˬ gaˇ noeˬ htaˬ-euˬ meh. Zahˬ qawꞈ zawˇ zahˬ leˇ-a. Qhoeˇ miˇ neh aˬ  yawꞈ-euˬ aˬ ma-ahˇ khuˇ-awˇ, dzeuˇ laˇ ngeh dawˬ ghoˆ ghoˆ-awˇ, zawˇ gaˬ laˇ phaˬ-ehˇ gheh-eu zaˬ htiˬ ghaˬ phaˇ laˇ htaˬ-euˬ gaˇ kawˆ ja mehˬ nehˬ-euˬ meh.


Ehˇ qawꞈ Lawˬghahˇ hawˇ-eu Li zeh aˬ nyaꞈ hawˬ shuiꞈ dzaˬ gaˇ phyuˇ dawˆ-eu maˬ ahˇ-a jeˇ.


Aˇlahˬ-aˬ, Aˇhtah-ahˇ aˬ yawꞈ neh htahˇ paꞈ laꞈ-euˬ aˇ jiˇ qawꞈ ui cuiˆ phaˇ biꞈ nehˬ-awˇ bi ghoꞈ-iˇ-euˬ meh.


Chawˬ deuˬ nehˬ-ehˇ qawꞈ htiˬ qhehˬ maˬ htaˬ ni cheh cheh-ehˇ, saˬ laˬ ma neh qawꞈ htiˬ qhehˬ maˬ htaˬ ni bi dehˬ-eu meh.


Haˇ cheuˬ cheuˬ ngeh, uˬ tsoeˬ tsoeˬ ngeh qhaˬ meh hawˇ-eu naˇ mehˇ-ahˇ laꞈ du laꞈ law (maˬ) tiˇ shuˇ neh dehˬ khaˬ-awˬ. Tiˇ shuˇ qhoeˇ geuꞈ ghaˬ naˇ htiˬ poˆ tehꞈ-ehˇ jaˆ guˆ jaˆ meuꞈ dawˆ ahˇ duˬ-ahˇ dawˆ ahˇ-awˬ.


Aˬ nyiˇ deuˬ-aˬ, aˬ yuiꞈ aˇ doˆ deuˬ ehˇ gaˇ naˇ haˬ-awˇ phu chawˬ deh chawˬ htiˬ ghaˬ htiˇ ghaˬ ngehˬ gheh hehˇ htehˇ nehˬ-eu meh.


Buˇphyaw-euˬ ghawˬ nyoeˇ yaˇ khmˇ aˬ juˬ maˬ phaˇ dzaˬ-euˬ miˇ neh ghawˬ nyoeˇ muiˬ dui dui laˇ-euˬ meh.


Aˬ zaꞈ zaˬ htiˬ mawˇ gaˇ nyiˇ iˇ-eu ghaˇ duˬ laꞈ nyiˇ doˆ-iˇ-euˬ meh jeˇ. Qhoeˇ ngeh, uˬ yehˇ aˇ dzehˬ-ehˇ yehˇ-eu miˇ neh dawˇ lawˇ ma oe gheh leꞈ-awˇ aˬ zaꞈ zaˬ qhoeˇ mawˇ bu dzaˬ gheh-euˬ meh.


Aˇ hmˇ heu deuˬ hmˇ koˆ koˆ-awˇ bi jaˆ ma.


"Aˬ mui nawˇ aˬ jeˬ loˬ nya neh."


Jeˬdmˇ deh qawꞈ-ahˇ jaˆ-eu baw duiˇ deh ga-ahˇ Aˬkhaˬ zaˬ deuˬ uiˬ leˇ-awˇ htahˬ di boe loe chehˇ lehˇ ui ni tsawˬ tsawˬ-ehˇ luˇ gha chehˇ gha meh.


Li tsaˬ aˬ laꞈ naˇ-eu miˇ neh laꞈ myawˬ laꞈ muˆ maˬ phaˇ mˇ nya ni pyeuꞈ-iˇ awˇ  nymˇ jiˇ laꞈ qhoeˇ dzaˬ-eu maˬ jaˆ ni shaˬ laˇ-euˬ meh.


Qhoeˇ ngeh Aˇyehˇ noeˬ maˬ doˆ-ehˇ pyeuꞈ laˇ-awˇ,    "Aˇgahˬ-oˇ ngaˬ-euˬ qaˆ khaˇ dawˬ dahˬ yaw pehꞈ miˇ neh htiˬ byeꞈ shaˇ ahˇ qawꞈ ga doˆ, nyiˬ byeꞈ shaˇ ahˇ qawꞈ ga doˆ lehˇ htiˬ jeˬ noeˬ maˬ doˆ nya." lehˇ guˇ-eu meh.


Miˬma mehˬ  tsoeˬ guꞈ htehˇ htehˬ luꞈ ngeh Buˇyuiꞈ mehˬ tsoeˬ maˬ guꞈ nya-eu uˬ taꞈ  aˬ ghawꞈ laˆ byoˆ-awˇ  noeˬ maˬ doˆ ni jawˇ-eu meh.


Aˬ khuiˬ khuiˬ zaˬ shaˬ yoeˬ mawˇ ngeh, dzaˬ ma dzaˬ ma.


Tsawˬ haw sheˇ, qoˆ cho qoˆ cho.


Aˇghoe yawˬ gaˇ na luꞈ chah  chah-ehˇ poˆ qawꞈ aˬ yawꞈ dzaˬ mawꞈ-eu aˬ ceuꞈ htiˬ gaˇ-iˬ ahˬ-eu maˬ mawˇ-eu miˇ neh nui ma cawˆ laˇ-awˇ ghoꞈ leˇ-euˬ meh.


Qhaˬ qhoeˬ aˇ bawˇ uˬ laꞈ-ahˇ dawꞈ nya meh.


Htiˬ poˆ-aˬ, bawˬ law zawˇ baw nya-eu yawˇ bo zaˬ htiˬ ghaˬ jawˇ-eu meh. Aˬ yawꞈ-euˬ tsawˇ myahˇ, Yoˇhaˬ lehˇ khuˇ-eu meh. Aˬ yawꞈ bawˬ law zawˇ baw nya meh. Zawˇ muiˬ-eu aˬ buˇ miˬ daꞈ htiˬ ghaˬ-ahˇ miˬ qhaˬ qhaˬ htaˬ-euˬ meh. Aˬ yawꞈ-euˬ bawˬ law hteˇ saˇ neh aˬ buˇ qhoeˇ ghaˬ-ahˇ laˆ za-eu lehˇ noeˬ  htaˬ-euˬ meh.


''Qhehˇ aˬ jeˬ guˇ guˇ-ehˇ jawˇ le hteu,  beuˆ-awˬ lawˇ" lehˇ ehˇ-awˇ Lawˬgaw neh beuˆ gheh-euˬ-aˬ miˬ beuˆ naˬ qhahˬ suꞈ-awˇ zaꞈ hteˬ cehˆ dzeuˇ-euˬ meh.


Htiˬ nah-a, qhaˬ phaˬ zaˬ deuˬ deh ma-ahˇ iˇ-euˬ meh. Aˬ yawꞈ maꞈ qhoeˇ gaˇ niˇ gha luꞈ ngeh, aˬ nyoˬ baˬ maꞈ htiˬ maꞈ doˆ  le-awˇ chah gaˇ ya mawˇ-awˇ zawˇ ma-ehˇ tsawˬ guˆ-iˇ-eu laꞈ qhoeˇ aˬ yawꞈ maꞈ-euˬ aˬ ma jawˇ gaˇ cehˆ gheh-euˬ meh.


Aˬ yawꞈ-aˬ, dzaˇ yaw qaˆ-ehˇ maˬ byehˬ-eu jawˇ duˬ-ahˇ jawˇ-eu miˇ neh meh.


Qhaˬ phaˬ-euˬ qhaˬ meh laꞈ qhoeˇ qhaˬ laˬ-euˬ dawˬ miˬ-ahˇ kawꞈ-euˬ miˇ neh qhaˬ laˬ-euˬ caꞈ hmˬ ahˇ-eu gaˇ kawˆ qhaˬ laˬ maˬ siˬ nya-a. Ehˇ qawꞈ qhaˬ phaˬ-aˬ, lawˇ gawˆ-ahˇ tcehˆ ngeh qhaˬ laˬ-euˬ dawˬ miˬ-ahˇ kawꞈ htaˬ-euˬ miˇ neh  qhaˬ laˬ-euˬ caꞈ hm pehꞈ doˆ ma lehˇ siˬ nya-eu meh.


Jaˬ lehˇ lehˇ ma baw-eu miˇ neh maˇ miˬ aˇ siˬ qawꞈ "Bah" lehˇ baw kha leꞈ-euˬ meh. Maˇ miˬ aˇ siˬ ga kha le-eu hteˇ saˇ gaˬ-awˇ lahˬ yuꞈ qaˆ htaˬ-euˬ tsawˬ noeˬ laˇ-awˇ mˬ-ahˇ ghawˇ leuˇ haw ngeh, zahˇ tsui ni pyeuꞈ jiˇ htaˬ-awˇ jaˆ gaˇ ya mawˇ-awˇ yaw dzuˬ dzuˬ laˇ htaˬ-euˬ meh. Lahˬ aˇ dzehˬ guˆ dzeuˇ-awˇ "Heˇ..... mˬ ga paˆ le shaw-iˬ ngaˇ-a. Cehˆ-awˬ de, cehˆ-awˬ...." lehˇ guˇ guˇ-ehˇ choeˬ-euˬ meh.


Qhoeˇ ngeh aˬ yawꞈ guˆ-eu, dawˬ miˬ mˇ shoeˬ-awˇ, yaw dzuˬ dzuˬ laˇ htaˬ-euˬ meh jeˇ. Ehˇ qawꞈ, aˬ yawꞈ-aˬ, chawˬ yaw shuiꞈ poˆ luꞈ-eu miˇ neh aˬ khuiˬ khuiˬ naˆ qhoeˇ mawˇ-ahˇ dawˬ chawˬ phuˬ haw ma lehˇ noeˬ-euˬ meh jeˇ.


Aˬda ehˇ gaˇ ya gaˬ ngeh, aˬ li ghaˬ phaˇ ngoeˇ dzehˬ-awˇ "Ngaˇ qhaˬ laˬ-ahˇ maˬ guˆ. Htiˬ pawꞈ-iˬ maˬ guˆ" lehˇ guˇ guˇ-ehˇ phaˇ ngoeˇ-eu meh. "Nawˇ qhaˬ laˬ-ahˇ maˬ guˆ naˇ, aˬ jeˬ-ahˇ guˆ nya neh" lehˇ aˬ da ghaˬ nui ma phehˇ phehˇ-ehˇ phaˇ guˇ nehˬ naˇ, aˬ li ghaˬ "Ngaˇ htiˬ jeˬ-ahˇ-iˬ maˬ guˆ. (Laˆ)-ahˇ guˆ-eu tehꞈ nya" lehˇ ehˇ qoꞈ nehˬ-euˬ meh. Aˬ da aˬ maꞈ nyaꞈ gheh (Laˆ) aˬ jeˬ-ahˇ ehˇ hta lehˇ zahˬ leˇ htaˬ-euˬ meh. Mawˇ neˇ gheu dzaˬ laˇ-eu lehˇ laˇ htaˬ-euˬ qhaˬ laˬ gheh (Laˆ)-ahˇ zahˬ leˇ htaˬ-awˇ, mawˇ neˇ qhoeˬ-eu lehˇ laˇ htaˬ-euˬ suˇ qhoeˬ nyiˬ ghaˬ qawꞈ (Laˆ) lehˇ ehˇ-eu miˇ neh zahˬ leˇ htaˬ-euˬ meh.


"Heu gaˇ  haw sheˇ. Ngaˇ mehˬ laˇ tcoˬ le" lehˇ ehˇ nehˬ-euˬ ma.


Qhoeˇ ngeh, yaw sahˇ ghaˬ Li tsaˬ-ahˇ ghawˬ shaˬ haw gaˬ-awˇ, jaˆ ghaˬ lehꞈ nehˬ-euˬ meh. "Aˬ khaˇ naˇ yaw sahˇ-ahˇ maˬ shaˇ ni aˇ siˬ maˬ ya pyaˆ dzaˬ-a de" lehˇ yaw muiˬ-ehˇ mehˬ nehˬ-awˇ bi ghoꞈ leˇ-euˬ meh.


Aˇhuiˬ hawˇ-eu Aˇjaˬ aˇ hmˇ ghawˇ ahˇ-eu ghaˇ duˬ qaˆ sa gheu-awˇ aˇ hmˇ lehˬ-iˇ-euˬ meh.


Uˬ ciꞈ miˇ lah-ehˇ chah-awˇ, uˬ bya bya htaw htaw laˇ ngeh dzaˇ mehꞈ laˇ htaˬ, dzaˬ-eu jeˬ qawꞈ htiˬ jeˬ-iˬ maˬ jaˆ miˇ neh ghaˬ juˬ laˇ htaˬ-euˬ loꞈ-ehˇ pyeuꞈ laˇ-euˬ meh. Qhoeˇ ngeh qhaˬ hmˇ zaˬ-aˬ, zahˬ leˇ-awˇ htiˬ gaˇ-iˬ iˇ-eu nui noeˬ maˬ doˆ-ehˇ shaˬ laˇ-euˬ meh.


Dzaw geuꞈ-eu jeˬ, "Yawˬ ha laꞈ qhoeˇ jaˆ-eu jeˬ-ahˇ nui qhahˇ shiˇ-awˬ."


Li suˬ aˬ geu gaˇ iˇ luꞈ hta. Li suˬ mawˇ neˇ mawˇ zaˬ poˆ-iˇ luꞈ nga.


Phu zaˬ deh zaˬ deuˬ laˆ uiˬ-awˇ, shaˬ hteh aˬ khuiˬ qawꞈ sheuˬ-awˇ neh bawˇ tsahˬ-ahˇ shaˬ htehˬ-iˇ-eu meh.


Miˬma hawˇ-eu Miˬbyaˬ le keuˆ ngeh aˬ yawꞈ nyaꞈ-euˬ chawˬ deuˬ deh qhahˬ geuꞈ-eu ghaˇ duˬ aˬ yawꞈ nyaꞈ-ahˇ loꞈ luꞈ-eu meh. Qhoeˇ naˇ laˬ qhaˬ htiˬ chehˇ deh qhahˬ geuꞈ-euˬ meh.


Aˬ da loꞈ-ehˇ saˇ naˇ-ahˇ gaˇ mˇ ma.


Yawˇ qhoeˇ deuˬ gaˆ dzaˬ duˬ gaˇ dzeˇ baw duˆ-ahˇ, tsuˇ dahˬ ni zawˇ haw muiˬ-eu yawˇ qhoeˇ deuˬ-ahˇ dzaˬ-eu lehˇ loꞈ luꞈ-eu qhaˬ yehˇ jawˇ-eu meh. Qhaˬ yehˇ qhoeˇ deuˬ-aˬ, yaw sahˇ maˬ jawˇ, aˬ khuiˬ qawꞈ yaw muiˬ-ehˇ maˬ haw ngeh gheu dzaˬ-eu lehˇ yawˬ jawˇ na luꞈ jawˇ luꞈ-eu meh.


Htiˬ poˆ naˆ, aˬ chawˬ-euˬ phu-ahˇ jawˇ-eu deuˬ dawˬ deh gha laˇ naˇ, zaˬ guˬ deuˬ cehˆ uiˬ leˇ-awˇ khuiˇ nyehꞈ laꞈ sawˆ mˇ nehˬ-eu meh.


``Iˇ cuꞈ laꞈ qhoeˇ cehˆ cheh  cheh khaˇ-euˇ"  lehˇ  Jeˇkawˇ ehˇ-eu meh.


Shehˇ mawˇ qawꞈ maˬ noeˬ maˬ duˇ-ehˇ jawˇ gaˇ bi behˆ-euˬ miˇ neh uˬ maˆ bi behˆ naˇ-euˬ meh. Qhoeˇ miˇ neh laꞈ nyiˇ phaw nuiˇ-iˇ-awˇ baꞈ leuˇ htaˬ-awˇ neh jawˇ-eu meh.


Qhaˬ phaˬ aˬ gaˇ iˇ luꞈ hta. Qhaˬ phaˬ deh ma deh lawˬ-ahˇ iˇ luꞈ nga.


Aˇnaˆ-aˬ, qhaˬ laˬ-ahˇ htahˬ shaˇ-awˇ aˬ nyoˬ-euˬ uˬ choeˇ jawˇ gaˇ naˇ haˬ leˇ-eu ghaˇ duˬ le-euˬ meh. Aˬ nyoˬ uˬ choeˇ jawˇ gaˇ le keuˆ naˇ, "Tsawˇ haˬ heu deuˬ-aˬ, ngaˬ-ahˇ qhehˇ dzaˬ dui dui-eu meh. Ngaˇ mawˬ laˇ naˇ sehꞈ-awˇ ngaˬ-euˬ shaˬ jiˇ phaˇ dzaˬ-eu meh. Tsawˇ haˬ deuˬ-aˬ, htiˬ jeˬ-iˬ guiˬ lahˬ maˬ siˬ nya-a. Qhaˬ laˬ aˇ naˆ-ahˇ dzaˬ-eu tsaˬ meh" lehˇ ehˇ nehˬ-euˬ meh. Qhoeˇ ngeh, qhaˬ laˬ-aˬ, "Aˇnaˆ-oˇ, ngaˇ nawˬ-ahˇ dzaˬ ma" lehˇ ehˇ-eu meh.


Lawˬgahˇ aˬ yawꞈ zawˇ gaˬ-eu, Gahˇjaˬ lehˇ myahˇ-euˬ aˬ li htiˬ li jawˇ-eu meh jeˇ. Gahˇjaˬ-aˬ, htiˬ nah htiˬ nah mˬ ciꞈ le ngeh keuˆ ni phu phu lah chah doe chah doe-ehˇ dawˬ deh gha-eu meh jeˇ.


Dzaˇ maˬ dzaˬ ni jawˇ-euˬ jaˇ tceuˆ qhoeˇ mawˇ aˬ yawꞈ neh leh jeh-euˬ loꞈ-ehˇ  buˬ-iˇ law-iˇ-euˬ meh.


Aˬnaˆ "Kaoˇ, kaoˇ, kaoˇ, kaoˇ, kaoˇ, lehˇ guˇ-eu meh. Aˬ yawꞈ gheh aˬ khuiˇ tcoꞈ ma lehˇ ehˇ mawꞈ-eu meh.


Chehˇ myah laˇ naˇ chehˇ yehˬ yehˬ, chehˇ diꞈ ghoˆ bymˇ-awˇ chehˇ bymˇ baꞈ ma.


Aˬ da mˇ myawˬ mˇ-iˇ-euˬ ghoꞈ laˇ naˇ, iˇ cuꞈ tcehꞈ ngeuˇ ni gheh-eu qhaˇ nehˬ-awˇ bi dawˇ ma.


Aˇbeu ghaˬ nui ma yaw doeˇ miˇ neh aˬ yawꞈ-euˬ yaˇ khmˇ-ahˇ-euˬ jaˆ guˆ jaˆ meuꞈ deuˬ Aˇmiˬ-euˬ yaˇ khmˇ-ahˇ baˬ dzeh ahˇ laˇ-eu meh.


Htiˬ qoꞈ ghaˇ duˬ laˬ qhaˬ chehˇ-eu jeˬOeˇ mˇ baˇ-eu jeˬ-aˬ, laˬ qhaˬ chehˇ-awˇ zawˇ ma-ehˇ byawˬ laˇ phaˬ-ehˇ gheh-eu meh.


Aˬ bawˇ Saˇhtah laꞈ myawˬ laꞈ muˆ zawˇ-ehˇ nya-a. Aˬ yawꞈ neh dzeuꞈ-euˬ zaˇ ma-aˬ, ziꞈ qawꞈ ziꞈ-awˇ zaˇ qawꞈ zaˇ muiˬ dui dui nya jeˇ.


Gawˬ jawˬ yaw goˇ-ahˇ daˆ leˇ-awˇ, zaw kha-eu lehˇ leh jeh qawꞈ maˬ zaw nya-iˬ-a.


Htiˬ qhehˬ gheh naˇ, qhaˬ phaˬ mahˇ-eu hteˇ saˇ gaˬ-awˇ ya ma laˬ qhaˬ htiˬ chehˇ qhaˬ phaˬ-euˬ mehˬ nah chaw hteh gheh-euˬ meh. Qhaˬ phaˬ jiˇ ya ma aˬ yawꞈ-euˬ naˇ qhah chaw hteh le luꞈ-eu siˬ nya-euˬ meh.


Qhoeˇ miˇ neh qhaˬ hmˇ zaˬ qhoeˇ mawˇ-aˬ, aˬ yawꞈ-euˬ zaˬ baw aˬ ma poˆ-iˇ ma lehˇ noeˬ tcehˆ leˇ-euˬ meh. Qhoeˇ miˇ neh htiˬ miˇ-aˬ, aˬ chawˬ yuꞈ qaˆ jiˇ khaˬ-ahˇ, chiˬ chuˇ ni iˇ doˆ qhoeˬ-awˇ aˬ yawꞈ-euˬ zaˬ baw aˬ ma-ahˇ poˆ-iˇ-eu lehˇ iˇ gheh-euˬ meh.


Dahˇ taˆ cehˆ daˆ laꞈ-awˇ haw ngeh, aˬ yawꞈ-euˬ aˬ ma dawˇ lawˇ oe gaˇ yawꞈ tsoeˬ htaˬ-awˇ jawˇ gaˇ ya mawˇ-awˇ aˬ ma jawˇ gaˇ cehˆ gheh-euˬ meh.


Htiˬ nah-aˬ, shaˬ hteh aˬ khuiˬ qhoeˇ mawˇ maˬ noeˬ maˬ duˇ jawˇ gaˇ shiˇ-euˬ meh. Aˬ yawꞈ-euˬ aˬ khuiˬ maˬ phaˇ jawˇ-euˬ miˇ neh chawˬ deuˬ shaˬ hteh-iˇ ngeh qawꞈ aˬ yawꞈ-ahˇ maˬ phaˇ khuˇ laˇ-a.


Qhoeˇ ngeh, aˇ baˇ jahˇ-eu tsawˇ haˬ htiˬ ghaˬ "Aˬ suˇ ghaˬ-ahˇ poˆ luꞈ hte, aˬ mui-oˇ" lehˇ naˇ haˬ-euˬ meh.


Htiˬ nah-aˬ, aˬ li ghaˬ deh ma tsehˬ luꞈ ngeh, aˬ ma ghaˬ hawˬ sha nehˬ-iˇ-euˬ meh. Qhoeˇ miˇ neh aˬ li ghaˬ hawˬ dzaˬ-eu ghaˬ naˬ naˬ-eu ghaˇ duˬ yaˇ chmˇ-ahˇ laˇ-euˬ meh.


Ya ma phawˬ choeˇ aˇ khahˬ mawˇ ngeh, dzaˬ ma dzaˬ ma.


Gaˇ kawˆ qhoeˇ htiˬ gaˇ neh htiˬ gaˇ sahˬ phaˬ jawˇ gaˇ gaˬ keuˆ leˇ -euˬ meh jeˇ. Qhoeˇ ngeh sahˬ phaˬ-aˬ, aˬ yawꞈ-euˬ laꞈ oˆ uˆ lahˇ-eu deuˬ-ahˇ khuˇ-awˇ "Zaˬ guˬ deuˬ uiˬ leˇ-awˇ tsawˇ mawˬ deuˬ htiˬ jeˬ-iˬ gaˇ dahˇ maˬ phaˇ tsoeˬ meh, maˬ zmˬ dzaˬ nya-a lehˇ bawˬ luꞈ nga jeˇ. Gaˇ kawˆ heu  ngeuˇ maˬ ngeuˇ-eu pyehˆ tseˇ duˬ haw-iˇ" lehˇ qhehˇ-awˇ bi-iˇ-euˬ meh jeˇ.


Qhaˬ laˬ-aˬ, aˬ yawꞈ-euˬ nui ma laꞈ qhoeˇ qhaˬ phaˬ aˬ yawꞈ-ahˇ aˬ joˆ-ehˇ ghaˬ leˇ-euˬ nga lehˇ shaˇ noeˬ luꞈ-eu meh. "Nawˇ ngaˬ-ahˇ aˬ joˆ-ehˇ laˆ ghaˬ nya-euˬ hte" lehˇ naˇ haˬ-euˬ meh. Qhoeˇ ngeh, qhaˬ phaˬ ehˇ-eu, "Nawˇ ngaˬ-euˬ tsawˇ gahˇ-ahˇ miˇ ma loˇ. Ngaˬ-euˬ tsawˇ gahˇ-aˬ nawˇ hui maˬ tseˇ huiˬ-eu miˇ neh nawˬ-ahˇ ngaˇ chiˬ cehˆ cehˆ pheuˬ-eu beu."


Lahˬ tsawˬ-eu qoˆ cho qoˆ cho.


Li tsaˬ-aˬ, aˬ yawꞈ-euˬ chawˬ deuˬ aˬ yawꞈ-ahˇ aˇ naˆ ni nahˇ dzeh gheh qawꞈ, aˬ yawꞈ-aˬ, chawˬ deuˬ nehˬ-ehˇ aˬ joˆ-ehˇ jahˇ-awˇ ya ghoeˇ-eu nga lehˇ leh jeh-eu meh jeˇ. Aˬ yawꞈ nui ma maˬ saˇ-eu qawꞈ chawˬ deuˬ-ahˇ-aˬ , aˬ yawꞈ maˬ bye-a.


Nui ma muiˬ-eu Li muiˬ aˬ yawꞈ nehˬ-ehˇ chawˬ mawꞈ qawꞈ, Nyiˬnyiˬ-aˬ chawˬ maˬ chawˬ mawꞈ-a. Nyiˬnyiˬ-aˬ, aˬ khuiˬ mawˇ khawˇ qhoeˇ lu qoꞈ-awˇ, "Ngaˬ-euˬ mawˇ khawˇ yuˇ qoꞈ laꞈ. Nawˇ-aˬ smˇ qhoeˬ nga. Ngaˬ-euˬ aˇ baˇ maˬ biꞈ" lehˇ ehˇ-awˇ Li muiˬ-ahˇ dehˬ dzeh-euˬ meh.


Qhoeˇ naˇ zaꞈ phuiˇ dehꞈ-eu phaw chah gheh-euˬ meh.


Za dzeh-awˇ neh dzeh paꞈ ma.


Mawˇ neˇ mawˇ zaˬ jehˆ gaˆ boeˬ nmˬ mawˇ ngeh dzaˬ ma dzaˬ ma.


Aˬ bawˇ Saˇhtah laꞈ myawˬ laꞈ muˆ zawˇ-ehˇ nya-a. Ehˇ qawꞈ, mawˬ laˇ-euˬ miˇ neh gaˇ maˬ phaˇ mˇ choeˇ miˇ-a jeˇ.


Hti nah-aˬ, boeˬ kuˆ gaˇ ma chah luꞈ ngeh shaˬ beuˆ aˬ da htiˬ ghaˬ-ahˇ mawˇ-euˬ meh. Qhoeˇ miˇ neh boeˬ kuˆ tsawˬ guˆ-iˇ-awˇ htiˬ jeˬ-iˬ maˬ jahˇ nya ni pyeuꞈ-iˇ-euˬ meh.


``Ngaˇ ghaˬ leˇ-euˬ ma, ngaˇ ghaˬ leˇ-euˬ ma" lehˇ mahˬ htahˬ laˆ zaˬ ehˇ-eu meh. `` Heu-aˬ maˬ tsaˬ maˬ dawˇ nga, nawˇ-aˬ aˬ khuiˇ oeˬ khahˬ tcoꞈ-eu beu" lehˇ  Niˬkoˬ laˆ ehˇ-eu meh.


Maˬ ngeuˇ-a, maˬngeuˇ-a. Ceuˇ-iˬ choeˬ niˇ gha ma.


Aˬ yawꞈ maꞈ zawˇ byawˬ nga.


Aˇmiˬ-aˬ, siˬ le-euˬ iˇ phuˬ qhoeˇ deuˬ pyaˆ-awˇ dawˬ pheh jawˇ-euˬ, nymˇ khaˬ taꞈ-eu deuˬ-ahˇ qawꞈ biꞈ nehˬ-euˬ meh.


Nui ma muiˬ-eu zaˬ htiˬ ghaˬ miˇ neh, saˬ laˬ ma maˬ ehˇ, chawˬ deuˬ maˬ ehˇ, aˬ yawꞈ-ahˇ zawˇ gaˬ-eu meh.


Zaˬleh noeˬ maˬ doˆ ni jawˇ luꞈ ngeh "Jeˬ zaˬ naˇ gaˇ jaˆ ghaˬ tcawˆ nya-eu saˬ laˬ Li nahˬ jawˇ meh." lehˇ Mehˇjuˇ ehˇ nehˬ laˇ-euˬ meh.


Nymˬ-mˇ poˆ-aˬ guˬ chiˇ dawˬ tawˆ luꞈ muiˬ qoꞈ laˇ jiˇ-euˬ  ngaˇ-a. Nga phehˬ zaˬ guˬ chiˇ ya dzaˬ dehˆ ma.


Aˇ bawˇ baw guˇ qhoeˇ hmˬ-ahˇ htahˬ jahˇ-awˇ  aˬ yawꞈ maꞈ baw-iˬ jahˇ-euˬ meh. Ehˇ qawꞈ, htahˬ qhoeˇ hmˬ-ahˇ diˬ ngeh htahˬ-euˬ hteˇ saˇ maˬ doˆ laˇ-ehˇ "Sahˬ phaˬ qhaˬ phuiˬ dzaˬ nga.... Sahˬ phaˬ qhaˬ phuiˬ dzaˬ nga" lehˇ hteˇ saˇ doˆ laˇ-eu meh. Miˇ qhahˬ zaˬ deuˬ-euˬ mehˬ shi hteˇ saˇ qhoeˇ doˆ laˇ-euˬ miˇ neh sahˬ phaˬ shaꞈ dawˇ dui dui-iˇ-awˇ nui ma phehˇ-eu meh. Qhoeˇ naˇ, hteˇ saˇ qhoeˇ aˬ suˇ ghaˬ-euˬ hteˇ saˇ nga lehˇ aˬ yawꞈ-euˬ zaˬ qaˆ deuˬ-ahˇ bi poˆ tseˇ-euˬ meh. Zaˬ qaˆ qhoeˇ deuˬ ghawˬ myahˇ maˬ gheh-ehˇ aˬ suˇ ghaˬ neh ngehˬ ahˇ htaˬ-euˬ hteˇ saˇ pyeuꞈ-eu gaˇ kawˆ poˆ tseˇ doˆ laꞈ-euˬ meh. Sahˬ phaˬ nui ma phehˇ-eu miˇ neh tsawˇ haˬ qhoeˇ ghaˬ sehꞈ gaˇ ya daˬ-euˬ meh.


Htiˬ nah-aˬ, Baw jaˬ ghaˬ naˬ naˬ naˬ-ehˇ jawˇ ngeh, ngaˬ-euˬ phyuˇ shuiˇ heu deuˬ aˬ joˆ-ehˇ jahˇ neh bi myaˬ laˇ-eu phaˬ nga lehˇ shaˇ noeˬ shaˇ noeˬ-ehˇ nui qhahˇ huiˬ laˇ-euˬ nga jeˇ. Aˬ yawꞈ qhoeˇ loꞈ-ehˇ shaˇ noeˬ luꞈ ngeh, aˬ yawꞈ-euˬ mehˬ shi phyuˇ oˬ ni gheh-eu mehˬ tsoeˬ dm htaˬ-euˬ tsawˇ haˬ htiˬ ghaˬ aˬ yawꞈ-euˬ mehˬ shi doˆ le-awˇ Baw jaˬ tsawˬ guˆ-iˇ-euˬ meh.


Qhoeˇ ngeh, ho caꞈ-ahˇ maˬ poˆ mawˇ nya-ehˇ aˇ du yaˇ-ahˇ loꞈ luꞈ-eu aˇ miˇ-euˬ mehˬ shi cehˆ keuˆ gheh-awˇ, aˇ miˇ neh bi baꞈ dzaˬ-euˬ meh.


Ya ma aˇ laˬ jaˬ shiˇ jawˇ gaˇ cehˆ gheh nga.


Uˬ ciꞈ hawˬ gheh maˬ dzaˬ nya ni ngaˇ ngoeˇ dui dui-euˬ ma.


Qhaˬ qhoeˬ aˇ bawˇ-ahˇ zaw dawꞈ-awˇ "Duˬ duˇ duˇ" lehˇ duˇ nya.


Yawˬ nah na luꞈ dzaˇ qhaˇ bi dzaˬ-eu loꞈ-ehˇ htiˬ dehˆ dzaˬ-euˬ deuˬ-aˬ, yaw tsuˇ tsuˇ laˇ-awˇ daˇ pehꞈ-ahˇ maˬ htahˬ doˆ nya-eu miˇ neh aˇ saˬ saˬ laˇ ngeh yaw sahˇ ghaˬ neh bi ahˬ dzaˬ-euˬ meh jeˇ.


"Heh, heu gaˇ haw sheˇ. Ngaˇ naˬ paꞈ tcoꞈ le" lehˇ ehˇ nehˬ-euˬ ma.


Aˬ yawꞈ qhoeˇ loꞈ-ehˇ shaˇ noeˬ luꞈ ngeh, jawˇ saˇ maˬ doˆ-ehˇ pyeuꞈ laˇ-euˬ meh jeˇ. Aˬ yawꞈ jawˇ saˇ maˬ doˆ-ehˇ pyeuꞈ laˇ-euˬ qawꞈ, htiˬ ghaˬ-iˬ maˬ haw laˇ-a jeˇ. Dzeuˇ laˇ ngeh aˬ yawꞈ jawˇ saˇ maˬ doˆ-ehˇ pyeuꞈ laˇ naˇ chawˬ deuˬ haw laˇ-eu, nymˇ jawˇ poˆ-aˬ htiˬ ghaˬ-iˬ maˬ haw laˇ-eu miˇ neh noeˬ shaˬ leˇ-euˬ meh jeˇ.


Guˬ chiˇ guˬ yaˇ-ahˇ aˬ nyoˬ maˬ phaˇ uˇ leˇ nya phaˬ-ehˇ aˬ da neh yaˇ khmˇ mˇ ghoeˬ jiˇ-euˬ meh.


Zaꞈ bawˇ dehꞈ gaˇ iˇ keuˆ ngeh Aˇgahˬ-aˬ laꞈ taˆ phaw le-awˇ Aˇyehˇ-aˬ laꞈ oˆ phaw lehˇ htiˬ ghaˬ htiˬ phaw-ehˇ shaˇ-iˇ-euˬ meh.


Ya ma baˬ maꞈ htiˬ maꞈ-aˬ, zawˇ muiˬ-eu lah htiˬ lah-euˬ gaˇ dzeˇ gaˆ dzaˬ luꞈ-eu meh. Jawˇ la doˆ le-awˇ, mˬ gui miˇ choˇ gheh-eu aˇ yamˬ keuˆ le ngeh lah iˇ cuꞈ gui -iˇ-awˇ jawˇ duˬ shaˬ laˇ-euˬ  meh. Qhoeˇ  miˇ neh aˬ yawꞈ maꞈ jawˇ duˬ yaw shuiꞈ poˆ-iˇ-eu lehˇaˬ yawꞈ maꞈ-euˬ aˬ yuiꞈ nehˬ-ehˇ ja uˇ-euˬ meh. Aˬ yawꞈ maꞈ ja uˇ ghaˬ ngeh jawˇ duˬ yaw shuiꞈ poˆ-iˇ-eu lehˇ ya ma baˬ maꞈ sheuˬ-awˇ iˇ-euˬ meh.


Tsawˇ haˬ htiˬ ghaˬ htiˇ ghaˬ yaw khaˬ htiˬ lmˇ dzehˬ ni khaˬ gaˇ jawˇ-awˬ.


Buˇphyaw aˬ yawꞈ neh kha-euˬ ghawˬ nyoeˇ maˬ dzaˬ jiˇ choeˇ-eu miˇ neh aˬ chawˬ-ahˇ qawꞈ biꞈ nehˬ-awˇ bi dzaˬ-euˬ meh.


Qhaˬ yehˇ aˬ ma mawˇ gheh, "Iˬ baˇ phyehˬ nehˬ ma li-oˇ. Htiˬ ma htiˬ da baw zaˬ maˬ ngeuˇ-eu qawꞈ, htiˬ ghaˬ-ahˇ  htiˬ ghaˬ gaˬ-awˇ, haw lahˇ luꞈ naˇ dawˬ tawˆ luꞈ htiˬ phehˬ zaˬ tehꞈ-aˬ. Yawˬ ha neh baw-euˬ maˬ ngeuˇ-eu qawꞈ yawˬ ha neh bawˬ-euˬ zaˬ loꞈ-ehˇ gaˬ luꞈ ma. Aˬ khaˇ naˇ hteu loꞈ-ehˇ htaˬ phaˇ cehˆ de. Yahˇ qhehˬ yaw qaˆ-a" lehˇ ehˇ nehˬ-euˬ meh.


Aˬnaˆ "Kaoˇ, kaoˇ" lehˇ guˇ-eu meh. Aˬ yawꞈ gheh naˬ paꞈ tcoꞈ le lehˇ ehˇ mawꞈ-eu meh.


Byaˆ yahˬ-aˬ, Zaˬgahˇ iˇ cuꞈ qawꞈ le-eu lawˇ baˬ gaˇ dzeˇ miˬ dzaˬ dawˬ htm htm ma lehˇ geuꞈ-awˇ, iˇ cuꞈ qhoeˇ taˆ bu diˇ laˇ htaˬ-euˬ meh.


Hawˬ shuiꞈ dzaˬ gaˇ le keuˆ ngeh aˬ nyaꞈ aˬ jaˇ mˇ-eu meh.


Bawˇ tsahˬ sahˬ qaˆ htiˬ tsahˬ-ahˇ aˇ jiˇ ghawˬ mya jeˬ jawˇ-eu meh. Aˇ jiˇ qhoeˇ deuˬ-aˬ, laˬ qhaˬ htiˬ chehˇ zaw zaw-ehˇ, dawˬ chaˇ chaˇ chaˇ-ehˇ zawˇ byawˬ-euˬ meh. Qhoeˇ gaˇ boeˬ kuˆ htiˬ mawˇ jawˇ-awˇ, boeˬ kuˆ qhoeˇ mawˇ-aˬ, aˇ jiˇ qhoeˇ deuˬ dawˬ chaˇ chaˇchaˇ-ehˇ byawˬ ghaˬ gaˇ yawˬ nah naˆ luꞈ haw lu-eu meh.


Aˬ da aˬ ma, aˬ phoeˬ aˬ phiˬ deuˬ-ahˇ aˇ yamˬ biꞈ-awˇ khuiˇ nyehꞈ laꞈ sawˆ mˇ nehˬ-eu laꞈ qhoeˇ yaw zeu baw, htaˬ huiˬ nehˬ khaˇ-euˇ.


Miˬbyaˬ qhoeˇ loꞈ-ehˇ ehˇ-eu miˇ neh Miˬma-euˬ aˬ da-aˬ Miˬma-ahˇ maˬ phaˇ dehˬ-euˬ miˇ neh Miˬma gheh Miˬbyaˬ nehˬ-ehˇ deh qhahˬ-ahˇ  le leꞈ-euˬ meh.


Aˬ da neh chu htaˬ-euˬ aˬ zaꞈ-ahˇ zaꞈ dzaˇ ya shaˇ nehˬ-eu meh.


``Iˬ nah-aˬ lawˬ kha ni zawˇ muiˬ-eu aˇ nah htiˬ nah miˇ-a"lehˇ aˬ da ehˇ-eu meh. ``Lawˇ baˬ gawˆ htaw  pyawˬ bawˇ-ehˇ dzaˬ-iˇ khaˇ-euˇ."  ``Aˬ li-euˬ chawˬ Jeˇkawˆ gheh khuˇ chaw leꞈ nya  meh loˇ" lehˇ Niˬkoˬlaˇ naˇ haˬ-eu  meh.


Htiˬ nah nah ga ni aˬ joˆ-ehˇ naˇ haˬ naˇ haˬ-ehˇ shaˇ poˆ qawꞈ maˬ poˆ mawˇ nya-eu miˇ neh nui ma cawˆ cawˆ-ehˇ ghoꞈ laˇ luꞈ ngeh gaˇ phehˇ-ahˇ aˬ bawˇ tsawˇ mawˬ htiˬ ghaˬ mawˇ-euˬ meh. Aˇ myoꞈ zaˬ qhoeˇ mawˇ laˬ qhaˬ htiˬ chehˇ aˬ bawˇ jawˇ gaˇ cehˆ gheh-awˇ "Aˬ bawˇ-oˇ, aˬ bawˇ-oˇ, yaw shaˬ yaw zahˬ lehˇ ehˇ-eu aˬ joˆ-ehˇ gheh gaˇ khuˇ hta" lehˇ naˇ haˬ-euˬ meh. Aˬ bawˇ ghaˬ gheh "Aw, yawˬ shaˬ yaw zahˬ aˇ dzehˬ-ehˇ mawˇ haw mawꞈ-eu nya loˇ. Laˇ-awˬ" lehˇ khuˇ-awˇ phu phaw sheuˬ gheh leꞈ-awˇ htiˬ qhehˬ dawˬ htawˬ-euˬ ghaˇ duˬ ehˇ nehˬ-euˬ meh.


Ba la htiˬ siˬ laˬ qhaˬ chehˇ-eu jeˬBawˇ tsahˬ-ahˇ iˇ naˇ nui ma saˇ-awˇ laˬ qhaˬ chehˇ laˇ phaˬ-ehˇ gheh-eu meh.


" Aˬ geu gaˇ qawꞈ poˆ-awˇ hteˇ nehˬ laꞈ-awˬ. Aˬ chawˬ yawˬ ghaˬ na luꞈ hawˬ htahˬ dzaˬ luꞈ-eu meh. Nga nyaꞈ nmˇ jiˇ hawˬ htahˬ mehꞈ  nya." lehˇ shaˇ-eu meh.


Htiˬ nah-aˬ, phu buˬ sehˇ Lawˬgahˇ-ahˇ ehˇ nehˬ-eu,"Nawˇ  hteu naˆ naˆ-ehˇ gahˇ gaˇ neh nawˬ li Gahˇjaˬ dawˇ ga ga-eu lehˇ ngaˇ-a. Phyuˇ hawˇ-eu shuiˇ aˬ geu jeˬ phoeˬ dzehˬ-a lehˇ jiˇ maˬ siˬ nya  ni ga nga. Maˬ jah naˇ nawˬ li-ahˇ naˇ haˬ haw-iˇ nawˇ" lehˇ ehˇnehˬ-euˬ meh jeˇ.


Aˇbeu-ahˇ qawꞈ, "Nawˬ neh biˬ dzeh ahˇ laˇ-euˬ jaˆ guˆ jaˆ meuꞈ deuˬ kheuˬ puiˆ-euˬ gaˇ kha-awˇ iˇ phuˬ heu deuˬ siˬ muiˬ le-euˬ miˇ neh guiˬ lahˬ huiˬ miˇ-a" lehˇ ehˇ-awˇ iˇ phuˬ biꞈ nehˬ-euˬ meh.


Li muiˬ-aˬ, Nyiˬnyiˬ neh aˬ yawꞈ-ahˇ jahˇ nehˬ laꞈ-euˬ gaˇ noeˬ htaˬ-awˇ, yawˬ poˆ yawˬ Nyiˬnyiˬ-euˬ aˬ khuiˬ mawˇ khawˇ-ahˇ maˬ naˇ haˬ ni yuˇ-euˬ meh.


Aˬ zaꞈ, ya ciˆ deuˬ qawꞈ ghawˬ mya ni chu behˇ htaˬ-euˬ miˇ neh shaˬ jiˇ qawꞈ maˬ ya mehꞈ-a.


Qhoeˇ loꞈ-ehˇ byawˬ gha byawˬ gha-ehˇ chah luꞈ ngeh, aˬ yawꞈ nyaꞈ-euˬ aˬ khuiˇ-ahˇ paꞈ tawꞈ htaˬ-euˬ aˇ caˆ qhaˬ lo lo ma htiˬ siˬ-ahˇ ngeuˬ leˇ-euˬ meh. "Chawˬ-oˇ, gheu-awˬ, gheu-awˬ" lehˇ guˇ guˇ-ehˇ yawˬ ghaˬ yawˬ phaw gheu gheu-ehˇ aˇ yamˬ jiˇ-euˬ meh.


Aˇ du hawˬ kheuˬ kheuˬ dzaˬ nya meh.


Iˇ khahˇ-ahˇ ghoꞈ keuˆ laˇ ngeh Aˇhtah cehˆ haw laˇ-euˬ meh.


Pyehˆ tseˇ haw-iˇ-euˬ tsawˇ haˬ deuˬ ghoꞈ keuˆ laˇ-awˇ, "Sahˬ phaˬ ehˇ-eu loꞈ-ehˇ ngeuˇ ngaˇ-a" lehˇ ehˇ nehˬ-euˬ meh jeˇ. Qhoeˇ ngeh sahˬ phaˬ-aˬ, zaˬ guˬ deuˬ dawˬ tawˆ luꞈ khuˇ uiˬ-awˇ "Naw maꞈ dawˬ tawˆ luꞈ qhaˇ shuiꞈ neh aˇ caˆ caˆ yeuꞈ yeuꞈ-awˇ ngaˇ jawˇ gaˇ yuˇ laꞈ, aˇ yamˬ shiꞈ nah biꞈ nehˬ ma. Shiꞈ nah laꞈ qhoeˇ maˬ jahˇ ghaˬ nya naˇ naw maꞈ dawˬ tawˆ luꞈ htawˬ-ahˇ dawˆ jiˇ ma lehˇ ehˇ neh-awˇ bi ghoꞈ-iˇ-euˬ meh jeˇ.


Nahˇ tsaˇ ui cuiˆ qaˆ laˇ naˇ, aˇ bawˇ naˇ shmˇ uˬ moˆ ghaˬ naˬ naˬ-eu tehꞈ-ehˇ shaˇ noeˬ-awˇ yaˇ dzeˇ dehꞈ-eu maˇ miˬ (aˬ nyoˬ baw suˬ) aˇ bawˇ uˬ moˆ ghaˬ naˬ naˬ-iˇ-euˬ meh. Naˇ shmˇ-ahˇ yaw muiˬ-ehˇ ya naˬ-eu miˇ neh nui ma saˇ lehˆ ni gheh-awˇ, miˇ tsaˬ qhoeˇ taˆ ya dehꞈ-eu aˇ yamˬ laꞈ qhoeˇ ya phuˬ ya mawˇ-eu laˬ qhaˬ chehˇ laˇ phaˬ-ehˇ gheh-eu jeˬ, noeˬ shaˬ qhahˬ lahˇ laˇ phaˬ-ehˇ gheh-eu jeˬ-ahˇ shaˇ noeˬ luꞈ-eu meh. Htiˬ qhehˬ ghehˬ naˇ yuꞈ qaˆ yoeˇ laˇ-awˇ aˇ bawˇ naˇ shmˇ uˬ moˆ yuꞈ qaˆ byoˆ-euˬ meh.


Zaˬ guˬ deuˬ-ahˇ sahˬ phaˬ neh qhaˇ shuiꞈ aˇ caˆ bi yeuꞈ nehˬ laꞈ-euˬ qhoeˇ, iˇ nmꞈ gui jiˇ qawꞈ maˬ shaˇ noeˬ doˆ nya-a jeˇ. Aˇ saˬ saˬ-eu aˇ nah keuˆ laˇ ngeh, aˬ yawꞈ-euˬ aˬ da sheuˬ zaꞈ-euˬ aˬ li qhoeˇ ghaˬ aˬ yawꞈ-euˬ aˬ da-ahˇ ehˇ nehˬ-eu, "Aˬ da-oˇ, nymˇ shawˬ maˬ ngeuˇ naˇ ngaˇ hawˬ maˬ phaˇ ya sha le meh da-oˇ. Sahˬ phaˬ neh nga maꞈ zaˬ guˬ deuˬ-ahˇ bi mˇ nehˬ laꞈ-euˬ gaˇ maˬmˇ nya-eu miˇ neh nga maꞈ dawˬ tawˆ luꞈ htawˬ-ahˇ ya uˇ jiˇ meh" lehˇ ehˇ neh-euˬ meh jeˇ.


Aˇlah ehˇ-eu, “Oˇ, aˬ iˬ khuˬ bahˬ-ahˇ aˬ iˬ maˬ uˇ-eu miˇ neh qhaˬ boeˬ ceuꞈ-awˇ htahˇ-euˬ ma.”


Aˇ myoꞈ zaˬ-aˬ, laˬ qhaˬ aˇ dzehˬ-ehˇ chehˇ dzeuˇ-awˇ ghoꞈ leˇ luꞈ-eu gaˇ ma-ahˇ neh bah keuˆ qhoeˇ phah haw mawꞈ-eu miˇ neh aˬ bawˇ neh ehˇ nehˬ htaˬ-euˬ dawˬ-ahˇ maˬ naˇ haˬ ni phah-eu ghaˇ duˬ noeˬ tcehˆ-euˬ meh. Aˬ yawꞈ neh baꞈ laꞈ-euˬ yaw shaˬ yaw zahˬ bahˬ keuˆ qhoeˇ hmˬ miˇ tsa baꞈ htaˬ-awˇ phah haw ngeh, zawˇ qhaˬ-euˬ aˬ khuiˬ zaˬ nyiˬ mawˇ bahˬ keuˆ laꞈ qhoeˇ neh cehˆ doˆ leꞈ-euˬ meh. Aˇ myoꞈ zaˬ gheh aˬ jeˬ ya jahˇ-eu qawꞈ maˬ phaˇ noeˬ ni dehꞈ le shiˇ le-ehˇ cehˆ dui dui-euˬ meh.


Aˬ zaꞈ zaˬ deuˬ htiˬ nah saiˇ htiˬ nah huiˬ laˇ-awˇ cehˆ nya laˇ-euˬ meh.


Qhaˬ laˬ-aˬ, iˬ nah keuˆ ni lawˇ gawˆ phaw maˬ iˇ pheuˬ-a. Lawˇ gawˆ dawˬ pheh iˇ pheh naˇ qhaˬ laˬ guˆ-eu meh. Qhaˬ phaˬ mahˇ-eu hteˇ saˇ gaˬ laˇ naˇ htiˬ poˆ tehꞈ-ehˇ cehˆ-eu meh. Qhoeˇ miˇ neh iˬ nah keuˆ ni qhaˬ phaˬ-aˬ, qhaˬ laˬ-ahˇ uiˇ-eu meh.


Aˇmiˬ-aˬ, aˬ yawꞈ-euˬ yaˇ khmˇ-ahˇ yaw muiˬ-ehˇ laˆ lahˇ laˆ saˆ-awˇ ghawˬ nyoeˇ dzaˇ nyoeˇ kha dzaˬ-eu meh.


Aˇ miˇ miˇ phyuˇ hawˇ-eu aˇ miˇ miˇ naˆ


Mya laˇ-euˬ miˇ neh aˇ jiˇ maˬ phaˇ paꞈ leˇ-eu jeˬ miˇ-a lehˇ noeˬ noeˬ-ehˇ htahˇ-euˬ qawꞈ aˇ jiˇ ghawˬ mya ni paꞈ leˇ luꞈ nga jeˇ.


Aˬ buˇ aˇ baˇ boꞈ ma. Aˬ da doeˬ sheu nehˬ laꞈ meh.


Zaˬgahˇ iˇ cuꞈ dzuiꞈ le-eu lehˇ oe ngeh, miˬ dzaˬ dawˬ htm htm ma htiˬ htm mawˇ-awˇ nui ma laꞈ qhoeˇ maˬ jah choeˇ ni pyeuꞈ laˇ-awˇ, "miˬ dzaˬ dawˬ htm pyeuꞈ law naˇ gawˆ mehˇ phaw daˆ leˇ-awˇ, maˬ ngeuˇ lawˬ naˇ gawˆ bi phaw iˇ kha gheh-awˬ" lehˇ guˇ nehˬ-euˬ meh.


Ehˇ qawꞈ aˬ yawꞈ-euˬ aˬ da  aˇ dzehˬ-ehˇ qhehˇ-eu miˇ  neh maˬ  nyehꞈ nya  maˬ chawˬ-ehˇ nyehꞈ nehˬ-euˬ meh.


Hawˬ lahˬ shaˬ lahˬ lahˬ nehˬ luꞈ ngeh aˬ nmˇ-euˬ khuiˇ bahˬ tsiˬ maˬ noeˬ maˬ duˇ-euˬ gaˇ  biˬ ga lehˆ-awˇ "Aˬ nmˇ-oˇ, aˬ nmˇ-oˇ" lehˇ guˇ-eu meh.


Qhaˬ qhoeˬ gaˇ ma chah nya meh.


Qhoeˇ ngeh Zaˬleh-euˬ jeˬ zaˬ deuˬ naˇ gawˇ htaˬ leˇ jiˇ-awˇ aˬ yawꞈ yaw oeˇ loꞈ-ehˇ muiˬ qoꞈ laˇ jiˇ-euˬ meh.


Aˬ yawꞈ phehˬ zaˬ, phehˬ zaˬ ma zaˬ-ehˇ htiˬ kawˆ loꞈ-ehˇ dzaˇ poˆ poˆ-ehˇ zawˇ byawˬ-eu meh.


Yawˇ-aˬ, mahˬ htah laˆ jawˇ gaˇ cehˆ gheh nga.


Ghawˬ nyoeˇ dzaˇ nyoeˇ yaw muiˬ-ehˇ ya dzaˬ ni aˬ dui qawꞈ yawˬ ha iˇ khahˇ dawˬ pheh yaˇ khmˇ htiˬ khmˇ laˆ lahˇ htaˬ-awˇ kha dzaˬ-eu tsaˬ meh.


Qhaˬ hmˇ zaˬ mawˇ gheh, Aˬ li siˬ nya shaw-euˬ ma, ma-oˇ. Aˬ khaˇ naˇ hteu loꞈ-ehˇ htiˬ jawˇ-iˬ maˬ phaˬ jahˇ ma. Aˬ suˇ ghaˬ aˬ jeˬ lehˇ ehˇ qawꞈ, ngaˬ-euˬ aˬ ma, ngaˬ-euˬ mehˇ nmˇ ma lehˇ ehˇ nehˬ-euˬ meh.


Hteu loꞈ-ehˇ maˬ ngeuˇ naˇ-aˬ, aˬ chawˬ nehˬ-ehˇ chawˬ maˬ chawˬ nya-aˇ. Nui ma nahˬ yu ni gheh-eu deuˬ-ahˇ yawˬ ghaˬ naˆ luꞈ gaˬ meh.


Qhoeˇ loꞈ-ehˇ duˇ ni, aˬ myah luꞈ naˇ qhawˇ mˇ zahˇ htaˬ-awˇ mawˇ neˇ-ahˇ kawꞈ sehꞈ dzaˬ mawꞈ-eu aˇ laˬ jaˬ shiˇ htiˬ mawˇ gheh jawˇ-eu meh.


Dawˬ chaˇ, dawˬ paꞈ dawˬ yehˆ deuˬ qawꞈ qhoeˇ gaˇ-ahˇ mehˬ nehˬ-eu meh.


Bawˇ tsahˬ-ahˇ, bawˇ tsahˬ jeˬ zaˬ ghawˬ mya jeˬ jawˇ-eu meh. Aˬ yawꞈ maꞈ htiˬ kawˆ loꞈ-ehˇ coꞈ ngehˇ ni ghoeˇ ghoeˇ gaˬ gaˬ-ehˇ jawˇ ma lehˇ saˇ jaˇ dzaˬ htaˬ-euˬ meh. Qhaˬ yehˇ aˬ ma hawˇ-eu qhaˬ dzeˇ aˬ ma qawꞈ nymˇ khaˬ taꞈ-awˇ jawˇ-eu miˇ neh chawˬ pyeuꞈ-eu meh. Qhaˬ dzeˇ-aˬ, aˇ bawˇ uˬ du jawˇ-awˇ, qhaˬ yehˇ-aˬ, aˇ bawˇ dawˬ phehˬ-ahˇ  jawˇ-euˬ meh.


"Htahˬ khuiˬ-aˬ, aˬ iˬ-ahˇ zawˇ ya leˇ-eu miˇ neh aˬ iˬ byoe-ahˇ jawˇ-eu meh."


Ghaˬ qaˆ-awˇ nui ma huiˬ-eu Aˇmuiˬ-aˬ, aˬ yawꞈ maˬ jahˇ mawꞈ-euˬ iˇ tsahˇ tsahˇ htaˬ-euˬ gaˇ neh dehꞈ ziˇ buˬ-iˇ-euˬ miˇ neh aˬ yawˇ yawꞈ zawˇ noeˬ qoꞈ leˇ-euˬ meh jeˇ.


Zaˬ guˬ deuˬ-ahˇ sahˬ phaˬ ehˇ nehˬ -eu, "Zaˬ guˬ deuˬ-oˇ, naw maꞈ noeˬ-eu loꞈ-ehˇ tsawˇ mawˬ deuˬ gaˇ dahˇ maˬ tsoeˬ-eu maˬ ngeuˇ-a. Naw maꞈ bym-eu loꞈ-ehˇ tsawˇ mawˬ deuˬ qawꞈ naw maꞈ maˬ siˬnya-eu bym-eu jeˬ ghawˬ mya ni jaˆ meh. Hteu miˇ neh iˬ nah taꞈ naˇ naw maꞈ nya-eu jeˬ hawˇ-eu tsawˇ mawˬ nya -eu jeˬ lehˇ laˆ gm-awˇ gaˇ mˇ naˇ miˇ qhahˬ huiˬ laˇ mahˇ laˇ tehꞈ-a. Tsawˇ mawˬ-ahˇ htaˬ phaˇ sa hteˬ" lehˇ mehˬ nehˬ-euˬ meh jeˇ. Zaˬ guˬ deuˬ gheh "Nga maꞈ lehˬ-iˇ-euˬ miˇ-a" lehˇ ehˇ meh jeˇ.


Tsawˇ haˬ zaˬ-ahˇ heu loꞈ-ehˇ tehꞈ-ehˇ ya mˇ chu-eu myahˇ laˇ-awˇ ghaˬ doeˇ doeˇ laˇ-euˬ miˇ neh aˬ zaꞈ-aˬ, aˬ nyoˬ jawˇ gaˇ le-awˇ aˬ phoeˬ miˬ yehˇ jawˇ gaˇ bi naˇ haˬ leˇ-euˬ meh. Aˬ phoeˬ miˬ yehˇ-aˬ, smˬ nah-euˬ hawˬ htiˬ byawˇ bi dzaˬ lawˬ lehˇ ehˇ nehˬ leꞈ-euˬ meh jeˇ.


Ga le ga le, ga dawꞈ le.


Aˬ bawˇ Saˇhtah laꞈ myawˬ laꞈ muˆ zawˇ-ehˇ nya-a. Chehˇ nawˬ gawˬ phu jiˇ ghawˬ mya qoꞈ ya geuꞈ-eu miˇ neh yawˬ ghaˬ na luꞈ ja cheuˬ dui dui meh.


Aˇ hmˇ koˆ qhoeˇ puꞈ aꞈ-awˇ saˬ phiˇ htahˬ dzaˬ-eu qawꞈ zawˇ-ehˇ khuiˇ nya.


Aˬ dui Aˬkhaˬ zaˬ qoꞈ shuiꞈ khaˇ htahˇ phaˇ-eu aˇ nah nawˇ siˬ nya ma loˇ.


Qhoeˇ ngeh nah-aˬ, aˬ yawꞈ-euˬ shaˬ hteh aˬ khuiˬ qawꞈ sheuˬ-awˇ shaˬ hteh-iˇ-euˬ meh. Htiˬ tsahˇ-ahˇ iˇ keuˆ naˇ chiˇ haˬ htiˬ mawˇ mawˇ-awˇ beuˆ sehꞈ-awˇ iˇ khahˇ-ahˇ baꞈ qoꞈ laꞈ-euˬ meh.


Jaˇ laˬ, lmˬ phaw, khuiˬ shuiˇ khuiˬ naˆ, mah yehꞈ, aˬ mui lehˬ-oˬ, choˬ hoˬ, aˇ jiˇ jiˇ diˆ, jiˇ joe, dahˇ doi, hawˇ-eu kuˇ luꞈ heu loꞈ-ehˇ gheh-eu aˇ jiˇ deuˬ paꞈ leˇ htaˬ-euˬ nga jeˇ.


Mawˇ neˇ qhoeˇ mawˇ gheh, aˬ yawꞈ-euˬ uˬ choeˇ aˬ yawꞈ-ahˇ tcawˆ laˇ nya-eu phaˬ nya lehˇ noeˬ-awˇ, qhaˬ lo lo ma -ahˇ uˬ choeˇ siˬ tcehˆ-eu lehˇ siˬ-iˇ-euˬ meh.


Aˇ byeꞈ byeꞈ muiˬ gaˇ haw sheˇ nmˇ-oˇ. Nawˬ-ahˇ laˬ qhaˬ maˬ chehˇ laˇ nya loˇ.


Uˬ bya bya laˇ ngeh, mehˬ hu phaw tsahˇ luꞈ-eu ghaˬ uˬ ciꞈ miˇ lah-ehˇ chah luꞈ-eu miˇ neh ghaˬ doeˇ doeˇ laˇ-awˇ ghaˬ naˬ htiˬ qhehˬ naˬ-eu ghaˇ duˬ aˇ bawˇ dawˬ phehˬ-ahˇ tsahˇ-awˇ le-euˬ meh. Aˬ yawꞈ tsahˇ-awˇ chah luꞈ-eu-aˬ mawˇ neˇ maˬ ngeuˇ-ehˇ qhaˬ laˬ pyeuꞈ luꞈ gaˇ ya mawˇ-awˇ tsawˬ guˆ-iˇ-euˬ meh. Qhaˬ laˬ-euˬ mehˬ boeˬ qawꞈ uˬ ciꞈ miˇ lah-ehˇ aˇ caˆ paꞈ tawꞈ-awˇ bi gheu-euˬ miˇ neh shiˬ lehꞈ gaˇ ya mawˇ ngeh, aˬ yawꞈ-euˬ chawˬ-ahˇ kawˆ sehꞈ dzaˬ-euˬ nga lehˇ noeˬ leˇ-euˬ meh.


Aˬ da neh chu htaˬ-euˬ aˬ zaꞈ-ahˇ aˬ zaꞈ baw gaꞈ zeuˇ laˇ  meh.


Miˬma-euˬ aˬ da-ahˇ Miˬbyaˬ ehˇ nehˬ-eu " Aˬghoe-oˇ, aˬ jeˬ miˇ neh toˆ-ehˇ dehˬ le. Nga maꞈ zaˬ guˬ deuˬ dawˬ hawˇ-eu tsawˇ gahˇ deh qhahˬ-ahˇ maˬ dzaw geuꞈ ni aˬ gaˇ phaˇ bi dzaw geuꞈ-iˇ-eu lehˇ le" lehˇ ehˇ  nehˬ -euˬ meh.


Qhoˇ ngeh aˬ yawꞈ-euˬ aˬ buˇ   Miˬma-ahˇ ``Aˬda-ahˇ ghawˇ mawˇ htiˬ poˆ nyehꞈ chawˬ nehˬ laˇ sheˇ"  lehˇ khuˇ-eu meh.


Aˇ myoꞈ zaˬ nui ma cawˆ dui dui laˇ-awˇ "Aˬ ma-oˇ, chaw ba le-awˬ. Awˬ..., tsawˇ haˬ deuˬ ehˇ-eu yaw shaˬ yaw zahˬ heu loꞈ-ehˇ gheh law hawˇ nya. Yaw shaˬ yaw zahˬ jeˬ-ahˇ ngaˇ bye nya, zawˇ bye nya" lehˇ guˇ guˇ-ehˇ ngoeˇ-euˬ meh. Aˇ myoꞈ zaˬ guˇ guˇ-ehˇ ngoeˇ gaˇ aˬ khuiˬ zaˬ qhoeˇ nyiˬ mawˇ tsawˬ guˆ-iˇ-awˇ cehˆ byoˆ-euˬ meh. Aˬ khuiˬ maˬ phaˇ jawˇ-euˬ miˇ neh aˇ myoꞈ zaˬ jiˇ aˇ bawˇ-ahˇ neh zaꞈ kha le-awˇ iˇ khahˇ-ahˇ ghoꞈ leˇ-euˬ meh. Uˬ ciꞈ ciꞈ-iˇ shaw-euˬ miˇ neh gaˇ ma qawꞈ maˬ mawˇ laˇ-a.


Aˬ phiˬ mawˬ uiˇ haw nehˬ naˇ, aˇ baˇ laꞈ qhoeˇ uˇ-eu ghaˬ qawꞈ uiˇ haw-eu meh. Aˬ yawꞈ htuˇ naˇ htuˇ, nuiˇ naˇ nuiˇ lehˇ jahˇ chaw-eu meh. Qhoeˇ ngeh, aˬ phiˬ mawˬ zawˇ guˆ laˇ-awˇ "Aˬ da aˬ ma-oˇ, aˬ jeˬ maˬ siˬ ngaˇ-a de" lehˇ guˇ-awˇ aˇ baˇ-euˬ mehˬ shi neh tsawˬ htuˇ-awˇ cehˆ-euˬ meh. Aˬ diˇ diˇ ma-ehˇ naˇ, aˬ yawꞈ mawˇ yaꞈ-euˬ qhoeˇ-aˬ, aˇ baˇ htiˬ hmˬ pyeuꞈ-eu meh.


Choˬ mai  mai choˬ mai mai.


Guiˬ lahˬ htiˬ huiˬ-ehˇ qhaˬ boeˬ ceuꞈ za-awˇ aˇ jiˇ htahˇ-euˬ meh.


Qhoeˇ ngeh, aˬ ma neh ehˇ-euˬ dawˬ-ahˇ noeˬ qoꞈ leˇ-awˇ aˬ ma jawˇ gaˇ ghoꞈ leˇ-awˇ neh dawˬ ghoˆ ghoˆ ghoˆ-ehˇ yaw  muiˬ-ehˇ jawˇ daˆ leꞈ-euˬ meh.


Ciꞈ myehꞈ htiˬ mawˇ dzaˇ gaˆ dzaˬ-iˇ-euˬ, aˇ dzehˬ iˇ khaˬ dzeuˇ-awˇ, iˇ khahˇ ghoꞈ leˇ-eu gaˇ ma maˬ siˬ nya ni zahˬ leˇ htaˬ-euˬ meh. Aˬ yawꞈ qhoeˇ loꞈ-ehˇ zahˬ leˇ htaˬ-awˇ jawˇ ngeh bawˇ chah chah zaˬ htiˬ ghaˬ chah doˆ le-eu ya gaˬ-awˇ aˬ yawꞈ cehˆ-eu lehˇ gheh-eu meh. Bawˇ chah chah zaˬ qhoeˇ ghaˬ, ciꞈ myehꞈ luˆ laˇ-eu gaˬ-awˇ beuˆ-eu lehˇ gheh-eu meh.


Nawˬ-euˬ ghawˇ mawˇ-ahˇ tcoꞈ-eu aˇ sehˇ yawˬ sehˇ na luꞈ-euˬ tsawˇ myahˇ siˬ nya ma loˇ.


Aˬ nmˇ Buˇhtm-oˇ, aˇ byeꞈ shaˇ leˇ beuˇ.


Tsawˇ haˬ qhoeˇ ghaˬ-euˬ nymˇ-ahˇ le keuˆ ngeh, tsawˇ haˬ qhoeˇ nyaꞈ dzeˇ zaˬ aˬ yawꞈ nyaꞈ-ahˇ sehꞈ dzaˬ-eu lehˇ ehˇ gaˇ ya gaˬ ngeh tsawˬ guˆ-iˇ-awˇ guˇ guˇ-ehˇ ngoeˇ-eu meh.


Aˇbeu-aˬ, aˬ yawꞈ neh jahˇ yaꞈ-euˬ maˬ muiˬ-eu jeˬ-ahˇ shaˇ noeˬ shaˇ noeˬ-ehˇ shaꞈ dawˇ leˇ-eu meh. "Aˬkhaˇ naˇ, ngaˇ qawꞈ nawˇ loꞈ-ehˇ nui ma shaw jehˆ ni dehꞈ daˆ leꞈ ma" lehˇ Aˇbeu ehˇ-eu meh.


Li nahˬ ehˇ-eu, "Aˇ nyaꞈ maˬ phaˇ duˬ mawˇ nya-eu ngaˇ-a. Ngaˬ da neh aˬ iˬbi duˬ ma." lehˇ ehˇ-awˇ ghoꞈ leˇ-euˬ meh.


Aˬ li ghaˬ-aˬ, "Aˇ nyaꞈ ma zaˬ iˇ shaˬ shaˬ-eu miˇ neh ghawˬ nyoeˇ yaw khuiˇ jiˇ ma ya dzaˬ nya. Hteu naˆ naˆ-ehˇ jahˇ doeˇ htaˬ-euˬ ghawˬ nyoeˇ aˬ suˇ ghaˬ dzaˬ nahˇ-eu jawˇ hta. Ngaˇ hteu naˆ naˆ-ehˇ ghaˬ doeˇ mˇ doeˇ htaˬ-euˬ qawꞈ, hteu loꞈ-ehˇ gheh-eu ghaw nyoeˇ maˬ ngeuˇ naˇ, maˬ jahˇ leꞈ nya nga, shiˇ qawꞈ ghaˬ ngaˇ-a, aˬ phiˬ mawˬ nawˇ-aˬ. Nawˬ neh jahˇ-euˬ ghawˬ nyoeˇ zaꞈ dzaˇ-ahˇ duˇ nga" lehˇ nui ma phehˇ phehˇ -ehˇ ehˇ nehˬ-euˬ meh.


Mawˇ neˇ zaˬ aˬ gaˇ iˇ luꞈ hta. Mawˇ neˇ zaˬ aˇ jiˇ jiˇ zaˬ mehˬ nah chaw hteh luꞈ nga.


Deh qhahˬ geuꞈ-eu gaˇ kawˆ-ahˇ taꞈ leˇ-awˇ aˬ dui aˬ jeˬ dzaw geuꞈ nmˇ.


Qhoeˇ gaˇ qawꞈ aˇ hmˇ maˬ leuꞈ-eu miˇ neh maˬ phaˇ chah choeˇ-ehˇ laˇ-awˇ  Aˇjaˬ siˬ guˬ aˇ bawˇ dawˬ phehˬ-ahˇ nuiˇ-awˇ jawˇ-eu meh. Qhoeˇ phaw baˬ-ahˇ phaˇ lehˬ-iˇ ma lehˇ ehˇ-awˇ phaˇ iˇ-euˬ meh.


Qhaˬ laˬ phaˇ ehˇ-eu, "Nawˇ ngaˬ nehˬ-ehˇ chiˬ cehˆ pheuˬ naˇ, aˇ nyaꞈ naˇ qhah phaw-ehˇ tsawˬ haw ma." Qhaˬ phaˬ ehˇ-eu "Euˬ, za ma."


Chehˇ diˬ diˬ, chehˇ deh deh, chehˇ baw baw-awˇ phehˇ zeuˇ-ahˇ tawˆ ahˇ ma.


Qhoeˇ ngeh, aˬ yawꞈ-euˬ zaˬ deuˬ biˇ yawꞈ biˇ yawꞈ-ehˇ chah chah-ehˇ oe gaˇ mawˇ-euˬ meh.


Mehˇ shuiˇ aˬ joˆ-ehˇ shuiˇ qawꞈ Miˬdaw-ahˇ maˬ shuiˇ tawˆ nya-iˬ-a.


Aˇ jiˇ aˬ ma qhoeˇ mawˇ-aˬ, aˇ mawˇ qhoeˇ baꞈ-awˇ aˬ yawꞈ-euˬ zaˬ-ahˇ sha nehˬ leˇ-euˬ meh jeˇ. Aˬ bawˇ doeˇ qawꞈ, aˇ jiˇ aˬ ma qhoeˇ mawˇ-euˬ bahˬ aˬ gaˇ jaˆ nga lehˇ chaw hteh mawˇ leˇ-awˇ, aˬ ma mawˇ maˬ jawˇ khaˬ-ahˇ juˬ qhoeˬ laꞈ huˇ bahˬ baꞈ-awˇ bahˬ-ahˇ baꞈ ahˇ leˇ-euˬ meh jeˇ.


Aˬ yawꞈ-euˬ aˬ ma hawˬ nyawˬ chehˇ phyuˇ maˬ poˆ za nya-eu miˇ neh Aˇhtah hawˇ-eu Aˇhtuˬ nyaꞈ nmˇ hawˬ htahˬ maˬ phaˇ ya dzaˬ-eu ngaˇ lehˇ ngoeˇ-eu meh.


Li muiˬ htiˬ qhehˬ shaˇ noeˬ-awˇ, "Ngeuˇ meh ma-oˇ. Aˬ yawꞈ yaw muiˬ-ehˇ ehˇ law nmˇ-aˬ ngaˇ gheh maˬ ghoˆ choeˬ-aˇ" lehˇ aˬ yawꞈ-euˬ aˬ ma-ahˇ ehˇ qoꞈ nehˬ-euˬ meh. Aˬ ma ghaˬ gheh, "Ngeuˇ miˇ-a. Aˬ yawꞈ qhoeˇ loꞈ-ehˇ ehˇ miˇ neh aˬ li maˬ naˇ haˬ mawꞈ-eu loꞈ-ehˇ, aˬ li aˬ chawˬ-ahˇ yehˬ bawˬ-ehˇ ehˇ nehˬ jahˇ nehˬ naˇ, aˬ chawˬ gheh aˬ joˆ-ehˇ naˇ haˬ mawꞈ nmˇ.


Phoˇtaˇleˇ-aˬ, mawˇ khawˇ hawˇ-eu, khaˬ muˇ sahˬ boꞈ sawˇ nymˇ-ahˇ yuˇ gheh-euˬ meh.


Qhoeˇ ngeh Aˇyehˇ qawꞈ aˇ byeꞈ shaˇ htehˇ htehˬ-awˇ qaˆ khaˇ shaˇ byah ghaˬ naˇ nyiˬ ghaˬ  luꞈ laˬ qhaˬ chehˇ chehˇ-ehˇ aˇ byeꞈ phi-awˇ ghoꞈ leˇ-euˬ meh.


Qhoeˇ naˇ, Siˇsiˬ hawˇ-eu Luˇluˬ, htiˬ ghaˬ-ahˇ htiˬ ghaˬ aˬ laꞈ tcaꞈ-awˇ, Luˇ luˇ-aˬ, aˬ yawꞈ-euˬ iˇ khahˇ ghoꞈ-iˇ-euˬ meh jeˇ. Qhoeˇ ngeh nah neh naˇ, Siˇsiˬ hawˇ-eu Luˇluˬ-aˬ, ghoeˇ dui dui-eu chawˬ pyeuꞈ laˇ-awˇ, yawˬ jawˇ na luꞈ htiˬ ghaˬ-ahˇ htiˬ ghaˬ chaw ba-euˬ meh jeˇ.


Htiˬ nah-aˬ, aˬ yawꞈ iˇ cuꞈ zawˇ mehꞈ laˇ-euˬ meh. Ehˇ qawꞈ, iˇ cuꞈ htiˬ gaˇ-iˇ maˬ poˆ mawˇ nya-ehˇ  yaˇ saˬ-ahˇ dehꞈ-eu nga behˆ nga bawˇ qehꞈ dzaˬ-euˬ meh.


Aˇhtah ehˇ-eu, “Aˇlahˬ-oˇ, miˇ nah nawˬ-euˬ aˬ iˬ khuˬ bahˬ ngaˬ neh chiˬ bahˬ-euˬ law hawˇ-euˬ nga.”


Aˬ ma mˇ myawˬ baꞈ qoꞈ gaˇ Phoˇtaˇleˇ nuiˇ-awˇ haw.


Yawˬ nah yawˬ sahˬ boꞈ dzaw-iˇ-awˇ ghoꞈ laˇ ngeh, ngaˬ ma uˬ qoˆ yaw neˇ htiˬ siˬ biꞈ laꞈ-euˬ meh. Ba la la ma neh biꞈ laꞈ-aˬ lehˇ ngaˬ ma ehˇ-eu meh.


Byaˬ ma deuˬ zaw nga  zaw nga.


Qhoeˇ ngeh qhaˬ yehˇ aˬ ma hawˇ-eu qhaˬ yehˇ zaˬ deuˬ-aˬ, qhaˬ hmˇ zaˬ maˬ jawˇ-eu miˇ neh poˆ qoꞈ-eu lehˇ poˆ luꞈ ngeh, qhaˬ hmˇ zaˬ guˇ-eu gaˬ-awˇ, qhaˬ hmˇ zaˬ jawˇ gaˇ cehˆ gheh leꞈ-awˇ, qhaˬ hmˇ zaˬ nehˬ-ehˇ cheh luꞈ-eu qhaˬ laˬ-ahˇ aˬ yawꞈ maꞈ htiˬ kawˆ loꞈ-ehˇ ga uiˬ-awˇ cheh-euˬ meh. Qhoeˇ miˇ neh qhaˬ laˬ qawꞈ bawˇ tsahˬ phaw choeˬ byoˆ gheh-euˬ meh. Qhoeˇ loꞈ-ehˇ jahˇ-awˇ qhaˬ hmˇ zaˬ-euˬ ziˇ-ahˇ kha qoꞈ-euˬ meh.


Aˇ ho ehˇ niˇ gha laˇ nga lehˇ noeˬ-awˇ, ya ma nui ma phehˇ-eu miˇ neh diˬ-eu lehˇ gheh-eu meh. Qhoeˇ ngeh, dzeˇ-eu jeˬ zaˬ deuˬ ga uiˬ-awˇ gheu phiˇ nehˬ-euˬ meh. Ya ma aˇ hui ni huiˬ qawꞈ, aˬ yawꞈ-euˬ aˇ htoˇ htoˇ-awˇ ehˇ-eu loꞈ-ehˇ aˇ ho aˇ hui tehꞈ qawꞈ aˇ dzehˬ-ehˇ naˇ-eu miˇ neh aˬ yawꞈ-euˬ aˇ htoˇ htoˇ-awˇ htiˬ htoˇ byah-eu miˇ neh ehˇ-eu meh.


Htiˬ nah-aˬ, Li tsaˬ  aˇ neˬ neˬ-iˇ-eu lehˇ iˇ gaˇ aˬ laꞈ-ahˇ mi chehˇ deuˆ htahˬ-awˇ htiˬ jeˬ-iˬ maˬ jahˇ nya ni ghoꞈ laˇ-euˬ meh.


Mawˇ neˇ-aˬ, aˬ khuiˇ oeˬ khuiˇ tcoꞈ meh.


Siˇsiˬ-aˬ, doe doe-ehˇ chah haw mawꞈ-eu nui ma ahˇ-eu htiˬ mawˇ pyeuꞈ-eu loꞈ-ehˇ, jawˇ duˬ yaw shuiꞈ-ahˇ jawˇ le-euˬ htiˬ qhehˬ keuˆ laˇ ngeh htiˬ nah-aˬ, jawˇ duˬ yaw shuiꞈ-euˬ gaˇ kawˆ siˬ nya mawꞈ-eu miˇ neh doe doe-ehˇ chah haw mawꞈ laˇ-euˬ meh jeˇ.


Aˇjaˬ-aˬ, Aˇmuiˬ-ahˇ saꞈ bi ghawˇ nmˬ laˇ ni jahˇ nehˬ-awˇ iˇ khahˇ-ahˇ euˬ qoꞈ gheh-euˬ meh.


Aˬ ma-ahˇ qhmˬ maˬ joˆ chaw nehˬ ma.


Uˬ jiˇ gui leˇ naˇ, "uˬ jiˇ baꞈ  bymˇ-iˇ ma Buˇdaw-oˇ," lehˇ chawˬ -awˇ uˬ jiˇ baꞈ bymˇ-iˇ-euˬ mehˬ.


Shaˬ hteh hteh-eu deuˬ yawˬ ghaˬ na luꞈ mehˬ baw gm-awˇ hteh-eu loˬ meh.


Aˬnaˆ "Kaoˇ, kaoˇ" lehˇ guˇ-eu meh. Aˬ yawꞈ gheh myaˆ nuiˆ tcoꞈ ma lehˇ ehˇ-eu meh.


Mahˬ-aˬ, ya ma jawˇ gaˇ cehˆ gheh nga.


Lawˬmehˇ chawˬ-eu loꞈ-ehˇ phu  zaˬ deuˬ gheh  shaˬ hteh hteh-iˇ-eu lehˇ laˆ gm-awˇ aˬ khuiˬ sheuˬ-eu deuˬ sheuˬ  sheuˬ-ehˇ iˇ-euˬ meh.


Nymˬ-mˇ-aˬ, htiˬ gaˇ na maˬ ngeuˇ naˇ uˬ jiˇ neh tcoˆ htaˬ-euˬ nymˇ maˬ phaˇ ya mawˇ meh.


Aˬkhaˬ zaˬ deuˬ qoꞈ shuiꞈ khaˇ htahˇ phaˇ-eu aˇ nah-aˬ, 12 siˬ ba la 28 nah meh.


Tsawˇ gahˇ ahˇ-eu ghawˬ bu ma-aˬ, "Nawˇ nui ma phehˇ laˇ ngeh maˬ oˇ oˬ ni, nui phehˇ mehˬ nah mˇ chaw-eu miˇ neh nawˬ-euˬ chawˬ deuˬ nawˬ-ahˇ bye-awˇ ghawˬ-iˇ jiˇ-euˬ nga. Yawˬ ghaˬ na luꞈ-ahˇ nui ma phehˇ laˇ-eu baw tehꞈ-aˬ. Ehˇ qawꞈ ya oˇ oˬ htm. Nawˇ hteu loꞈ-ehˇ tehꞈ-ehˇ dehꞈ naˇ, nawˬ-ahˇ htiˬ ghaˬ-iˬ maˬ phaˇ haw chawˬ laˇ-aˇ" lehˇ mehˬ nehˬ-euˬ meh jeˇ.


Qhoeˇ ngeh ba phu htiˬ phu-ahˇ tsawˇ tsiˇ tsiˇ dui dui-eu aˬ bawˇ htiˬ bawˇ jawˇ-euˬ meh jeˇ. Aˬ yawꞈ-aˬ  htiˬ phu phu lah ni-euˬ laꞈ qhoeˇ, tsawˇ tsiˇ qhaˇ tsiˇ dzehˬ-eu ghaˬ pyeuꞈ-eu meh jeˇ. Aˬ yawꞈ-euˬ phyuˇ deuˬ qawꞈ htiˬ behˬ htiˬ moˬ tehꞈ-ehˇ qawꞈ maˬ zmˬ pheuˬ  ni, chiˬ chuˇ-ahˇ dawˆ ahˇ htaˬ-awˇ bi jaˆ-euˬ mehˬ jeˇ.


Aˇ yamˬ tsaˬ tsaˬ ni keuˆ le-eu sahˬ lahˬ ghawˬ daˇ deuˬ-ahˇ yaw muiˬ-ehˇ laˆ saˆ-awˇ jeˬ hmˬ htaˬ nya naˇ htiˬ qoꞈ qoꞈ lah dzaˇ dzaˬ-eu maˬ phaˇ ya shaˬ meh.


Lahˇ jm qhmˇ-euˬ tsawˇ haˬ qhoeˇ ghaˬ-aˬ, laˆ mi-euˬ aˇ jiˇ jaˇ tceuˆ qhoeˇ deuˬ-ahˇ byaˬ bahˬ laꞈ qhoeˇ nyehꞈ uˇ htaˬ-euˬ meh. Yawˬ nah na luꞈ dzaˇ yaw  muiˬ-ehˇ bi dzaˬ meh. Jaˇ tceuˆ qhoeˇ deuˬ chu tsuˇ-awˇ ahˬ dzaˬ-eu ghaˇ duˬ lehˬ hmˬ htaˬ-euˬ meh jeˇ.


Qhoeˇ ngeh aˬ ha nyaꞈ nmˇ hawˬ htahˬ ya dzaˬ-eu miˇ neh laˬ qhaˬ chehˇ dui dui-eu meh.


Qhoeˇ ngeh, tsawˇ gahˇ ahˇ-eu lahˬ htiˬ mawˇ htuˇ laˇ-awˇ "Htiˬ ghaˬ-iˬ maˬ lehˬ-a. Nyiˬ ghaˬ luꞈ ehˇ-eu tsaˬ meh. Ghawˇ mawˇ yaw huiˬ yaw nyiˇ maˬ duˇ qawꞈ, laˆ naˇ htaˬ-euˬ miˇ neh aˬ yawꞈ-ahˇ geuˇ ni aˬ yawꞈ naˇ-eu htiˬ kawˆ meh" lehˇ ehˇ-awˇ ya ma hawˇ-eu aˇ ho-euˬ gaˇ kawˆ-ahˇ laˆ tsaˬ nehˬ-euˬ meh. Dzeˇ-eu jeˬ zaˬ deuˬ qawꞈ ghoˆ shaw jiˇ-awˇ yaw beh naˆ maˬ tseˇ htiˬ ghaˬ htiˇ ghaˬ gaˬ gaˬ-ehˇ jawˇ daˆ leꞈ-eu meh.


Tsawˇ gahˇ ahˇ-eu qhaˬ tcehˆHtiˬ poˆ-aˬ, qhaˬ tcehˆ htiˬ mawˇ chawˬ maˬ baw ni aˬ yawꞈ htiˬ mawˇ tehꞈ-ehˇ dzaˇ poˆ dzaˬ-eu meh jeˇ. Htiˬ nah-aˬ, aˬ yawꞈ dzaˇ poˆ dzaˬ luꞈ ngeh hteˇ saˇ htiˬ saˇ gaˬ-awˇ nahˇ ghoꞈ ghoꞈ haw ngeh qhaˬ yehˇ htiˬ mawˇ aˬ yawꞈ-euˬ dawˬ pheh laˇ keuˆ htaˬ-euˬ meh.


Aˇnaˆ hawˇ-eu qhaˬ laˬ aˬ nyaꞈ aˇ bawˇ dawˬ phehˬ htiˬ hmˬ jaˆ gaˇ le keuˆ ngeh, "Tsawˇ haˬ zaˬ deuˬ-aˬ, ngaˬ-euˬ naˇ shmˇ-ahˇ awˆ-awˇ aˇ paꞈ tceuˆ dzaˬ, uˬ phyaˬ deuˬ deuˆ, aˇ bawˇ-ahˇ qawꞈ htuˇ laˇ-eu meh. Tsawˇ haˬ deuˬ htiˬ jeˬ-iˬ guiˬ lahˬ maˬ siˬ nya-a. Qhoeˇ miˇ neh qhaˬ laˬ Aˇnaˆ-ahˇ dzaˬ-eu tsaˬ meh" lehˇ ehˇ nehˬ-euˬ meh.


Chawˬ deuˬ gheh, aˬ yawꞈ nui ma noeˬ phaˇ laˇ-euˬ gaˇ mawˇ-awˇ, htiˬ kawˆ loꞈ-ehˇ chawˬ taꞈ ghoeˇ taꞈ-eu uˬ taꞈ, aˬ bawˇ doeˇ lehˇ gheh maˬ phaˇ khuˇ-a jeˇ.


Aˬ khuiˬ tcehˆ-eu hteˇ saˇ, "Kaoˇ kaoˇ kaoˇ" lehˇ tcehˆ nya.


Tsawˇ haˬ qhoeˇ ghaˬ "Baw jaˬ-oˇ, nawˇ qhaˇ pyeuꞈ mawꞈ-eu jeˬ ngaˇ jahˇ nehˬ ma" lehˇ ehˇ nehˬ-euˬ meh. Baw jaˬ gheh "Ngaˬ-euˬ aˬ laꞈ neh qhaˇ htoeˬ tuˆ-eu yawˬ jeˬ na luꞈ shuiˇ tehꞈ-ehˇ bi pyeuꞈ-iˇ mawꞈ nya" lehˇ ehˇ nehˬ-euˬ meh. "Nawˇ qhaˇ pyeuꞈ mawꞈ-eu jeˬ-ehˇ pyeuꞈ laˇ luꞈ-uˇ" lehˇ ehˇ-awˇ byoˆ qaꞈ shaw-euˬ meh jeˇ. Baw jaˬ gheh laˬ qhaˬ htiˬ chehˇ, "Nymˬ-mˇ poˆ nmˇ-aˬ ngaˬ-euˬ nymˇ shuiˇ tehꞈ-ehˇ bi byah jiˇ ma" lehˇ ehˇ ehˇ-ehˇ shuiˇ bi pyeuꞈ-iˇ-eu ghaˇ duˬ ngaˇ aˬ jeˬ-ahˇ jeˬ hu ya htoeˬ ciˆ-eu phaˬ nga lehˇ shaˇ noeˬ shaˇ noeˬ-ehˇ aˬ laꞈ yaw dzuˬ dzuˬ laˇ-euˬ meh jeˇ.


Qhoeˇ miˇ neh, aˬ da aˬ ma deuˬ maˬ muiˬ-eu jeˬ jahˇ naˇ zaˬ deuˬ qawꞈ maˬ muiˬ-eu jeˬ jahˇ chaw nya-eu meh. Aˬ da aˬ ma deuˬ-aˬ, zaˬ deuˬ-ahˇ maˬ muiˬ-eu jeˬ biˇ deuˬ maˬ ya biꞈ htaˬ yaꞈ-a. Aˬ da aˬ ma deuˬ qhaˇ jahˇ-eu loꞈ-ehˇ zaˬ deuˬ jahˇ chaw nya-eu meh.


Qhaˬ hmˇ guˇ-eu miˇ neh, suˇ qhoeˬ ghaˬ phaˇ guˆ dzehˬ laˇ-awˇ aˬ khuiˇ aˬ laꞈ qawꞈ yaw dzuˬ dzuˬ laˇ-euˬ miˇ neh aˇ bawˇ-ahˇ maˬ phaˇ nyehꞈ htehˬ ziꞈ nya-ehˇ ga kha leꞈ-euˬ meh. Suˇ qhoeˬ-aˬ, aˇ bawˇ uˬ du neh "Bah..." lehˇ ga kha gheh-awˇ qhaˬ laˬ-euˬ gaˇ dzeˇ nyiˬ paˆ-ehˇ ga htaˬ-iˇ-awˇ ga sehꞈ shaw-euˬ meh. Qhaˬ laˬ gheh (Laˆ) oe-awˇ aˬ yawꞈ-ahˇ dzaˬ laˇ-euˬ phaˬ lehˇ noeˬ-eu miˇ neh dehꞈ le shiˇ le-ehˇ gheu-awˇ aˇ caˆ behˇ tcehˆ-awˇ cehˆ byoˆ-euˬ meh.


Ehˇ qawꞈ dawˬ pheh jawˇ-eu deuˬ-aˬ, "Nawˇ-aˬ zaˬ maˇ maˬ ngeuˇ-a. Ghoˆ chu-euˬ zaˬ meh lehˇ ehˇ gaˇ htiˬ qhehˬ maˬ htaˬ ni ya gaˬ luꞈ-eu meh.


Ngaˬ nehˬ-ehˇ yuꞈ laˇ nya meh lehˇ ngaˬ shaˬ ehˇ-eu meh. Guiˬ lahˬ huiˬ miˇ-a aˇ doˆ ngaˬ shaˬ-oˇ lehˇ ho caꞈ ehˇ-eu meh.


"Iˬ nah-aˬ zaꞈ hteˬ maˬ phaˇ ya dzaˬ-eu ngaˇ-a.  Yaw muiˬ-ehˇ laˆ lehˬ  laˆ cha jiˇ-euˬ meh" lehˇ shaˬ hteh zaˬ deuˬ Mawˇgahˇ hawˇ-eu Lawˬgaw-ahˇ htoˇ htoˇ-ehˇ nui ma phehˇ-eu meh.


Qhoeˇ loꞈ-ehˇ shaˇ noeˬ shaˇ noeˬ-ehˇ aˇ myoꞈ zaˬ qhoeˇ mawˇ nui ma maˬ saˇ maˇ saˇ-ehˇ gheh laˇ-awˇ yaw shaˬ yaw zahˬ-ahˇ poˆ-iˇ-eu ghaˇ duˬ shaˇ noeˬ tcehˆ-awˇ doˆ-iˇ-euˬ meh. Gaˇ ma-ahˇ qhaˇ mawˇ le-eu deuˬ-ahˇ yaw shaˬ yaw zahˬ aˬ joˆ-ehˇ gheh hta lehˇ naˇ haˬ qawꞈ htiˬ ghaˬ-iˬ maˬ ehˇ qoꞈ nehˬ-a. Qhoeˇ miˇ neh aˇ myoꞈ zaˬ qhoeˇ mawˇ ngehˬ-ehˇ dzehˬ siˬ nya mawꞈ dui dui laˇ-euˬ meh.


Aˬ dui Aˬkhaˬ zaˬ deuˬ qoꞈ shuiꞈ khaˇ htahˇ aˬ joˆ-ehˇ phaˇ-eu nawˇ siˬ nya ma loˇ.


Aˇ du puiˆ dzaˬ-eu yaw khuiˇ nya.


Aˬ li Aˇhtuˬ ehˇ-eu “Uˬ jiˇ nymˇ-aˬ shiˬ kheuˇ ni jawˇ muiˬ dui dui nya.”


Htiˬ nah-aˬ, aˇ kha phehˬ zaˬ aˇ kha zaˬ deuˬ-ahˇ gaˇ mˇ mehˬ nehˬ-eu ghaˇ duˬ gaˇ ma doˆ-iˇ-euˬ meh.


Ehˇ qawꞈ aˬ buˇ chaw ba nya-eu jeˬ jaˆ meh.


Maˬ ngeuˇ-a, maˬ ngeuˇ-a, tsaˬ byehˆ oeˬ lahˬ tehˆ-awˇ niˇ gha ma.


Iˇ phuˬ aˇ ji dehꞈ doˆ laˇ-euˬ miˇ neh Aˇmiˬ-aˬ, iˇ phuˬ chiˇ ni bi chah daˆ-eu ghaˇ duˬ zaꞈ bawˇ daˇ paˆ neh seh geu geu nehˬ-euˬ meh. Qhoeˇ miˇ neh iˇ phu qhoeˇ deuˬ zawˇ muiˬ  laˇ-euˬ meh.


Aˬ yawꞈ maꞈ htiˬ nah nah ga ni shaˬ poˆ qawꞈ htiˬ mawˇ-iˬ maˬ poˆ mawˇ-ehˇ ghaˬ doeˇ ghaˬ ma hui ni uˬ ciꞈ ciꞈ le ngeh iˇ khahˇ-ahˇ ghoꞈ laˇ-euˬ meh.


Aˇ miˇ qhoeˇ mawˇ-aˬ, ho caꞈ-ahˇ mawˇ-eu nehˬ-ehˇ hteh-euˬ meh.


Aˬnaˆ "Kaoˇ, kaoˇ" lehˇ guˇ-eu meh. Aˬ yawꞈ gheh mehˬ laˇ tcoꞈ ma lehˇ ehˇ mawꞈ-eu meh.


``Hteu loꞈ-ehˇ maˬ ngeuˇ-aˇ nawˬ, nawˇ jiˇ yaw nya meh-eˬ. Tsawˇ haˬ yawˬ ghaˬ na luꞈ htiˬ ghaˬ htiˬ jeˬ nya meh. Nawˬ-euˬ laꞈ qhoeˇ jiˇ aˬ chawˬ-euˬ laꞈ qhoeˇ maˬ ahˇ-eu, nya-eu htiˬ jeˬ-aˬ ahˇ tehꞈ-aˬ. Qhoeˇ-ahˇ nawˇ maˬ ya mˇ-euˬ miˇ neh tehꞈ-a. Htiˬ nah keuˆ laˇ naˇ nawˇ mˇ nya laˇ tehꞈ-a. Nui ma htaˬ nyiˇ" lehˇ saˬ laˬ ma aˬ yawꞈ-ahˇ ghaˬ biꞈ nehˬ-euˬ meh jeˇ. Qhoeˇ ngeh Li tsaˬ gheh nui ma ui cuiˆ saˇ laˇ  -awˇ ``Euˬ, saˬ laˬ ma-oˇ" lehˇ ehˇ qoꞈ nehˬ-euˬ meh jeˇ.


Miˬ dzaˬ laˆ lawˬ-aˬ lawˬ liˬ-ahˇ mawˇ ngaˬ.


Maˬ ngeuˇ-a, maˬ ngeuˇ-a. Khuiˇ jeˬ  tsawˬ niˇ gha ma.


"Aˬ khaˇ naˇ, heu loꞈ-ehˇ htiˬ jawˇ-iˬ maˬ phaˇ jahˇ ma. Iˬ baˇ phyehˬ nehˬ laꞈ-awˬ" lehˇ Li tsaˬ htahˬ shaˇ-euˬ meh.


Ghawˬ nyoeˇ dzaˇ nyoeˇ dzaˬ muiˬ nya-eu miˇ neh Buˇlm phehˬ zaˬ jawˇ saˇ doˆ gaˇ haw sheˇ.


Htiˬ nah-aˬ, yawˇ deuˬ dzaˇ dzaˬ luꞈ ngeh aˬ khuiˬ qhoeˇ nyiˬ mawˇ-aˬ, yaw muiˬ-ehˇ maˬ haw ni aˬ yawꞈ nyaꞈ yaw khaˬ niˇ ghaˬ chehˇ htaˬ-euˬ meh. Yawˇ yaw huiˬ deuˬ ehˇ qawꞈ, zaˬ deuˬ-aˬ laˬ qhaˬ htiˬ chehˇ jawˇ luꞈ-eu meh.


Iˇ khahˇ ghoꞈ keuˆ leˇ naˇ aˬ yawꞈ-euˬ aˬ ma-ahˇ "Aˬma-oˇ ngaˬ-ahˇ aˬ ceuꞈ zeuˇ nehˬ-iˇ laꞈ de ma-oˇ." lehˇ ehˇ ehˇ-ehˇ ngoeˇ-eu meh.


Aˬ ma ghaˬ nui ma phehˇ laˇ-awˇ aˬ yawꞈ-ahˇ laˇ ghoˆ maˬ phah nehˬ-a, hawˬ gheh maˬ bi dzaˬ ni bi dzahˬ-euˬ meh.


``Jawˇ duˬ qhoeˇ tsahˇ-ahˇ pyawˬ bawˇ-ehˇdzaˬ-iˇ beuˇ" lehˇ aˬ da  ehˇ-eu meh.


Qhoeˇ ngeh yamˬ-ahˇ, aˬ yawꞈ-euˬ miˇ qhahˬ laꞈ qhoeˇ jawˇ-eu shaˬ zaˬ deuˬ-aˬ, chehˇ phyuˇ qawꞈ maˬ zeuˇ dzaˬ tcehˆ nya-eu miˇ neh qhaˬ phuiˬ tehꞈ-ehˇ ya dzaˬ-eu meh jeˇ. Qhoeˇ gaˇ, sahˬ phaˬ mawˇ ngeh aˬ yawꞈ qawꞈ zawˇ dzaˬ haw mawꞈ-eu meh. Qhoeˇ miˇ neh qhaˬ phuiˬ htiˬ tuˆ tuˆ-awˇ aˬ yawꞈ-euˬ zaˬ qaˆ deuˬ maˬ mawˇ khaˬ-ahˇ dzaˬ-euˬ meh. Qhoeˇ ngeh, sahˬ phaˬ-euˬ zaˬ qaˆ htiˬ ghaˬ sahˬ phaˬ qhaˬ phuiˬ dzaˬ dzaˬ-ehˇ jawˇ gaˇ mawˇ-euˬ meh.


Jawˇ la yamˬ-ahˇ keuˆ ni qawꞈ aˬ hmˇ koˆ qhoeˇ dzaˬ-eu zawˇ-ehˇ khuiˇ nya.


Qhoeˇ ngeh hawˇ-eu qhaˬ hmˇ zaˬ qawꞈ nui ma saˇ-awˇ laˬ qhaˬ chehˇ-eu meh.


Htiˬ nah-aˬ, Nyiˬnyiˬ aˬ khuiˬ-euˬ mawˇ khawˇ jahˇ htaˬ-euˬ niˇ gha-eu jeˬ htiˬ hmˬ yuˇ laꞈ-euˬ meh. Li muiˬ-aˬ, Nyiˬnyiˬ-euˬ aˬ khuiˬ mawˇ khawˇ-ahˇ mawꞈ leˇ-awˇ, aˬ yawꞈ nehˬ-ehˇ niˇ gha mawꞈ-eu meh. Qhoeˇ miˇ neh Nyiˬnyiˬ jawˇ gaˇ iˇ-awˇ, "Nawˬ-euˬ aˬ khuiˬ mawˇ khawˇ zawˇ muiˬ nga ehˇ lawˬ. Ngaˬ-ahˇ htiˬ poˆ bi muiˬ laꞈ-awˬ lawˇ leˇ lehˇ Nyiˬnyiˬ-ahˇ shaˇ-euˬ meh.


Aˇlahˬ aˇ jiˇ maˬ htahˇ nya ni ghoꞈ laˇ-eu phaˬ lehˇ noeˬ guˆ noeˬ guˆ-ehˇ chu haw-iˇ-euˬ-aˬ, aˇ jiˇ ghawˬ mya ni htahˇ paꞈ laꞈ-euˬ miˇ nah Aˇhtah qawꞈ laˬ qhaˬ chehˇ-eu meh.


Htiˬ qhehˬ gheh naˇ, aˬ yawꞈ zawˇ gaˬ-eu htiˬ ghaˬ tehꞈ-ehˇ gheh-eu aˬ buˇ Miˬgaˬ, "Aˬ da-oˇ, aˬ da-oˇ" lehˇ guˇ guˇ-ehˇ bawˇ qhahˇ-ahˇ cehˆ uˇ laꞈ gaˇ chiˬ gheh-eu nehˬ-ehˇ Miˬgaˬ shuiˇ pyeuꞈ-iˇ-euˬ meh. Qhoeˇ ngeh poˆ jawˇ-aˬ, Baw jaˬ myaˆ siˬ guiˇ lehˇ le-awˇ, uiˇ phaˬ maˬ siˬ ngoeˇ phaˬ maˬ siˬ lehˇ pyeuꞈ-iˇ-euˬ meh jeˇ. Miˬgaˬ shuiˇ pyeuꞈ-iˇ htaˬ gaˇ Baw jaˬ-euˬ miˬ zaˬ mawˇ ngeh, aˬ yawꞈ-euˬ qhahˬ-ahˇ hteˇ hteˇ-ehˇ, "Zaˬ htiˬ ghaˬ jawˇ-eu qawꞈ shuiˇ pyeuꞈ-iˇ, htiˬ jeˬ-iˬ maˬ dzaˬ maˬ dawˇ nya, nawˇ shiˇ leˇ-eu gheh hte loˇ" lehˇ guˇ guˇ-ehˇ ngoeˇ-euˬ meh jeˇ. Aˬ yawꞈ-euˬ miˬ zaˬ ngoeˇ gaˇ haw haw-ehˇ, lehˬ-iˇ shaw-euˬ miˇ-a lehˇ Baw jaˬ noeˬ qoꞈ leˇ-euˬ meh.


"Aˇ doˆ aˬ khuiˬ-oˇ, iˬ nah aˇ nyaꞈ htiˬ kawˆ loꞈ-ehˇ dzaˇ poˆ dzaˬ-iˇ beuˇ" lehˇ ehˇ-euˬ meh.


Mehˬ hu phaw phaˇ iˇ tcaꞈ gheh naˇ aˇ lu deuˬ zaw zaw-ehˇ jawˇ gaˇ phaˇ ya mawˇ-euˬ meh.


Miˬma deh qhahˬ-ahˇ le-eu  lehˇ lehˬ hmˬ luꞈ gaˇ aˬ yawꞈ-euˬ aˬ da mawˇ-awˇ "Htaˬ le htaˬ le, dawˬ deh gha-eu leh jeh-eu tehꞈ ngaˇ-a" lehˇ dehˬ-eu meh.


Aˬ da ghaˬ yaˇ khmˇ yaw muiˬ-ehˇ mˇ ghoeˬ qoꞈ nehˬ ma jeˇ.


Qhaˬ phaˬ neh uˬ pehꞈ pehꞈ doˆ leꞈ gaˇ qhaˬ laˬ ya mawˇ ngeh, htiˬ poˆ tehꞈ-ehˇ tsawˬ htuˇ-awˇ cehˆ-euˬ meh. Qhaˬ laˬ-aˬ, aˇ dzehˬ-ehˇ guˆ-iˇ dzeuˇ-awˇ naˇ qhah nahˇ ghoꞈ jiˇ maˬ ghoꞈ haw pheuˬ ni cehˆ-euˬ meh.


Tsawˇ mawˬ deuˬ-ahˇ khuiˇ nyehꞈ laꞈ sawˆ mˇ nehˬ-eu jeˬ-aˬ, aˬ yeˇ huiˬ-eu gaˇ htiˬ hmˬ meh.


Aˇhtuˬ ehˇ-eu aˬ yawꞈ-euˬ uˬ jiˇ nymˇ-ahˇ zawˇ-ehˇ yaw laˇ nya jeˇ.


Qhaˬ qhoeˬ iˬ cuꞈ  Iˬ diˬ maˬ diˬ nya-a.


Aˬ yawˬ haw gheh ngeh, aˬ chawˬ deuˬ-aˬ gaˇ yaw muiˬ-ehˇ mˇ mˇ-ehˇ dehꞈ luꞈ jawˇ luꞈ gaˇ ya mawˇ-euˬ meh.


Qhaˬ phaˬ-aˬ, yaw nyiˇ qawꞈ qhaˬ laˬ-euˬ caꞈ hm pehꞈ doˆ leꞈ nya-euˬ meh. Qhaˬ laˬ-euˬ uˬ pehꞈ laꞈ qhoeˇ aˬ yawꞈ-euˬ caꞈ hm maˬ ahˇ-a. Qhaˬ laˬ-aˬ, qhaˬ phaˬ-ahˇ dawˬ jiˇ maˬ ngehˬ chawˬ dah ni, guˆ qawꞈ guˆ dui dui-iˇ-awˇ cehˆ byoˆ-euˬ meh.


Hawˬ buˬ ma gaˇ nyeh nyeh nya law nmˇ-aˬ jawˬ jawˬ-ehˇ zeuˆ jawˬ zeuˆ jawˬ-ehˇ nyeh tehꞈ-a.


Aˬ buˇ Miˬsaˬ gheh zawˇ-ehˇ guꞈ nya mawꞈ nya lehˇ aˬ ma ehˇ dui dui luꞈ nga.


Qhoeˇ ngeh nah neh naˇ, aˬ khuiˬ hawˇ-eu aˇ miˇ nui ma maˬ tsaˬ-eu miˇ neh ghawˬ-iˇ-euˬ meh. Iˬ nah keuˆ ni aˇ miˇ hawˇ-eu aˬ khuiˬ-aˬ htiˬ mawˇ htiˬ mawˇ muiˇ-eu meh.


Tsawˇ mawˬ tsawˇ qaˆ deuˬ qawꞈ zaˬ miˬ zaˬ yo deuˬ-ahˇ dawˬ mehˬ dawˬ tcoˆ mˇ nehˬ-eu meh.


Hawˬ lahˬ shaˬ lahˬ lahˬ nehˬ-awˇ lawˇ bawˬ qawꞈ qhaˇ lahˬ nehˬ meh.


Aˬ da-aˬ, aˇ doˆ-ahˇ zawˇ caˇ-euˬ myaˆ khaˬ zeuˇ nehˬ-euˬ meh. Aˬ maˬ-aˬ, ngaˬ-ahˇ uˬ qoˆ zeuˇ nehˬ-euˬ meh. Aˬ buˇ zaˬ ghaˬ-ahˇ-aˬ,  phawˬ caꞈ (khehˇ diˬ aˇ siˬ) zeuˇ nehˬ-euˬ meh.


Aˇ byeꞈ ahˬ za-euˬ phyuˇ deuˬ neh phehˬ zaˬ ma za-euˬ ghaˇ duˬ dzaˬ dzaˬ dawˇ dawˇ deuˬ zeuˇ ma. Khaˬ muˇ deuˬ qawꞈ zeuˇ nehˬ ma.


Miˬ chehˇ baꞈ-awˇ oe gaˇ Li tsaˬ ya mawˇ ngeh, aˬ yawꞈ-ahˇ deuˆ sehꞈ le-eu jeˬ nga lehˇ aˇ dzehˬ-ehˇ tsawˬ guˆ-iˇ-awˇ, aˇ bawˇ-ahˇ neh ga kha-euˬ meh.


Shuiˇ aˇ myaˆ ni jaˆ qawꞈ laˬ qhaˬ maˬ chehˇ nya-a. Miˬgaˬ qawꞈ shuiˇ pyeuꞈ-iˇ shaw, ngaˬ-euˬ miˬ zaˬ-ahˇ htoeˬ tuˆ naˇ aˬ yawꞈ qawꞈ shuiˇ phaˇ pyeuꞈ-iˇ-eu ngaˇ-a lehˇ noeˬ noeˬ-ehˇ jawˇ naˇ, mehˬ tsoeˬ phyuˇ oˬ ni dm luꞈ-eu tsawˇ haˬ qhoeˬ ghaˬ phaˇ doˆ le-awˇ "Aˬ joˆ-ehˇ gheh nya Baw jaˬ-oˇ, nawˇ qhaˇ loˬ-eu za jiˇ-euˬ miˇ-a loˇ" lehˇ naˇ haˬ-euˬ meh. Baw jaˬ gheh ngaˇ shaˇ lehˬ shaw-euˬ miˇ-a. Tsawˇ haˬ zaˬ phyuˇ shuiˇ tehꞈ-ehˇ jaˆ-awˇ maˬ za luꞈ-a lehˇ ngaˇ siˬ duˬ laˇ-euˬ miˇ-a. Qhoeˇ miˇ neh "Ngaˬ-ahˇ yaw beh loꞈ-ehˇ phaˇ jahˇ qoꞈ nehˬ laꞈ-awˬ" lehˇ ehˇ qoꞈ nehˬ-euˬ meh.


Bawˇ tsahˬ aˬ khuiˬ hawˇ-eu qhaˬ yehˇ


Aˬ nmˇ aˬ yehˇ deuˬ-oˇ laˇ-awˬ, htiˬ kawˆ loꞈ-ehˇ laꞈ cheuˬ biˬ leˇ ma.


Ghaˬ lawˬ phaw iˇ keuˆ ngeh, hmˇ ji shuiˇ hawˇ-eu hmˇ qhaˬ deuˬ ghawˬ mya ni leuꞈ nga.


Htiˬ qoꞈ nyiˬ qoꞈ qawˆ laˇ naˇ, nymˇ mˬ sawˬ sawˬ-ehˇ qawꞈ jawˇ nya meh.


Aˬ yawꞈ maꞈ aˬ gaˇ jawˇ luꞈ hta. Aˬ yawꞈ maꞈ deh ma deh lawˬ -ahˇ jawˇ luꞈ meh.


Ho caꞈ qhoeˇ mawˇ-aˬ, aˇ miˇ maˬ phaˇ jawˇ-euˬ jeˬ miˇ-a lehˇ noeˬ-awˇ byoe-ahˇ neh laˇ doˆ ngeh aˇ lawˇ-ahˇ mawˇ-awˇ aˇ du yaˇ phaw-ehˇ cehˆ uˇ gheh-euˬ meh.


Qhoeˇ ngeh, qhaˬ laˬ-aˬ, ngaˇ aˬ joˆ-ehˇ jahˇ qawꞈ qhaˬ phaˬ-ahˇ ghaˬ leˇ ma lehˇ noeˬ-euˬ meh. Qhaˬ laˬ ehˇ-eu, "Qhaˬ phaˬ-oˇ, nawˇ ngaˬ nehˬ-ehˇ chiˬ cehˆ cehˆ pheuˬ ma loˇ. Laˇ-awˬ, lawˇ gawˆ heu gawˆ-ahˇ tsawˬ tcehˆ haw ma."


Yawˬ nah yawꞈ keuˆ laˇ ngeh, Aˇjaˬ ghaˬ lawˇ gawˆ-ahˇ iˇ tsahˇ tsahˇ-iˇ-euˬ meh jeˇ. Aˇmuiˬ ghaˬ naˇ lawˇ gawˆ gawˆ mehˇ phaw ngaˬ shaˬ poˆ luꞈ-eu meh jeˇ. Heu loꞈ-ehˇ htiˬ ghaˬ htiˬ jeˬ jeˬ-ehˇ ngaˬ shaˬ poˆ luꞈ-eu meh.


Ngaˬ tsi tsi-awˇ nyehꞈ mi ma.


Qhoeˇ ngeh nah neh naˇ, shehˇ mawˇ-euˬ uˬ maˆ byaˬ tawˆ ni yaw naˆ naˆ-ehˇ pyeuꞈ-iˇ-awˇ, khuiˬ shehˇ qawꞈ qoˆ tsawˬ qoˆ tsawˬ-ehˇ teuˆ teuˆ-ehˇ tehꞈ-ehˇ chah nya-eu meh jeˇ.


Jawˇ la yamˬ keuˆ laˇ shaw naˇ qhaˬ dzeˇ zaˬ yo deuˬ shaˬ hteh hteh-eu luiˬ gha laˇ meh.


Hawˬ shuiꞈ dzaˬ-eu ghaˇ duˬ lehˬ hmˬ dah ghaˬ ngeh Gahˬbehˬ Aˬkhaˬ hawˬ shuiꞈ dzaˬ-euˬ meh.


Yawˬ nah yawꞈ, miˬ beuˆ yaw muiˬ-ehˇ laˆ buˇ-awˇ ghaˬ naˬ naˬ luꞈ ngeh, aˬ yawꞈ-euˬ chawˬ htiˬ ghaˬ laˇ-awˇ shaˬ hteh-iˇ-eu ghaˇ duˬ phaˇ chawˬ laˇ-euˬ meh.


Qhoeˇ ngeh, gaˇ ma-ahˇ ho caꞈ aˬ yuiꞈ aˬ tsu deuˬ nehˬ-ehˇ mawˇ-euˬ meh. Ho caꞈ qhoeˇ deuˬ aˬ yawꞈ nyaꞈ-ahˇ aˬ khuiˇ aˇ caˆ paꞈ tawꞈ-awˇ maˬ chah-eu ghaˇ duˬ ehˇ nehˬ-euˬ meh. Aˬ yawꞈ nyaꞈ ehˇ dawˬ maˬ naˇ haˬ ni iˇ tcaꞈ gheh-euˬ meh.


Dzaˇ yaw muiˬ-ehˇ ya dzaˬ-eu jawˇ duˬ poˆ-iˇ-eu ghaˇ duˬ aˬ yawꞈ noeˬ tcehˆ-awˇ iˇ khahˇ-ahˇ neh doˆ-iˇ-euˬ meh.


Aˬ dui htiˬ phehˬ zaˬ htiˬ ghaˬ htiˇ ghaˬ dzaw geuꞈ ma.


Chehˇ laˆ luiˆ jiˇ ngeh jawˇ chehˇ phi phi deuˬ phi, htawˬ deuˬ htawˬ lehˇ iˇ khahˇ-ahˇ phi qoꞈ jiˇ ma.


Aˬ bawˇ Saˇhtah laꞈ myawˬ laꞈ muˆ zawˇ-ehˇ nya-a. Aˬ li Aˇmuiˬ gheh aˬ bawˇ Saˇhtah loꞈ-ehˇ laꞈ myawˬ laꞈ muˆ mˇ nya mawꞈ dui dui nya jeˇ.


Sahˬ phaˬ zaˬ miˬ gheh aˇ caˆ jawˇ gaˇ phaˇ iˇ-awˇ aˬ myah myah loꞈ-ehˇ phaˇ naˇ haˬ ngeh, aˇ caˆ ehˇ-eu "Aˇ... miˇ tsaˬ qhoeˇ taˆ ghaˬ qhaˇ qaˆ dzehˬ-euˬ-aˬ, ngaˇ maˬ ngeuˇ. Ngaˇ naˆ maˬ tseˇ ghaˬ qaˆ dzehˬ-euˬ ghaˬ-aˬ, ho caꞈ meh. Aˬ yawꞈ neh kawꞈ naˇ ngaˇ gheh yaw tcehˆ yaw lehˆ-ehˇ ya pyeuꞈ jiˇ meh. Htiˬ jeˬ-iˬ maˬ gheh nya-a. Nawˇ aˬ yawꞈ-ahˇ mawˇ-iˇ-awˬ" lehˇ ehˇ qoꞈ nehˬ-euˬ meh.


Nymˇ heu nymˇ-aˬ yaw shuiꞈ-ahˇ duˇ nga.


Li tsaˬ-aˬ qhehˬ sawˇ zawˇ nya -eu gaˇ kawˆ saˬ laˬ ma haw siˬ-euˬ meh. Htiˬ nah-aˬ sahˬ boꞈ sawˇ zaˬ deuˬ-ahˇ aˇ muˇ biˇ paˆ-awˇ thinˬ chaˬ bi taw-ehˇ cheh cheh-euˬ mehˬ jeˇ.


"Hehˬ, haw sheˇ. Ngaˇ aˬ khuiˇ nyiˬ khuiˇ neh tsawˬ niˇ ghaˬ nya le" lehˇ ehˇ nehˬ-euˬ ma.


Nymˬ-mˇ-aˬ, aˬ khuiˇ oeˬ khahˬ tcoꞈ-awˇ ngaˇ zawˇ gaˬ-eu jeˬ zaˬ deuˬ nehˬ-ehˇ niˇ gha-eu aˇ yamˬ meh. Nga maꞈ-aˬ, chaˇ dawˬ yeu yeu-ehˇ chaˇ chaˇ-ehˇ zawˇ byawˬ nya. Aˬ khuiˬ-aˬ, kaoˇ, kaoˇ lehˇ tcehꞈ naˇ, aˇ miˇ-aˬ myaˇ-awˇ, myaˇ-awˇ lehˇ guˇ-awˇ, ciꞈ myehꞈ-aˬ, mehˆ, mehˆ lehˇ guˇ nya.


Aˬ da neh chu htaˬ-euˬ aˬ zaꞈ-ahˇ zaꞈ bawˇ ya yehˬ nehˬ-eu meh.


Ghawˬ nyoeˇ kha yamˬ tsaˬ  laˇ naˇ, Aˇmiˬ-aˬ jaˆ guˆ jaˆ meuꞈ kheuˬ htaˬ-euˬ jawˇ duˬ-ahˇ iˇ phuˬ kha ahˇ-euˬ meh.


Miˬdaw-euˬ aˬ ma aˬ ceuꞈ yaˇ mˇ-eu zawˇ-ehˇ leh jeh luꞈ nga.


Htiˬ ghaˬ htiˇ ghaˬ chawˬ chawˬ-eu lehˇ ehˇ-eu-aˬ, htiˬ ghaˬ-ahˇ htiˇ ghaˬ ghoeˇ ghoeˇ gaˬ gaˬ-ehˇ, oˇ tsaˬ oˇ tsaˬ-ehˇ ya jawˇ-a. Nawˬ-euˬ dawˬ-ahˇ aˬ chawˬ naˇ haˬ-eu loꞈ-ehˇ, nawˇ qawꞈ aˬ chawˬ-euˬ dawˬ-ahˇ ya ha geuꞈ meh.


Phoˇtaˇleˇ-aˬ, chawˬ deuˬ-ahˇ khaˬ muˇ bi dzaˬ-eu meh.


Qhoeˇ ngeh, jeˬ zaˬ deuˬ laꞈ qhoeˇ neh qhaˬ hmˇ mawˇ-aˬ, suˇ qhoeˬ qhoeˇ ghaˬ-ahˇ haw-eu ghaˇ duˬ aˇ bawˇ uˬ du daˆ leˇ-awˇ suˇ qhoeˬ shaꞈ luꞈ-eu mi chehˇ-ahˇ dawˬ miˬ nya lehˇ noeˬ-awˇ gheu gheh-euˬ meh. Suˇ qhoeˬ jiˇ guˆ guˆ-ehˇ mi chehˇ-ahˇ gheu qoꞈ gheh gaˇ qhaˬ hmˇ-euˬ aˬ laꞈ-ahˇ mi chehˇ gheu khaˬ-euˬ meh. Qhaˬ hmˇ-aˬ, naˇ-eu miˇ neh "Oˇ oˇ ....." lehˇ guˇ guˇ-ehˇ aˇ bawˇ-ahˇ neh yaw khawˇ-ehˇ cehˆ kha gheh-euˬ meh.


Phoˇtaˇleˇ-aˬ, mawˇ khawˇ aˇ baˇ baˇ zaˬ deuˬ jaˆ meh.


Aˬ yawꞈ bawˬ law baw-eu hteˇ saˇ gaˬ naˇ ngaˬ shaˬ uiˬ laˇ-awˇ gaˇ nyeh nyeh  laˇ meh lehˇ qhahˬ sehˇ deh  htaˬ-euˬ meh.


Phoˇtaˇleˇ-ahˇ mehˬ saw saw nehˬ naˇ zawˇ byawˬ-iˬ nga.


Aˇ du boˆ boˆ dzaˬ nya meh.


Qhoeˇ loꞈ-ehˇ dehˬ dzeh-euˬ miˇ neh Li muiˬ-aˬ noeˬ shaˬ leˇ-awˇ ngoeˇ-eu meh. Qhoeˇ naˇ, saˬ laˬ ma oe-awˇ, muˇ jawˬ-awˇ, htiˬ ghaˬ-ahˇ htiˬ ghaˬ maˬ ya cheh-a lehˇ mehˬ nehˬ-euˬ meh.


Htiˬ nah-aˬ, zaˬ smˇ ghaˬ aˬ bawˇ jawˇ gaˇ laˇ-awˇ, "Aˬ bawˇ-oˇ, nga maꞈ-ahˇ htahˬ khuiˬ gaˇ kawˆ dawˬ oeˇ ja mehˬ nehˬ laꞈ" lehˇ ehˇ laˇ-euˬ meh jeˇ.


Qhaˬ phaˬ pehꞈ-eu keuˆ laˇ ngeh, qhaˬ phaˬ qawꞈ aˬ yawꞈ-euˬ qhaˬ meh-ahˇ daˇ kawˆ kawˆ-awˇ pehꞈ-euˬ meh. Qhaˬ phaˬ-aˬ, qhaˬ laˬ-euˬ caꞈ hm tehꞈ-ehˇ pehꞈ doˆ leꞈ-euˬ meh.


Miˬma-aˬ, mehˬ tsoeˬ guꞈ nya-eu qhawˇ taꞈ qhawˇ hteˇ doˆ-eu miˇ neh aˬ chawˬ jiˇ ghawˬ mya ni guꞈ dzaw laˇ-eu meh.


Aˬ bawˇ Saˇhtah laꞈ myawˬ laꞈ muˆ zawˇ-ehˇ nya-a. Qhoeˇ miˇ neh, nahˬ zaˬ deuˬ-ahˇ gheh mehˬ nehˬ yaꞈ ma jeˇ.


Aˬ yawꞈ maꞈ nyeh luꞈ ngaˇ-a.


Iˬ nah aˇ yamˬ saˇ kha-ahˇ law nmˇ-aˬ, Aˬkhaˬ phu pyeuꞈ qawꞈ deh qhahˬ yaw qaˆ-ehˇ maˬ phaˇ ya mawˇ meh.


Aˬ ma ghaˬ qawꞈ ghawˬ nyoeˇ dzaˇ nyoeˇ kha shuiꞈ kha shuiꞈ-ehˇ laˆ saˆ nehˬ ma jeˇ.


Daˬ yah nehˬ-ehˇ dawˬ uˇ dawˬ daˇ daˇ daˇ-ehˇ yawˬ ha phu-euˬ gaˇ kawˆ qawꞈ ja sawˇ-eu meh.


Aˬ yawꞈ naˬ luꞈ-eu aˇ bawˇ uˬ du aˇ jiˇ aˬ ma htiˬ mawˇ aˬ yawꞈ-euˬ zaˬ deuˬ-ahˇ dzaˇ bi dzaˬ  nehˬ luꞈ gaˇ haw mawˇ-awˇ ngaˬ ma jiˇ ngaˇ yaw nyiˇ gheh ngeh hteu loꞈ-ehˬ laˆ saˆ-awˇ chu huiˬ laꞈ-euˬ ngaˇ-a lehˇ noeˬ leˇ-awˇ ghawˬ shaˇ shaˬ-ehˇ zawˇ gheh leˇ-euˬ meh jeˇ.


Dawˬ gheh nahˬ yu ni zawˇ ngehˬ nya-a. Tsawˇ tsiˇ gheh maˬ tsiˇ-a. Noeˬ tsaˬ nya-eu htiˬ ghaˬ miˇ neh aˬ yawꞈ-euˬ niˇ ghaˬ-eu jeˬ chawˬ deuˬ-ahˇ qawꞈ bi niˇ gha-eu meh. Hteu miˇ neh chawˬ deuˬ-aˬ, aˬ yawꞈ nehˬ-ehˇ tehꞈ-ehˇ niˇ gha mawꞈ-eu meh.


Aˬ da neh chu htaˬ-euˬ aˬ zaꞈ-ahˇ iˇ cuꞈ yaw shawˇ ya bi dawˇ meh.


Nymˬ-mˇ poˆ-aˬ, aˬ yawꞈ-euˬ aˇ muˇ laꞈ qhoeˇ-euˬ zaˬ deuˬ Li tsaˬ baˬ da neh naˬ baꞈ tiꞈ za-euˬ miˇ neh laˬ qhaˬ chehˇ dui dui-awˇ Li tsaˬ-ahˇ ghoeˇ dui dui leˇ-euˬ meh jeˇ. ``Heˇ, nga maꞈ aˇ muˇ ghaˬ leˇ-eu maˬ-eˇ, Li tsaˬ-oˇ nawˇ zawˇ-ehˇ nya nga, aˬ khaˇ poˆ jiˇ nga maꞈ-euˬ aˇ muˇ-ahˇ uˇ de" lehˇ ehˇ-eu meh jeˇ.


Nahˇ ma ga ahˇ-iˇ ngeh keuˆ ni laꞈ oˆ phaw jawˇ-eu aˬ khuiˬ zaˬ qhoeˇ nyiˬ mawˇ-ahˇ haw haw-ehˇ, maˬ iˇ kha pheuˬ-eu miˇ neh guˇ guˇ-ehˇ ngoeˇ-eu meh. Htiˬ ghaˬ-iˬ chaw ba nehˬ le-eu ghaˬ maˬ jawˇ-a. Aˇ myoꞈ zaˬ-aˬ, aˬ yawꞈ htiˬ jeˬ-iˬ maˬ jahˇ nya-ehˇ pyeuꞈ-iˇ ngeh aˬ ma neh ehˇ-euˬ yaw shaˬ yaw zahˬ jeˬ-ahˇ yaw muiˬ-ehˇ siˬ duˬ leˇ-euˬ meh.


Htiˬ nah keuˆ laˇ naˇ, aˬ yawꞈ-euˬ yaw sahˇ neh yawˬ ghaˬ yawˬ-ahˇ laꞈ sawˬ biꞈ nehˬ-euˬ nga jeˇ. Siˇ siˬ-euˬ yaw sahˇ yaw shuiꞈ qhoeˇ ghaˬ qawꞈ, Siˇsiˬ-ahˇ zawˇ gaˬ-a jeˇ.


Lahˬ lahˬ zaˬ ghawˬ bu neˇ mawˇ ngeh dzaˬ ma dzaˬ ma.


Yawˬ ha phu yawˬ ha dawˬ chaˇ deuˬ, gaˇ nyeh deuˬ lehˬ hmˬ-awˇ nyeh-eu meh.


Qhoeˇ ngeh ba zawˇ khaˬ-eu phu htiˬ phu-ahˇ miˬ choeˬ miˬ ma htiˬ ghaˬ aˬ buˇ htiˬ buˇ chu-awˇ jawˇ-euˬ meh. Aˬ yawꞈ phehˬ zaˬ ya ciˆ ya ma htiˬ mawˇ maˬ ngeuˇ naˇ maˬ jawˇ ni zawˇ shaˬ-euˬ meh. Ya ciˆ ya ma qhoeˇ mawˇ-aˬ, htiˬ nah ya uˆ htiˬ siˬ aˇ yamˬ tsaˬ tsaˬ ni kha-eu meh.


Aˬ yawꞈ nyaꞈ-aˬ, nymˬ-mˇ keuˆ ni qawꞈ noeˬ qoꞈ leˇ-eu maˬ baw ni, aˬ khuiˇ htiˬ kawˆ loꞈ-ehˇ aˇ caˆ paꞈ-awˇ phaˇ chah-eu meh. Chah chah-ehˇ chah naˇ, ngaˬ shaˬ ghawˬ mya ni uˇ-eu lah htiˬ lah-ahˇ iˇ keuˆ-euˬ meh.


guˬ chi… Guˬ chiˇ dzaˬ jiˇ shaw-iˬ ngaˇ-a. Guˬ chiˇ aˬ gaˇ phaˇ laˬ-iˇ nmˇ.


Buˇphyaw neh ghaw nyoeˇ kha-euˬ  muiˬ dui dui laˇ-awˇ maˬ dzaˬ jiˇ choeˇ-a.


Shaˬ ma maˬ za qhoeˇ-aˬ, shaˬ zaˬ-ahˇ maˬ beuˆ-mˇ jeˇ.


Aˇ caꞈ mehˬ dzaˬ-ahˇ shmˇ kuˆ seuˬ paꞈ tawꞈ-awˇ lah duˬ laꞈ qhoeˇ phyehˬ kha ahˇ gheh-euˬ meh.


Ghoꞈ leˇ yamˬ tsaˬ laˇ qawꞈ Buˇdaw maˬ ghoꞈ doˆ laˇ nya lehˇ Buˇnya haw-iˇ ngeh-aˬ uˬ jiˇ qaˆ behˆ maˬ kaꞈ nya ni shaˬ shaˬ-ehˇ jawˇ-eu meh. Qhoeˇ miˇ neh Buˇnya neh kaꞈ nehˬ-awˇ uˬ jiˇ  phi-awˇ ghoꞈ leˇ-euˬ meh.


Laꞈ cheuˬ tcoꞈ duˬ-ahˇ le keuˆ naˇ htiˬ ghaˬ htiˬ poˆ-ehˇ biˬ ma la.


Chehˇ yehˬ chehˇ yuˇ mˇ ngeh yamˬ-ahˇ aˇ hmˇ koˆ chehˇ meu meu dzaˬ-eu zawˇ-ehˇ khuiˇ nya.


Qhoeˇ ngeh-aˬ, aˬ dui dahˇ taˆ jawˇ-awˇ sahˬ boꞈ qawꞈ maˬ ya dzaw-eu miˇ neh yawˬ jeˬ na luꞈ deh qhahˬ-ahˇ dzaw-euˬ meh jeˇ


Gawˬ jawˬ yawˬ jawˬ yawꞈ-ahˇ iˇ-awˇ phaˇ lehˬ doe jiˇ qawꞈ aˇ hmˇ maˬ leuꞈ-eu miˇ  neh ghaˬ doeˇ doeˇ laˇ-euˬ meh. Ehˇ qawꞈ, yawˬ gaˇ yawꞈ phaˇ lehˬ haw-iˇ ma lehˇ ehˇ-awˇ iˇ-euˬ meh.


Aˇ saˬ saˬ laˇ ngeh, qhaˬ dzeˇ htiˬ mawˇ jawˇ gaˇ le-awˇ chaw ba nehˬ laꞈ lehˇ shaˇ leˇ-euˬ meh. "Aˬ ghoeˬ qhaˬ dzeˇ-oˇ, ngaˬ-ahˇ mˬ dmˇ deuˬ jaˆ gaˇ htiˬ poˆ chiˬ diˇ keuˆ nehˬ laꞈ sheˇ. Qhoeˇ gaˇ le keuˆ naˇ, ngaˬ-ahˇ phyehˬ dzeh lawˬ. Ngaˇ zaw nya laˇ tehꞈ-a" lehˇ ehˇ nehˬ-euˬ meh.


Phu dawˬ pheh iˇ qhawˇ qaˆ-awˇ ngaˬ shaˬ ngaˬ deˇ ghawˬ mya ni uˇ-eu lawˇ gawˆ gheh jaˆ-eu meh jeˇ.


Sahˬ boꞈ dzaw zaˬ nui deuˬ-aˬ Li tsaˬ-ahˇ ja doeˇ dui dui-eu meh. Li tsaˬ-euˬ aˇ baˇ jahˇ jahˇ-ehˇ ``Heu gaˇ haw sheˇ, hehˬ Li tsaˬ-euˬ myaˆ nuiˆ" lehˇ, ehˇ ehˇ-ehˇ naˬ gha nehˬ-eu meh. Aˬ yawꞈ nehˬ-ehˇ chawˬ qawꞈ htiˬ ghaˬ-iˬ maˬ chawˬ mawꞈ-a  jeˇ.


"Aˇ nyaꞈ hawˬ shuiꞈ dzaˬ gaˇ phyuˇ dawˆ-eu aˬ joˆ-ehˇ jahˇ nmˇ," lehˇ Li zeh ehˇ ngeh, "Ma saˬ aˇ hmˇ poˆ ahˬ-awˇ dawˆ nehˬ tehꞈ-a" lehˇ Lawˬ ghahˇ ehˇ-eu meh.


Qhoeˇ loꞈ-ehˇ bi jahˇ ngeh, Li tsaˬ-ahˇ htiˬ muˇ-iˬ maˬ khuˇ uˇ mawꞈ-a jeˇ. Ehˇ qawꞈ, saˬ laˬ ma neh  nawˇ-aˬ heu muˇ nehˬ-ehˇ uˇ lehˇ ehˇ-awˇ aˇ muˇ htiˬ muˇ-ahˇ dawˆ uˇ nehˬ-euˬ meh jeˇ. Qhoeˇ ngeh, saˬ laˬ ma neh qhaˇ naˇ haˬ-euˬ dawˬ tawˆ luꞈ-ahˇ Li tsaˬ ehˇ qoꞈ nehˬ nya-euˬ miˇ neh aˬ yawꞈ maꞈ-euˬ aˇ muˇ naˬ baꞈ tiꞈ za-euˬ meh jeˇ.


Htiˬ nah-aˬ, aˬ yawꞈ-euˬ chawˬ laˇ-awˇ shaˬ hteh hteh-iˇ khaˇ-euˇ lehˇ chawˬ laˇ-euˬ meh.


Aˬ yawꞈ nyaꞈ qhoeˇ loꞈ-ehˇ gheu gheu-ehˇ shaˬ-awˇ ghaˬ doeˇ doeˇ laˇ ngeh, shaˬ beuˆ aˬ da htiˬ ghaˬ oe mawˇ-awˇ, aˬ yawꞈ nyaꞈ nyiˬ mawˇ-ahˇ tsahˇ-awˇ ghoꞈ leˇ-euˬ meh.


Qhoeˇ ngeh, iˇ khahˇ laꞈ qhoeˇ phaw neh aˇ miˇ htiˬ mawˇ oe doˆ-awˇ, "Htaˬ phaˇ guˆ lawˬ. Aˬ khuiˬ qhoeˇ mawˇ maˬ phaˇ jawˇ meh. Ghoꞈ-iˇ mehˬ" lehˇ ehˇ le-euˬ meh jeˇ. Siˇsiˬ gheh, "Ngaˬ-euˬ tsawˇ myahˇ Siˇsiˬ lehˇ khuˇ le. Heu gaˇ jawˇ le-euˬ maˬ myahˇ laˇ-aˬ siˬ. Ngaˬ-euˬ iˇ khahˇ ghoꞈ leˇ-eu gaˇ ma gheh maˬ phaˇ noeˬ miˇ-a. Aˬ joˆ-ehˇ ghoꞈ leˇ phaˬ maˬ siˬ" lehˇ ehˇ nehˬ-euˬ meh jeˇ. Aˇ miˇ qhoeˇ mawˇ-aˬ, "Ngaˬ-euˬ tsawˇ myahˇ-aˬ, Luˇ luˬ lehˇ khuˇ le. Htaˬ qhahˬ lahˇ. Nawˬ-euˬ yaw sahˇ-ahˇ ngaˇ siˬ nya ma. Aˬ khuiˬ khuiˬ naˆ maˬ jawˇ-eu phaw neh nawˬ-euˬ iˇ khahˇ keuˆ ni ngaˇ sheuˬ qoꞈ ha leˇ ma" lehˇ ehˇ nehˬ-euˬ meh jeˇ. Qhoeˇ miˇ neh Siˇsiˬ laꞈ qhaˬ chehˇ laˇ-awˇ, "Guiˬ lahˬ huiˬ dui dui miˇ-a Luˇluˬ-oˇ" lehˇ ehˇ nehˬ-euˬ meh jeˇ.


Gahˇjaˬ aˬ yawꞈ -euˬ aˬ da-ahˇ ehˇ nehˬ-eu,"Phu buˬ sehˇ phyuˇ ghoˆ haw dahˬ beh ngeh nah shuiˇ maˇ byaˆ yuˇ lawˬ nmˇ-aˬ yaw nah yawˬ maˬ phaˇ ghoˆ haw pheuˬ-aˇ. Hteu miˇ neh maˬ siˬ nya-eu geuꞈ-awˇ phyuˇ maˇ byaˆ yuˇ-eu baˬ da neh iˬ nah bahˬ keuˆ byah laˇ-euˬ meh" lehˇ ehˇ nehˬ ngeh, Lawˬgahˇ -aˬ "Oˇ ngaˬ li yaw gahˇ law hawˇ ngaˬ" lehˇ noeˬ leˇ-eu meh jeˇ.


Uˬ jiˇ htehˬ htuˇ soeˆ ni htehˬ-awˇ joe naˇ htiˬ qoꞈ nyiˬ qoꞈ ehˇ ghaˬ ni maˬ joe phaˇ qawꞈ jawˇ nya meh.


Gaˇ nyeh nyeh-eu bawˬ-iˬ jahˇ gaˇ, shehˇ mawˇ hawˇ-eu khuiˬ shehˇ qawꞈ nyeh laˇ-euˬ meh. Shehˇ mawˇ-aˬ, aˬ za aˬ za-ehˇ yaw lawˆ lawˆ-ehˇ tehꞈ-ehˇ nyeh nya-awˇ khuiˬ shehˇ naˇ zawˇ nyeh khawˇ nya-eu meh.


Aˬ yawꞈ yaw doeˇ zawˇ doeˇ-eu meh. Aˬ ma dawˬ jiˇ maˬ naˇ haˬ-a. Dawˬ deh tehꞈ-ehˇ chah gha chah gha-ehˇ aˇ jiˇ beuˆ beuˆ-ehˇ lawˬ dziˬ niˇ gha-eu meh.


Qhoeˇ ngeh, ho caꞈ htiˬ mawˇ tsawˬ doˆ laꞈ gaˇ mawˇ-awˇ "Chawˬ-oˇ, ngaˬ-ahˇ chaw ba nehˬ laꞈ-awˬ" lehˇ ehˇ nehˬ-euˬ meh.


Aˬ buˇ zaˬ qhoeˇ ghaˬ aˇ bawˇ uˬ duˬ daˆ luꞈ-eu ho caꞈ ho dahˇ htiˬ mawˇ mawˇ-euˬ meh.


Ehˇ qawꞈ, gaˇ ma-ahˇ iˇ luꞈ ngeh jiˇ baˬ ahˬ-eu seˬ daˬ mawˇ-awˇ qhoeˇ gaˇ-ahˇ jiˇ baˬ dawˇ-euˬ miˇ neh dawˬ deh gha-iˇ ma lehˇ ehˇ htaˬ-euˬ phu-ahˇ maˬ iˇ keuˆ ni ghoꞈ leˇ-euˬ meh.


Qhoeˇ naˇ, aˇ laˬ jaˬ shiˇ-aˬ, mawˇ neˇ mawˇ gaw qhoeˇ mawˇ-ahˇ dawꞈ cuꞈ-awˇ kawꞈ sehꞈ dzaˬ shaw-euˬ meh.


Jeˬ zaˬ deuˬ-aˬ, aˬ yawꞈ maꞈ-euˬ dzaˇ mawˇ le ngeh dzaˬ ma dzaˬ ma.


Miˬma hawˇ-eu Buˇyuiꞈ nyaꞈ mehˬ tsoeˬ guꞈ-eu ghaˇ duˬ lehˬ hmˬ-awˇ dawꞈ leˇ-euˬ meh.


Qhoeˇ phaw baˬ-ahˇ iˇ keuˆ ngeh aˇ hmˇ leuꞈ dui dui gaˇ iˇ phuˬ-awˇ Aˇhuiˬ hawˇ-eu Aˇjaˬ yawˬ khawˇ suˇ khawˇ lehˇ ghawˇ dui dui-euˬ meh.


Shaˬ hteh hteh-eu-aˬ, Aˬkhaˬ zaˬ deuˬ ghaˇ duˬ zawˇ ma-ehˇ laˬ qhaˬ chehˇ laˇ phaˬ-ehˇ gheh-eu mˇ jeˬ shaˇ kawˆ htiˬ jeˬ meh.


Chawˬ htiˬ paˆ na deuˬ-aˬ ``Khaˬ muˇ bi dzaˬ nehˬ laꞈ-euˬ guiˬ lahˬ huiˬ miˇ-a de" lehˇ ehˇ-eu meh.


Htiˬ nah jiˇ htiˬ nah myahˇ laˇ ngeh, iˇ phuˬ ghawˬ mya ni siˬ le-euˬ meh.


Mahˬ gaˇ nyeh nyeh nya law nmˇ-aˬ, aˬ khuiˇ nyiˬ khuiˇ tehꞈ-ehˇ yawꞈ-awˇ nyeh tehꞈ-a.


Aˇ du puꞈ dzaˬ-eu yaw khuiˇ nya.


Nga maꞈ miˬ shuˬ gawˬ jawˬ phaw lehˬ leˇ ma. Naw maꞈ ghaˬ law phaw lehˬ- iˇ lawˬ de.


Aˬ bawˇ ehˇ-eu, “Zaꞈ bawˇ deuˆ-iˇ-awˬ. Zaꞈ bawˇ neh maˬ ngeuˇ naˇ htiˬ jeˬ-iˬ maˬ jahˇ nya-a.”


Aˇ ho qhoeˇ deuˬ aˬ yawꞈ neh dzaˬ qhaˇ-euˬ phawˬ caꞈ aˇ siˬ yaw meuˇ qhoeˇ aˇ ho qhoeˇ deuˬ, aˬ yawꞈ maꞈ-euˬ ghawˇ mawˇ-ahˇ baꞈ daˆ-awˇ ghoꞈ-iˇ-euˬ meh. Phawˬ caꞈ aˇ siˬ qhoeˇdeuˬ-ahˇ yawˬ ghaˬ na luꞈ htiˬ kawˆ loꞈ-ehˇ baꞈ-eu meh.


Aˬ ma shiˇ dzeuˇ naˇ qhah aˬ li ghaˬ ghawˬ shaˇ shaˬ-ehˇ ngoeˇ ngoeˇ-ehˇ "Nymˬ-mˇ poˆ-aˬ, aˬ ma jiˇ maˬ phaˇ jawˇ shaw-euˬ ngaˇ-a. Aˬ li htiˬ ghaˬ tehꞈ-ehˇ aˬ joˆ-ehˇ phaˇ ya dehꞈ nmˇ. Miˬ choeˬ ma zaˬ-ahˇ neh muˇ choeˬ aˬ nmˇ zaˬ pyeuꞈ-iˇ shaw-euˬ miˇ-a" lehˇ ehˇ ehˇ-ehˇ ngoeˇ-eu meh. Aˬ li ghaˬ aˇ naˆ ni noeˬ qoꞈ leˇ-euˬ qawꞈ aˬ ma ghaˬ shiˇ shaw-euˬ meh. Aˬ yawꞈ noeˬ qoꞈ leˇ ngeh-aˬ, jeˬ nahˬ aˇ dzehˬ-ehˇ ga-iˇ shaw-eu meh.


"Naw maꞈ maˬ mˇ nya phaˬ-ehˇ aˬ jeˬ bi mˇ nehˬ laꞈ-euˬ hta" lehˇ aˬ da ghaˬnaˇ haˬ ngeh, "Qhaˇ shuiꞈ neh aˇ caˆ bi yeuꞈ nehˬ  laꞈ-euˬ meh" lehˇ ehˇ qoꞈ neh-euˬ meh jeˇ. Qhoeˇ ngeh aˬ da ghaˬ "Haˇ haˇ" lehˇ uiˇ-eu meh jeˇ. Aˬ li ghaˬ ehˇ-eu, "Aˬ chawˬ noeˬ shaˬ-eu shaˬ naˇ nawˇ-aˬ, haˇ haˇ lehˇ uiˇ-eu la. Aˬ jeˬ lehˇ noeˬ pawꞈ-awˇ uiˇ le da-oˬ" lehˇ ehˇ neh-euˬ meh jeˇ.


Aˇ saˬ saˬ laˇ ngeh, ghaˬ qhaˇ ahˇ-eu shaˇ doˆ-awˇ gheu-euˬ-aˬ, kuˆ seuˬ gheu tcehˆ-awˇ aˬ yawꞈ ghaˬ sehˇ pyaˆ-ehˇ choˬ-iˇ-euˬ meh. Aˬ yawꞈ sehˇ pyaˆ-ehˇ choˬ-iˇ-euˬ miˇ neh mˬ-ahˇ ghawˇ leuˇ haw ngeh, mˬ-ahˇ ba la tsehˬ gaˇ mawˇ-awˇ "Ba la-oˇ, nawˬ-ahˇ ngaˬ neh kha qoꞈ doˆ nehˬ-euˬ miˇ neh mˬ qhoeˇ taˆ daˆ keuˆ leˇ-eu ngaˇ-a. Aˬ joˆ-ehˇ gheh qawꞈ ngaˇ laˬ qhaˬ zawˇ chehˇ nya" lehˇ ehˇ ehˇ-ehˇ nui qhahˇ shiˇ sehꞈ leꞈ-euˬ meh jeˇ.


Qhoeˇ miˇ neh aˬ bawˇ doeˇ-aˬ, nui ma phehˇ phaˬ-ehˇ gheh-eu jeˬ phuˬ le ngeh, ghawˬ bu ma neh mehˬ nehˬ-euˬ loꞈ-ehˇ jahˇ-awˇ, aˬ chawˬ nehˬ-ehˇ qawꞈ chawˬ chawˬ nya laˇ, cheh chawˬ shaˇ-eu qawꞈ maˬ baw ni pyeuꞈ laˇ-euˬ meh jeˇ.


Maˬ ngeuˇ-a, maˬ ngeuˇ-a. "Cehˆ zaꞈ-eu jeˬ ni ˇ gha  ma."


Aˬ jeˬ chaˬ-aˬ, aˬ khuiˇ koꞈ khuiˇ tcoꞈ meh.


"Awˬ, htiˬ jeˬ-iˬ maˬ ngeuˇ-a. Miˬsaˇ lehˇ khuˇ-eu ngaˬ-eu oe ma zaˬ htiˬ ghaˬ ui cuiˆ naˬ bawˬ-a leˇ. Guiˬ lahˬ jahˇ neh hteˇ saˇ yaw qaˆ qaˆ-ehˇ aˬ yawꞈ-ahˇ htiˬ poˆ khuˇ nehˬ laꞈ sheˇ" lehˇ ehˇ nehˬ-euˬ meh.


Htiˬ gaˇ phaˇ iˇ tcaꞈ naˇ, lahˬ lahˬ zaˬ htiˬ mawˇ qoˆ cho qoˆ cho lehˇ tsawˬ tsawˬ-ehˇ laˇ gaˇ mawˇ-euˬ meh.


Aˇ kha aˬ ma mawˇ-aˬ, "Naw maꞈ gaˇ ma chah-eu aˬ jeˬ miˇ neh biˇ yawꞈ biˇ yawꞈ-ehˇ chah hte. Dawˇ choe ni chaw-awˬ htawˇ" lehˇ dehˬ nehˬ-euˬ meh.


Htiˬ nah keuˆ laˇ naˇ Li muiˬ-euˬ aˬ ma Li muiˬ-ahˇ, "Aˬ li-oˇ, nymˇ jawˇ poˆ-aˬ, cawˇ-ahˇ chawˬ deuˬ nehˬ-ehˇ htiˬ qhehˬ maˬ htaˬ ni cheh nga jeˇ lawˇ. Nawˬ-euˬ niˇ gha-eu jeˬ-ahˇ qawꞈ htiˬ ghaˬ-iˬ maˬ bi niˇ gha nga jeˇ lawˇ lehˇ naˇ haˬ-euˬ meh.


Aˇlahˬ aˬ joˆ-ehˇ jahˇ phaˬ nga lehˇ noeˬ ngeh maˬ doˆ ni pyeuꞈ-iˇ-euˬ meh.


Cehˆ cehˆ-ehˇ cehˆ naˇ deh ga ga ma htiˬ tsahˇ-ahˇ cehˆ keuˆ ngeh, qhaˬ tcehˆ maˬ cehˆ choeˇ-ehˇ pyeuꞈ laˇ-euˬ meh.


Mahˬ htahˬ laˆ-aˬ, mahˬ jawˇ gaˇ cehˆ gheh nga.


Aˬ yawꞈ qhoeˇ loꞈ-ehˇ chah luꞈ ngeh, uˬ yehˇ yehˇ muˆ muˆ le-awˇ, htiˬ qhehˬ naˇ yehˇ qaˆ le-euˬ meh. Uˬ yehˇ yehˇ qawꞈ htiˬ gaˇ-iˬ cehˆ awˆ qhaˇ maˬ za-eu miˇ neh, uˬ yehˇ deh aˬ jiˇ-awˇ yaw gaˆ gaˆ laˇ-euˬ meh. Qhoeˇ ngeh qhaˬ yehˇ aˬ ma hawˇ-eu, aˬ yawꞈ-euˬ mehˇ nmˇ qhaˬ yehˇ zaˬ -ahˇ noeˬ mawˇ leˇ-euˬ meh.


Phu qhoeˇ phu-ahˇ miˬ choeˬ ma htiˬ ghaˬ jawˇ-eu meh. Aˬ yawꞈ-aˬ, aˬ chawˬ aˇ baˇ jahˇ-eu naˇ qhah phaw uˇ leˇ-awˇ tsawˇ haˬ htiˬ ghaˬ-ahˬ poˆ luꞈ-eu meh.


"Aˬ iˬ deuˬ-aˬ, mehˬ laˇ qhoeˇ-ahˇ aˬ yawꞈ maꞈ-euˬ dzaˇ nga lehˇ noeˬ noeˬ-ehˇ ga bymˇ laˇ-eu meh."


Aˬ buˇ zaˬ yaˇ saˬ laꞈ qhoeˇ chah poˆ chah laˆ-ehˇ chah qawꞈ qhaˬ laˬ-ahˇ maˬ mawˇ-aˬ.


Boeˬ kuˆ-aˬ, mˬ dmˇ-ahˇ neh ga kha gheh-awˇ qhaˬ lo lo chehˇ ghawˬ mya ni jaˆ-eu jawˇ duˬ-ahˇ gaˬ htaˬ-iˇ-awˇ shiˇ-euˬ meh. Qhoeˇ miˇ neh, aˇ hu tsawˇ mawˬ tsawˇ qaˆ deuˬ-aˬ, maˬ pyeuꞈ nya-eu jeˬ-ahˇ htaˬ mˇ lehˇ mehˬ nehˬ tcoˆ nehˬ yaꞈ-euˬ meh.


Aˇ lawˇ miˇ tsaˬ-ahˇ joe joe-ehˇ chah nga.


Qhoeˇ ngeh, aˇ bawˇ uˬ du dawꞈ luꞈ-eu aˇ jiˇ htiˬ mawˇ mawˇ-awˇ ghawˬ shaˬ gaˬ-eu miˇ neh aˇ ho-ahˇ aˇ paꞈ htiˬ paꞈ toˆ tcehˆ kha nehˬ-euˬ meh.


Iˬ nah aˬ dui zaˬ guˬ deuˬ tsawˇ mawˬ deuˬ-ahˇ khuiˇ nyehꞈ laꞈ sawˆ mˇ-eu ngehˇ htaˬ-euˬ meh.


Ehˇ qawꞈ, sahˬ phaˬ zaˬ miˬ-aˬ, aˬ yawꞈ-euˬ aˇ jeuˬ ho caꞈ-ahˇ maˬ yuˇ mawꞈ-eu miˇ neh aˇ jeuˬ nui deuˬ-ahˇ poˆ nehˬ laꞈ-eu ghaˇ duˬ sahˬ phaˬ-ahˇ ehˇ -eu meh. Sahˬ phaˬ qawˬ nui ma tsaˬ-eu miˇ neh yawˬ nah yawꞈ keuˆ laˇ ngeh laꞈ qawˆ haw-eu tsawˇ haˬ jawˇ gaˇ aˬ buˇ qhoeˇ ghaˬ iˇ-awˇ, "Miˇ tsaˬ qhoeˬ taˆ aˬ chawˬ naˆ maˬ tseˇ ghaˬ qaˆ dzehˬ-eu aˬ suˇ ghaˬ-a" lehˇ naˇ haˬ-euˬ meh. Laꞈ qawˆ haw nehˬ-eu ghaˬ ehˇ-eu "Aˬ buˇ-oˇ, ngaˇ siˬ nya-eu-aˬ, miˇ tsaˬ qhoeˇ taˆ aˬ chawˬ naˆ maˬ tseˇ ghaˬ qaˆ dzehˬ-eu ghaˬ-aˬ, nahˇ ma meh" lehˇ ehˇ nehˬ-euˬ meh.


Ngaˬ shaˬ-ahˇ aˬ joˆ-ehˇ phaˇ nyehꞈ mi nmˇ.


Pawꞈ lawꞈ qhawˬ-awˇ khuˬ tcaꞈ yu daˇ ya kha meh.


Lawˬgahˇ dawˬ qhoeˇ dawˬ ya gaˬ ngeh  iˇ khahˇ cehˆ ghoꞈ gheh-awˇ,"Gahˇjaˬ-oˇ, phyuˇ maˇ byaˆ hawˇ-eu shuiˇ maˇ byaˆ aˬ geu jeˬ phoeˬ dzehˬ la" lehˇ naˇ haˬ ngeh, "Shuiˇ phoeˬ dzehˬ miꞈ-aˬ da-oˬ" lehˇ ehˇ qoꞈ nehˬ-eu meh jeˇ. "Phu buˬ sehˇ nyaˇ-eu nawˇ phyuˇ phoeˬ dzehˬ-a lehˇ ehˇ meh jeˇ lawˇ."


Qhoeˇ ngeh poˆ neh naˇ, saˬ laˬ ma aˇ muˇ biˇ-awˇ thinˬ chaˬ bi taw-ehˆ cheh cheh-eu keuˆ laˇ ngeh Li tsaˬ-ahˇ yawˬ muˇ na luꞈ geuꞈ mawꞈ-eu meh. ``Saˬ laˬ ma-oˇ, Li tsaˬ-ahˇ nga maꞈ aˇ muˇ-ahˇ dawˆ uˇ nehˬ laꞈ" lehˇ aˬ li htiˬ ghaˬ ehˇ naˇ, ``Maˬ ngeuˇ-a beu, nga maꞈ aˇ muˇ-ahˇ dawˆ uˇ nehˬ laꞈ" lehˇ aˬ buˇ htiˬ ghaˬ phaˇ ehˇ lehˇ, htiˬ muˇ htiˇ muˇ lu cheh cheh-eu meh  jeˇ. Ehˇ qawꞈ, saˬ laˬ ma neh qhaˇ bi uˇ-euˬ muˇ-ahˇ tehꞈ-ehˇ ya uˇ-eu meh jeˇ. Li tsaˬ qhaˇ uˇ-eu muˇ-aˬ naˬ baꞈ tiꞈ tehꞈ-ehˇ za-eu meh."


Aˬ khaˇ naˇ nui ma nahˬ yu ni htaˬ-awˇ, htiˬ ghaˬ htiˇ ghaˬ oˇ oˇ-ehˇ jawˇ de lehˇ mehˬ nehˬ-euˬ meh.


Mawˇ neˇ gaˇ ma chah nga.


Htiˬ ghaˬ baˇ neh htiˬ ghaˬ nya laˇ-awˇ, Miˬsaˬ qawꞈ Miˬma loꞈ-ehˇ guꞈ nya laˇ shaw-euˬ meh.


``Ngaˇ aˬ jeˬ jahˇ nya-eu nga lehˇ haw htaˬ lawˬ"lehˇ Niˬkoˬlaˆ ehˇ-eu meh.  ``Nawˇ hehˬ lehˇ maˬ jahˇ  nya-aˇ"lehˇJeˇkawˇ phaˇ ehˇ-eu  meh.


Qhoeˇ ngeh ba phu htiˬ phu-ahˇ yaˇ mˇ dzaˬ-eu htiˬ ghaˬ jawˇ-euˬ meh. Aˬ yawꞈ-euˬ yaˇ-ahˇ bi loꞈ phiˇ-eu lehˇ aˬ khuiˬ htiˬ mawˬ chu htaˬ-euˬ meh. Aˬ khuiˬ qhoeˇ mawˇ-aˬ, guˆ zaˇ maˬ baw ni zawˇ qhaˬ-eu meh. Htiˬ nah-aˬ, Mawˇ neˇ kuˆ-euˬ dawˬ pheh aˬ yawꞈ chah tcehˆ-iˇ-euˬ meh.


Mˬ maˬ bya laˇ mi naꞈ-ehˇ Aˇlahˬ sehˬ toˆ htahˇ duˬ-ahˇ iˇ keuˆ htaˬ-euˬ meh.


Qhoeˇ miˇ neh, aˬ bawˇ doeˇ-aˬ, aˬ joˆ-ehˇ jahˇ phaˬ nga lehˇ shaˇ noeˬ laˇ-euˬ meh jeˇ.


Iˇ cuꞈ poˆ dawˇ-iˇ-euˬ meh. Aˬ gaˇ poˆ qawꞈ iˇ cuꞈ maˬ poˆ mawˇ nya-iˬ-a. Iˇ cuꞈ gui jiˇ-euˬ meh.


Miˬma mehˬ tsoeˬ guꞈ nya meh. Laꞈ zaˇ qawꞈ ni zawˇ-ehˇ muiˬ meh.


Aˬ yawꞈ zaˬ ghaw-eu  lehˇ gheh ngeh aˬ yawꞈ-euˬ mehˬ hu phaw qhaˬ laˬ htiˬ mawˇ aˬ yawꞈ-ahˇ kawꞈ-eu lehˇ loꞈ luꞈ-eu meh jeˇ. Nahˇ qhah phaw phaˇ haw qoꞈ gheh ngeh-aˬ shaˬ beuˆ aˬ da htiˬ ghaˬ miˬ beuˆ chiˬ tcehꞈ htaˬ-awˇ loꞈ-eu meh jeˇ.


Ehˇ qawꞈ meuˬ-ahˇ jawˇ-eu tsawˇ haˬ htiˬ paˆ na deuˬ uˬ jiˇ nymˇ jawˇ muiˬ-eu siˬ nya laˇ-awˇ dawˬ deh gha duˬ deuˬ tcoˆ ngeh uˬ jiˇ joe-awˇ tcoˆ myaˬ laˇ-euˬ meh.


"Heu gaˇ haw sheˇ. Ngaˇ-aˬ shaˇ noeˬ nya le de" lehˇ ehˇ nehˬ-euˬ ma.


Aˬ zaꞈ-aˬ, aˬ yawꞈ-euˬ qhaˬ meh mehˬ boeˬ neh yaˇ duˬ duˬ htaˬ-euˬ loꞈ-ehˇ boeˬ-eu meh. Qhoeˇ miˇ neh aˇ hu aˬ zaꞈ-euˬ mehˬ boeˬ yaw choe choe lehˇ gheh qawꞈ nymˬ-mˇ yaw byaˬ byaˬ lehˇ peyuꞈ-iˇ-euˬ meh.


Uiˇ dzoeˬ gheh aˬ khuiˇ nyiˬ khuiˇ tcoꞈ meh.


Nyiˬ da zaˬAˇ hu ba, yaˇ mˇ dzaˬ-eu nyiˬ da zaˬ jawˇ-eu meh. Yaˇ myaˬ-eu aˇ yamˬ tsaˬ laˇ naˇ, tsehˬ ma, miˇ chehˇ hawˇ-eu loˬ-eu mˇ myawˬ deuˬ lehˬ hmˬ-awˇ aˬ nyaꞈ da zaˬ yaˇ myaˬ myaˬ-iˇ-euˬ meh jeˇ. Aˬ nyaꞈ da zaˬ nehˬ-ehˇ phu zaˬ nui deuˬ qawꞈ iˇ gheh-euˬ meh. Yaˇ-ahˇ iˇ keuˆ naˇ aˬ nyaꞈ da zaˬ jawˇ-eu ghaˇ duˬ yaˇ chmˇ tcoˆ-euˬ meh jeˇ.


Tsawˇ mawˬ deuˬ ghoꞈ ghawˬ jiˇ-awˇ mˇ saˬ coꞈ luiˆ jiˇ ngeh jawˇ aˇ nyaꞈ aˇ beuˆ phaˇ geuꞈ-iˇ ma la.


Shaˬ beuˆ za naˇ shaˬ hteh hteh-iˇ-euˬ deuˬ ya jaˬ baw baw-ehˇ ghoꞈ laˇ meh.


Qhaˬ laˬ ehˇ-eu, "Nawˇ siˬ nya ma loˇ. Ngaˇ-aˬ, yaˇ saˬ-ahˇ jawˇ-eu jeˬ zaˬ deuˬ ghawˬ mya ni dzaˬ-euˬ ma. Qhaˬ tcehˆ, Mawˇ neˇ, Aˬ zaꞈ, ya ciˆ, chiˇ haˬ heu deuˬ-ahˇ ngaˇ dzaˬ ma. Nawˇ aˬ jeˬ dza nya hte." Qhaˬ laˬ-aˬ, qhaˬ phaˬ aˬ yawꞈ-ahˇ guˆ tehꞈ-a lehˇ noeˬ-eu meh.


Aˇ jiˇ aˬ ma mawˇ ghoꞈ laˇ ngeh-aˬ, aˬ yawꞈ-euˬ zaˬ deuˬ juˬ qhoeˬ laꞈ huˇ neh kawꞈ naˇ jiˇ htaˬ-euˬ gaˇ mawˇ-awˇ, aˬ bawˇ doeˇ neh jahˇ-euˬ nga lehˇ siˬ nya-eu miˇ neh le-awˇ cheh leˇ-euˬ meh jeˇ. Aˬ bawˇ doeˇ-aˬ, yawˬ ha yaw lehˬ siˬ nya-eu qawꞈ, laꞈ oꞈ maˬ awꞈ ni cheh qoꞈ-euˬ meh jeˇ. Qhoeˇ miˇ neh aˇ jiˇ aˬ ma qhoeˇ mawˇ, qhoeˇ gaˇ maˬ phaˇ jawˇ nya-ehˇ, bahˬ yaw shuiꞈ bahˬ phaˇ-awˇ jawˇ-euˬ meh jeˇ.


Guˬ chiˇ-aˬ, Aˬkhaˬ zaˬ jahˇ dzaˬ-eu ghawˬ nyoeˇ yaw myaˬ jeˬ nehˬ-ehˇ dawˆ ahˇ dzaˬ-eu meh.


Aˬ ma-ahˇ yaˆ phyawˇ yaˆ chaw nehˬ ma.


Ngaˬ lahˇ phiˬ-awˇ nyehꞈ mi ma.


Dawˬ oeˇ heu hmˬ loꞈ-ehˇ yawˬ ha jawˇ gaˇ yaw muiˬ jeˬ jaˆ ngeh chawˬ chawˬ laˇ-awˇ yaw muiˬ jeˬ maˬ biꞈ nya naˇ maˬ chawˬ laˇ mawꞈ-eu deuˬ qawꞈ jawˇ meh lehˇ ehˇ-eu gaˇ kawˆ ja mehˬ htaˬ-euˬ ma.


Qhaˬ phaˬ ehˇ qoꞈ-eu, "Laˇ-awˬ, aˬ suˇ ghaˬ jeˬ hu uˬ pehꞈ pehꞈ hte." Qhaˬ laˬ ehˇ-eu "Ngaˇ jeˬ hu pehꞈ ma."Qhoeˇ naˇ, qhaˬ laˬ-aˬ, aˬ yawꞈ-euˬ qhaˬ meh-ahˇ daˇ kawˆ kawˆ-awˇ dzaˬ ahˇ htaˬ-euˬ shaˬ jiˇ, shaˬ yoeˬ, caꞈ hm heu loꞈ-ehˇ gheh-eu ghawˬ mya ni pehꞈ doˆ leꞈ-euˬ meh.


Aˬ buˇ gheh, aˬ da hawˇ-eu aˬ ma-ahˇ chaw ba mawꞈ nya.


Aˬ da ghaˬ gheh "Aˬ dui maꞈ yaw doeˇ maˬ ya doeˇ-a. Yaw doeˇ doeˇ naˇ hawˬ mehꞈ ya dzahˬ meh" lehˇ ehˇ nehˬ-euˬ meh.


Guiˬ lahˬ tsehˬ nehˬ ghaˬ ngeh jawˇ yawˬ ghaˬ na luꞈ gheh-awˇ nymˇ sahˇ phehˬ zaˬ-ahˇ hawˬ jeh dehˬ qoꞈ nehˬ-eu meh.


Aˇ byeꞈ phi-awˇ ahˬ-iˇ ma. Aˇ byeꞈ phi-awˇ ahˬ-iˇ ma.


Phoˇtaˇleˇ-aˬ, dzaˬ-eu ghaˇ duˬ khaˬ muˇ jaˆ meh.


Qhaˬ laˬ-aˬ, qhaˬ phaˬ-ahˇ maˬ ghaˬ leˇ-a. Qhaˬ laˬ ehˇ-eu, "Aˇ nyaꞈ yawˬ jeˬ yawꞈ phaˇ jahˇ cheh cheh haw ma."


Li tsaˬ aˬ yawꞈ nya-eu laꞈ myawˬ tsawˇ gahˇ deuˬ aˬ yawꞈ-euˬ aˬ li Tsaˬdah-ahˇ gheh bi nya  mawꞈ-eu  miˇ neh bi mˇ dzaw qawꞈ Tsaˬdah nui ma maˬ phi-a.


Qhoeˇ naˇ, Miˬdaw ehˇ-eu, “Aˬ ma-oˇ, aˬ khaˇ naˇ aˬ buˇ aˬ ceuꞈ yaˇ mˇ-eu nyiˇ gawˬ maˬ phaˇ gawˬ ma. Naˬ yaꞈ qoꞈ jiˇ heu myaˆ maˬ tseˇ phaˇ kha-awˇ phyuˇ ghawˬ mya ni ahˬ za ma.”


Htiˬ miˇ-aˬ, Aˇmehˇ-euˬ aˬ li aˇ dzehˬ-ehˇ ngoeˇ-eu miˇ neh aˬ da a ma nyiˬ ghaˬ nui ma suˬ saˬ dui dui luꞈ meh. Aˬ jeˬ miˇ neh ngoeˇ-eu qawꞈ maˬ siˬ, mehˇ shuiˇ qawꞈ maˬ shuiˇ tawˆ nya-eu miˇ neh aˬ da aˬ ma nui ma cawˆ laˇ htaˬ-euˬ meh. Qhoeˇ ngeh, mawˇ neˇ kawꞈ dzaˬ-eu lehˇ qhoeˬ sho haw luꞈ-eu qhaˬ laˬ htiˬ mawˇ iˇ khahˇ laꞈ oˆ loꞈ luꞈ-eu meh. Aˇmehˇ-aˬ, aˬ yawꞈ-euˬ aˬ li-ahˇ "Nawˇ ngoeˇ-eu maˬ naˬ leˇ naˇ qhaˬ laˬ ma laˇ-awˇ kawꞈ dzaˬ laˇ meh" lehˇ laˆ guˆ nehˬ-euˬ meh.


Htiˬ nah-aˬ Gahˇjaˬ phu kha chah luꞈ gaˇ, phu buˬ sehˇ neh iˇ khahˇ khuˇ daˆ-awˇ, aˬ yawꞈ-euˬ aˬ laꞈ nyiˬ laꞈ-ahˇ luꞈ, shuiˇ maˇ byaˆ htiˬ phaw, phyuˇ maˇ byaˆ htiˬ phaw lehˇ ghoˆ haw-awˇ "Phoeˬ dzehˬ-eu hmˬ yuˇ-awˬ Gahˇjaˬ-oˇ" lehˇ ehˇ nehˬ ngeh, Gahˇjaˬ phyuˇ maˇ byaˆ hmˬ yuˇ-awˇ ghoꞈ-iˇ-euˬ meh jeˇ.


Tsahˬ gaˆ yamˬ-ahˇ-aˬ, deh qhahˬ-euˬ ghahˇ cheh miˬ dzaˬ qawꞈ baw doꞈ htaˬ-awˇ jawˇ-eu meh.


Aˇmiˬ-aˬ, nui ma yaw muiˬ miˇ neh jaˆ guˆ jaˆ meuꞈ qhoeˇ deuˬ laˆ uiˬ-awˇ miˬ dzaˬ kheuˬ puiˆ dzeh-eu meh.


Heu loꞈ-ehˇ smˬ poˆ keuˆ ni bi kawꞈ-awˇ aˇ saˬ saˬ-eu poˆ-aˬ, qhaˬ tcehˆ ghaˬ dawˬ tawˆ luꞈ yuˇ doˆ jiˇ-awˇ behˆ gheh ngeh qhaˬ yehˇ-ahˇ behˆ sehꞈ shaw-euˬ meh.


Qhoeˇ naˆ maˬ tseˇ, gaˇ phehˇ chawˬ deuˬ phuˬ le ngeh, aˬ yawꞈ huˬ hteˇ, dawˬ chawˬ phuˬ-awˇ, nui ma phehˇ-eu jeˬ phuˬ le qawꞈ cheh-eu maˬ shaˇ noeˬ ni, yaw coꞈ coꞈ lehˇ ja sawˇ geuꞈ-eu meh jeˇ.


Qhaˬ dzeˇ ehˇ-eu, "Aˬ mui boeˬ kuˆ-oˇ, nawˇ aˬ dahˇ maˬ tcoꞈ gaˇ aˬ joˆ-ehˇ zaw nya-eu." Boeˬ kuˇ-aˬ nui qhahˇ maˬ shiˇ-a. Htiˬ poˆ jiˇ htiˬ poˆ htahˬ shaˇ dui dui-eu miˇ neh qhaˬ dzeˇ gheh tsi-awˇ zaw daˆ leꞈ nehˬ-euˬ meh.


Ehˇ qawꞈ, qhaˬ hmˇ zaˬ qhoeˇ qhaˬ yehˇ phehˬ zaˬ pyeuꞈ-awˇ jawˇ gaˇ nui qhahˇ maˬ shiˇ-eu deuˬ jawˇ-eu meh.


Qhoeˇ ngeh, aˬ yawꞈ-ahˇ chaw ba nehˬ laꞈ-euˬ aˇ jiˇ-ahˇ beuˆ-eu lehˇ lehˬ hmˬ htaˬ-euˬ tsawˇ haˬ qhoeˇ ghaˬ-euˬ laꞈ di-ahˇ neh uˇ leˇ-awˇ dwˬ dzmˇ-ahˇ kawꞈ qaˆ leꞈ nehˬ-euˬ meh.